
Memoria celulară sau cum să ne eliberăm 
de conditionâri și să trăim o viață 
în deplină conștiință 


Traducere din limba franceză de 
Dorina Oprea 


philobia 


„Soarta nu înseamnă că viaţa ta a fost hotărâtă 

clar dinainte. De aceea, să lași totul în seama 
destinului şi să nu-ţi aduci cu sârguintâ prinosul 

la muzica lumii e un semn de neştiintâ deplină. 
Între voinţa noastră și voia lui Dumnezeu există 

o armonie perfectă. Destinul nu e o carte scrisă o 
dată pentru totdeauna, ci o poveste al cărei final nu 
e stabilit și care poate apuca pe o mulţime de căi“ 


— Cele patruzeci de reguli ale lui Shams din Tabriz 


Introducere 


„Pe când e omu-n miezul vieţii lui 
m-aflam într-o pădure-ntunecată, 
căci dreapta mea cărare mi-o pierdui 
— Dante, Divina comedie! 


Cartea pe care tocmai ai început să o citești este o poveste ade- 
vărată. E povestea mea, a drumului parcurs ca să ajung să des- 
cifrez toate mesajele pe care materia strămoșilor mei — parte 
integrantă din mine — trebuia să mi le transmită. E povestea 
sutelor de pacienţi care au lucrat cu ei ca să evolueze și să se 
elibereze de un destin deosebit de împovărător. Urmez și acum 
acest drum, chiar dacă am îmbătrânit și mi-am pierdut treptat 
vederea... un drum plin în continuare de obstacole, ca să con- 
tinui să descopăr mesajul pe care a vrut să mi-l transmită con- 
știința prin începutul de cecitate. 

Știu că secretul se află în ceea ce ne spune trupul. Nici că 
aș fi putut găsi un exemplu mai bun decât cel al lui Frederic, în 
vârstă de cincizeci de ani, care e orb și dansează extraordinar pe 
muzică rock. Întrebat cum reușește să își conducă partenera deși 
practic nu vede nimic, răspunde cu un surâs care îi luminează 
întreaga faţă: „Am încredere în corpul meu. Ascult cu atenţie 
tot ceea ce provoacă în mine o rezonanţă: muzica, partenera, 


' Editura Polirom, 2000 (în traducerea lui George Coşbuc). (n.tr.) 

celelalte trupuri din jur și Universul care ne înconjoară. Nu 
ghidez pe nimeni! Mă las pur și simplu purtat de senzații. To- 
tul ţine de senzaţii: 

Aceleași senzaţii care permit tuturor simțurilor mele să se 
deschidă. Deodată, văd ce până acum nu vedeam. Perspectivele 
pe care le-am căpătat de la începutul carierei și odată cu prime- 
le mele cărți dobândesc o profunzime mai mare şi o claritate si 
mai mare. Cu cât înaintez în vârstă, cu atât mai frapată sunt de 
acest adevăr: memoria corpului — sau ceea ce numim „memorie 
celulară“ — nu reprezintă, aşa cum am putea crede, tot ceea ce 
ne închide și ne inläntuieste în trecut, ci cheia pentru a scăpa 
de toate conditionärile si a ne construi o viață în deplină con- 
știință. lată povestea pe care vreau să vi-o spun: cea a libertăţii. 


l 


Viaţa mea, drumul meu 


„Nu există decât două moduri de a ne trăi viaţa. 
Primul, ca și cum nimic nu e un miracol, iar al 
doilea ca și cum totul ar fi un miracol: 

— Albert Einstein 


Mă numesc Myriam si am 87 de ani. În fiecare zi, soarele răsare, 
iar eu mă îndrept spre propria renaștere. Povestea mea e cea a 
unei vieţi care trebuie spusă și transmisă mai departe. Înainte 
de a începe să aprofundez subiectul memoriei celulare, înainte 
să dau cuvântul tuturor persoanelor pe care le-am întâlnit și pe 
care le-am însoțit în drumul lor spre vindecare — si care m-au 
ghidat la rândul lor — aș vrea să iti vorbesc putin despre mine. 
Dacă ai citit „Corpul nu uită“?, poate că te gândești să sări pes- 
te acest pasaj, fiindcă știi deja detaliile. Însă viaţa și, înainte de 
toate, propriul corp au adăugat de-atunci episoade prețioase ce 
reprezintă tot atâtea pietre de temelie ale sentimentului de ac- 
ceptare senină pe care îl simt în străfundurile sufletului. 

În fața tuturor acestor evenimente inlântuite care au avut un 
ecou, sunt pe zi ce trece din ce în ce mai convinsă: sensul vieţii 
rămâne mereu acolo, sub ochii noștri, în esența materiei. Sea- 
mănă cu puzzle-ul unei investigații întinse pe parcursul a 87 de 


Corpul nu uită: vindecarea traumelor profunde din inconștient, Editura Phi- 
lobia, colecția Sănătatea, 2019. (n.tr.) 

ani... Să punem piesele cap la cap și să ascultăm ritmul vieții, 
cel al valurilor care vin și se duc. În mijlocul acestei invälmäseli 
de suferinţe și bucurii, eu evoluez. 

Mă numesc Myriam. La doi ani, mi-am pierdut mama, care 
s-a stins în urma unui cancer la vârsta de douăzeci de ani. În- 
tr-o bună zi, mi-am dat seama că nu o mai văd prin preajmă. 
Nimeni nu mi-a explicat lipsa ei. Cu ce gresise să dispară așa? 
De mama, plină de căldură și de iubire, îmi amintesc cum își 
întindea mâinile spre mine ca să mă ia în braţe și cum mă liniș- 
team. Mai văd și o fântână și un loc mic și primitor și, când mă 
gândesc la această scenă, am o senzaţie plăcută, ca și cum m-ar 
gâdila cineva, o senzaţie la nivelul stomacului. 

Şi-apoi... Apoi nimic. Doar un gol de gheaţă în jurul meu. Un 
tată indiferent, o bunică austeră și o mătușă ostilă. Și, pretutin- 
deni, o tăcere de moarte, care spune foarte multe. Spune mul- 
te? Nu-mi dau seama ce anume. Nu știu nimic despre moartea 
mamei. Nu știu nimic despre cum am venit pe lume. 

Timpul se scurge în acest univers rece. Am șapte ani și sunt și 
acum micuța Myriam, care nu se simte bine deloc. Sunt trimisă 
la pension şi am sentimentul că toţi vor să scape de mine. Nu 
ştiu de ce îi deranjez, dar chiar îi deranjez. Nu-mi găsesc locul. 
De-a lungul anilor, mi se întipăresc în corp o mulțime de mesaje 
nespuse si de nerostit. Maltratasem un animälut și îmi ziseseră 
că sunt „rea“. Aveam o furie care îmi străbătea tot corpul. Nu 
eram conștientă de ea, însă propriile mâini o cunoșteau. Pisi- 
cuta aceea avea o mamă, iar eu nu... Furia se amesteca cumva 
cu iubirea. O strânsesem atât de tare încât murise. Aveam atâta 
iubire de oferit, doar că nimeni nu o voia... Fusesem nevoită să 
îmi exprim furia în faţa acestui animal care se încălzea sub bur- 
ta mamei lui. Nu era abandonată. Asta nimeni nu o spunea. Și 
nimeni nu o înțelegea. Așa că aveau fără îndoială dreptate. Sunt 
o fetiţă rea, care își poartă nefericirea cu ea când întinde brațele 
ca să primească puţină căldură. Deranjez. 


Viaţa mea, drumul meu 


Am douăzeci de ani și sunt tot Myriam, care umblă prin 
viaţă cu același corp care integrase în propria carne moartea 
mamei și privirea rece a mătușii. Corpul meu și cu mine: sunt 
deja sufocată de amintiri, însă încerc să mă conving că totul a 
rămas acum undeva în urmă. Așa că supraviețuiesc străbătând 
valurile vieții, cu senzația aceea de gâdilătură în stomac. Când 
simt căldura plăcută care o însoțește, o revâd pe mama, revăd 
tântâna, revăd locul acela mic și brusc am certitudinea că totul 
se va estompa, va dispărea, ca să facă loc universului de gheață 
care mă inghitise brusc. Cu toate acestea, încerc să îmi înving 
teama în momentul în care îl întâlnesc pe bărbatul vieţii mele: 
este pilot. Hazardul — pe care l-am putea considera si destin — ne 
conduce unul către celălalt: câștig un bilet la tombolă, care îmi 
permite să fac botezul aerului. Nu trebuia să se afle acolo, dar 
işi înlocuia un coleg bolnav. Și iată-ne faţă în faţă. İndrâgostiti. 
Ne logodim. Rochia de mireasă e atât de frumoasă! Abia aștept 
să ne începem viața în doi. Sunt plină de căldura care îmi lipsise 
atât de mult, așa că sărbătoarea putea să înceapă. 

Dar nu, nu am dreptul la asta. Sună telefonul și sunt anunţată 
că logodnicul meu s-a sinucis. Mi se spune brutal că avionul pe 
care îl pilota, un Mystere IV, se prăbușise. Să fi fost vorba de- 
spre hazard? Nu cred. Îmi pierd vocea. Nu mai pot să vorbesc. 

Și regăsesc din nou golul acela înghețat din mine. Nu am 
dreptul la fericire și căldură. Adu-ti aminte, ești o fetiţă rea. Ni- 
meni nu te vrea... si în niciun caz viața. Mai mult ca sigur că e 
vina mea, ceva ce rezonează cu tăcerea glacială care îmi încon- 
jurase întreaga copilărie. Ce înseamnă această tăcere? Habar nu 
am, dar știu că nu mai vreau să trăiesc și să fiu sclava fricii. Mă 
hotărăsc să intru la carmelite?. Nu cred în nimic, doar caut să 
văd ce anume vrea să-mi spună destinul. 


* Ordin contemplativ călugăresc catolic, cunoscut prin austeritatea sa. (n.tr.) 

Ordinul Carmelit este unul dintre cele mai stricte. Vorbirea 
nu este permisă, iar adepţii lui depun jurământul tăcerii. Între 
mine și destin, între Dumnezeu și mine, ce este? Și așa începe 
confruntarea. Din străfundul celulelor, aș vrea să îi spun: ,Existi 
cu adevărat? E momentul să îmi demonstrezi“ Nu mă rog, nu 
intru în contact cu Dumnezeu și caut un sens în viață. Rămân 
acolo cinci ani nesfârşiti. İnvât să mă detaşez şi îmi recapăt for- 
tele. Încerc să îmi pansez rănile ștergând cu buretele toate sen- 
zatiile de plăcere, cufundându-mă pe rând în toate ritualurile 
de la mănăstire. Ideea e să nu mai simt nimic. Să mă disipez și 
să ascult tăcerea. 

Într-o dimineaţă, sentimentul de vid care mă cuprinsese 
este umplut de o nouă energie, care mă învăluie și mă incälzes- 
te din nou, având senzaţia că în mine crește ceva. Hotărăsc să 
plec de acolo. O apuc iarăși pe drumul meu. Cu o viziune nouă. 
E o energie cumva superioară, prezentă la orice pas. Nu vreau 
decât să o descopăr. 

De data aceasta, voi „lupta“, voi „reacționa“... Teama și furia 
se transformă într-o dorinţă acută de a câștiga. Vreau să ocup 
locul pe care nimeni nu mi-l acordă. Plec în cucerirea vieții 
mele, îmi doresc să devin un soi de wonder woman, aşa cum 
nimeni nu mă credea în stare. O să le-arăt eu tuturor cât de in- 
dependentă sunt. La urma urmei, nu am nevoie de nimeni ca 
să reușesc. Mă angajez într-un spital, ca asistentă medicală. Mi 
se dau cele mai necalificate sarcini: să späl, să curât... Viaţa mi 
se împarte între urină și rahat. E o muncă infectâ, însă în fața 
atâtor suferinzi, îmi dau seama că vreau să ajut și să le întind o 
mână: cred că e destinul meu, deși mă aflu abia la început de 
drum. Toată treaba asta m-a făcut să îmi deschid sufletul și să 
înțeleg că m-am născut să îi ajut pe alții. 

„Ce frumos"... ai putea spune. „Myriam, ţi-ai găsit în sfârșit 
drumul!“ 


Viaţa mea, drumul meu 


Să nu ne bucurăm însă prea repede: e doar începutul. În- 
ceputul începutului. Din menajeră, devin asistentă medicală. 
E un pic mai bine: analizez scaunele pacienţilor... Tot un fel de 
rahat... de altfel așa sunt și poreclită. Mă apuc apoi să studiez 
medicina, am un copil și sunt directorul unei firme: în sfârșit, 
am o „viaţă activă“. Bravo, Myriam! Ţi-ai atins țelul! Ei bine, 
nu... Drumul chiar nu a ajuns deloc la capăt. Am avut nevoie 
de ani întregi ca să îmi dau seama că fetița care deranja, deși 
independentă acum, mai avea ceva de realizat în viața asta. Fi- 
indcă sunt și acum micuța Myriam, de doi ani, așa cum sunt și 
tânăra Myriam, de douăzeci de ani. Și deși uneori nu vreau să îl 
aud, corpul meu știe foarte bine acest lucru. De altfel, dacă nu 
vorbește, o să mor. Ca bunica mea. După patru decenii de viaţă. 

Imediat ce împlinesc patruzeci de ani, corpul îmi spune: 
„Dacă nu rupi tăcerea dintre noi, vezi că ai ajuns la capăt de 
drum: Carnea îmi vorbește prin cuvintele ei, unele de sânge. Mâ 
trezesc la spital. Căldura și frigul fuseseră înlocuite de o durere 
intensă în străfundul stomacului... o durere de neimaginat. Cea 
a unui cancer ovarian. Mă scald în propriul sânge, iar medicii 
îmi mai dau doar un an de trăit. 

Nu mai am senzaţia aceea caldă de gâdilătură. Imaginea bra- 
telor întinse a dispărut. Nu mai simt nici frigul înghețat emanat 
de tata sau de mătușa mea. Nici măcar nu mă mai tem. 

Simt doar o durere imensă. Totul se prăbușește în jurul meu, 
așa „luptătoare“ cum credeam că sunt, cu reușitele și speranţele 
mele... Toate dispăruseră într-o baie de sânge. 

Dacă trebuie să mor, atunci asta e... Dacă singurul sens al 
existenței este suferința, atunci să închei totul cât mai repede. 
La urma urmei, poate că acesta este destinul meu. Dar nu, nu e 
cazul. E doar un obstacol ivit în cale. 

La spital, pe patul de moarte, vine la mine un maestru tibe- 
tan, trimis de o prietenă, care îmi pune o întrebare stranie: „Vrei 

să trăieşti?“ Închid ochii și-mi vine să-i spun nu. Să mă lase să 
mă scufund. Oricum, ce altceva să fac? Simteam că încercasem 
tot ce fusese posibil ca să scap. Eram convinsă că deschisesem 
toate ușile. De fapt, aveam să înțeleg mai târziu că nici măcar 
nu mă apropiasem de vreuna. În clipa aceea însă, chipul fetiţei 
mele mă împinge să ridic pentru ultima dată capul. 

Mă gândesc la ea. La copilăria pe care am avut-o. Îmi spun că 
mi-e absolut imposibil să o las singură. Nu vreau să aibă un ase- 
menea destin. Şi mă aud spunând: „Da, îmi doresc să trăiesc“. În- 
teleptul tibetan mă roagă apoi să îi promit ceva: „Dacă te vindeci, 
vei transmite mai departe tot ceea ce ai învățat“ Şansele mele 
de supravieţuire sunt aproape nule, dar promit totuși, fără să-mi 
dau seama că sunt pe cale să îmi aleg în sfârșit propriul drum. 

Maestrul îmi spune că mă va vizita în fiecare zi și că îmi va 
pune aceeași întrebare: „Vrei să träiesti?", iar dacă răspund nu, 
va pleca. Îmi precizează și că va trebui să îi respect instructiu- 
nile, fără să pun întrebări. 

În zilele care urmează, înțeleg că nu e deloc ușor să alegi sau 
să hotârâşti să träiesti. İnvât tot felul de chestii despre corpul 
meu, acest „lucru“ pe care îl considerasem un simplu vehicul 
functional, care mă ajuta să mă deplasez prin viaţă. Ghidul meu 
mă învaţă în fiecare zi să îmi ascult durerea. Mă îndeamnă să 
iau doze din ce în ce mai mici de calmante. În durere se găsește 
răspunsul, îmi explică el: corpul îmi vorbește, trebuie pur și sim- 
plu să învăţ să îl ascult. Câteodată, durerea e atât de puternică 
încât simt că nu mai vreau să trăiesc. „Încearcă să revii la viață 
găsind sensul“, îmi repetă el. Și imi tot repetă: „Găseşte sensul, 
răspunsul se află în corp. Când te vei simţi mai bine, vei transmi- 
te mai departe ceea ce ai învățat“ Pas cu pas, îmi reiau drumul, 
mă iau la trântă cu viaţa și îmi privesc durerea în faţă. Învät, ac- 
cept să mă simt rău și îmi transpun în cuvinte trecutul. În cele 
din urmă, sunt de acord să îmi întind o mână... și iată ce văd. 


Viaţa mea, drumul meu 


Mă cheamă Myriam și am doi ani. Sunt un copil nelegitim, 
pe care toată lumea îl tolerează. Tatăl meu nu e tatăl meu. După 
ce mama moare, nu mă vrea nimeni. Deranjez. Sunt străina care 
lasă în urma ei o tăcere apăsătoare. 

Fac această călătorie în propriul corp până la marginea su- 
ferintei... şi găsesc alinare. Înţeleg de ce mă aflu acolo, așa cum 
se aflaseră și mama, și bunica înaintea mea, înainte să moară. 
Și, în ciuda tuturor așteptărilor, ies din spital. 

Nu sunt însă vindecată, nici pe departe. Mai am de parcurs 
un drum lung. În plus, voi descoperi că drumul în sine e pasi- 
onant și că el dă sens vieții. 

Maestrul meu m-a învățat ce înseamnă mentalul celulelor 
si cum se manifestă el. Mi-a povestit aventura conștiinței si 
experienţele lui Sri Aurobindo și ale discipolei sale, Mama. La 
ceva vreme, considerând că pot „să pornesc singură la drum“, a 
plecat, lăsându-mă să gestionez un enorm „șantier“. Într-o pri- 
mă fază, m-am supărat că mă abandonase, eram chiar furioasă: 
incă o persoană care dispare după ce mi-a întins o mână. Doar 
că apoi, treptat, accept să îmi iau viața în piept, în sensul clasic 
al expresiei. Corpul meu și cu mine, mână în mână, aproape 
ca o renaștere. În fiecare zi, privesc lucrurile drept în faţă si, 
când nu vreau să le văd, știu că propriul corp îmi e prieten și 
ghid. Îmi vorbește, îmi spune ce e mai important, adică ce nu 
vreau să aud și ce nu am ascultat tocmai pentru a mă proteja. 
Știu acum că, în parte, acest lucru m-a distrus, aducându-mă 
in ghearele morții. Singură, doar eu cu mine, îmi pun în fiecare 
zi aceeași întrebare: „Vrei să träiesti?". Și răspund da, deschi- 
zând bine ochii. Văd această durere ,engramatâ“*, înscrisă in 
mine, în fiecare dintre celule: moartea mamei. O căldură care 
devine din ce în ce mai difuză, ca să lase locul inghetului. Am 


' Cu sensul de gravată, asemenea unui tatuaj în piele. (n.a.) 

permis durerii să dea lecţii propriei memorii, corpul meu fiind 
plin de ea. 

Văd toate încercările disperate pe care le-am făcut ca să gă- 
sesc un sens, ca să mă conving că există o fatalitate. Toţi cei care 
m-au iubit au murit, orice tentativă de a comunica cu omul, cu 
Dumnezeu, a fost în van. Toate eforturile pe care le depusesem 
se sfârşiserâ rău, prin boală sau eșec, deși avusesem convinge- 
rea că dacă mă lupt singură aveam să fiu „competitivă“, să nu 
semăn cu toate celelalte femei din familia mea. 

Am înțeles treptat că atât timp cât nu mă eliberam de furie, 
de această voinţă de „a-mi lua revanșa“ si de a „spune nu vieţii“, 
aveam să primesc tot ceea ce nu îmi doream: să mă scufund în 
fatalitatea pretinsului meu destin. Nu eram conștientă nici acum 
de forța drumului aflat undeva în interiorul meu. 

Încă de la naștere, corpul îmi fusese alături și se numea 
Myriam. Toate celulele lui erau tot atâtea părți din mine pe 
care trebuia să le explorez. lar această căutare era în sine un 
drum fabulos. 

În etapa aceasta a istoriei personale, mi-am putut spune: 
„Uite, am descoperit ce nu merge, pot să o iau din nou pe dru- 
mul meu.“ Viața avea să mă conducă însă către un abis, in care 
să cobor și să explorez și mai profund materia. 


„Dacă vrei să te vindeci de tot, trebuie 
să iti vindeci amintirile corpului: 
— Mama 


Am optzeci si doi de ani și sunt în continuare Myriam... Au 
trecut patru decenii de-atunci, de când trebuia să mor de cancer 
ovarian. Când aveam doi ani, mama murise fără ca nimeni să-mi 
spună nimic și fără să știu de ce. Corpul meu cunoaște perfect 
acest calendar familial. E gravat în propria-mi carne. Nu există 

totuși fatalitate dacă știm să ne sprijinim pe el și să îl ascultăm. 
Așadar, am optzeci și doi de ani și mă trezesc într-o dimineaţă 
extrem de slăbită. lată-mă din nou în spital, patruzeci de ani mai 
târziu... Verdictul nu e deloc surprinzător: hemoragie internă. 
Din nou, pierd sânge. Din nou, am un sentiment de furie. Și în- 
cepprina spune nu. Nu vreau să fiu în spital! Nu am nevoie de 
nicio transfuzie! Refuz ca sângele unui necunoscut să îmi curgă 
prin corp. Și mă văd luptând, ca și cum propriul organism era 
un dușman, în condiţiile în care el voia doar să îmi vorbească... 

Repede, mult mai repede decât în urmă cu patruzeci de ani, 
accept situaţia. Sunt de acord să nu înțeleg și primesc cu bucu- 
rie mesajul pe care mi-l transmit celulele. Voi vedea ce încearcă 
să îmi spună! Mi se face apoi o transfuzie. Și, în timp ce sângele 
unui necunoscut îmi curge prin vene, se produce încă un mira- 
col. Sângele, „purtătorul sufletului“, îmi spusese maestrul meu 
tibetan. Bratele se deschid. Sufletul meu intră într-o comuniune 
cu donatorul. Viaţa circulă din nou, fiindcă acceptasem în sfâr- 
șit să primesc. lar corpul mă ghidează ușor spre o stare de bine 
nemaipomenită. E ca și cum mi-ar fi spus exact în clipa aceea: 
„Ai învăţat să oferi, foarte bine! Acum învaţă să și primeşti“ Îmi 
amintesc și acum ce îmi spusese în urmă cu patru decenii în- 
teleptul tibetan: „Lasă-te purtată de ceea ce se află în tine, ceva 
mai măreț decât propria persoană“ 

Tintuitä pe un pat de spital la optzeci si doi de ani, aș fi pu- 
tut să mă gândesc: „lată că o iau de la capăt, evident, moartea 
e în sânge“ și să fierb în mine de furie din cauza acestei fatali- 
tâti care revenea ca să mă conducă spre moarte. Doar că am 
reușit să trec dincolo. Evident, nu foarte departe, ci aproape, 
chiar în mine, în materia din care eram formată. În universul 
celulelor mele, pe care le-am ascultat. Viaţa avea pur și sim- 
plu încă un lucru să-mi spună, astfel ca eu să avansez pe acest 
drum al cunoașterii. Să primești și să oferi, nu asta înseamnă 

dragostea? Nu aici găsim sensul vieţii? Era momentul să mă 
abandonez darului care mi se făcuse. Prin această experienţă 
de accesare a materiei, am descoperit că ascundeam în stră- 
funduri un refuz. Spuneam „nu“ darului sângelui. Abia când 
m-am detașat am simţit că viata-mi revine în forță: cu cât co- 
boram mai profund în materia opacă a propriului corp, cu atât 
mai multă lumină a cunoașterii mi se oferea și eram cu un pas 
mai aproape de iubire. 

Micuța Myriam nu și-a terminat însă povestea. Viaţa îmi re- 
zervă surprize și mă invită să le descopăr, până la final. 


„Trecutul este un corp imens, al cărui prezent este ochiul: 
— Pascal Quignard, Sur le jadis. Dernier royaume, II 


În condiţiile în care mă aflasem adesea atât de aproape de 
moarte, credeam sincer că ajunsesem la capăt de drum. Ciclul 
vieţii este însă infinit pentru cei care sunt dispuși să o asculte 
cu atenţie. Da, am optzeci și patru de ani, iar viitorul este de- 
opotrivă în urma și în fața mea. Nu știu dacă ai văzut vreoda- 
tă celebra sculptură a lui Michelangelo, Pieta. Sfânta Fecioară 
ţine în braţe trupul lipsit de viață al Fiului Său, dat jos de pe 
cruce. O superbă operă de artă. O poți privi si pur și simplu 
să îi admiri frumusețea. La fel de bine, te poţi opri în fața ei ca 
să asculti vocea creatorului: Fecioara Maria este tot tânără si 
își ţine în braţe copilul, care pare mult mai bătrân decât ea. İn 
marmură, Michelangelo sfidează legile timpului și dă senzația 
că ne întreabă: „Unde începe totul? Unde e sfârșitul? Unde se 
află trecutul? Dar viitorul?“ 

lar eu îi răspund: „În limbajul infinit al celulelor“. Ca să îmi 
înțeleg prezentul, mă cufund în trecut și primesc cu braţele 
deschise viitorul. Și iată că viața mă invită din nou să privesc în 
trecutul meu obscur. Corpul nu a terminat de vorbit. Am doi 

ani și mama a murit. Nimeni nu îmi explică nimic. În jur, totul 
devine ostil, sunt un copil incomod. Micuța bastardă pe care 
nimeni nu o vrea. Dau vina pe familie, care m-a părăsit, și îmi 
invinovâtesc mama, din același motiv. Doar că toată această 
furie, acumulată încă de la naștere, pe care o reprim și refuz să 
o iau în considerare, îmi face rău. Treptat, ajung să împlinesc 
patru ani și să îmi pierd încet vederea, până când nu mai văd 
deloc cu un ochi, contemplând peisajul propriei vieţi doar cu 
jumătate de chip. 

Au trecut de-atunci peste optzeci de ani și credeam că am 
epuizat subiectul în ceea ce privește corpul, înfruntând un can- 
cer, după două spitalizări, evoluând puţin câte puţin, trecând 
probe după probe și transformându-mă într-o femeie indepen- 
dentă care „își trasează singură calea“. 

Doar că drumul nu s-a terminat încă. 

La optzeci și patru de ani, ochiulsănătos e atacat de catarac- 
tă — o chestie destul de frecventă la vârsta aceasta. Medicul îmi 
propune o operaţie, „rapidă si benignă“... Accept. Totul decurge 
bine. Ochiul nu tolerează totuși urmările intervenţiei și iată că 
retina mi se ascunde puţin câte puţin. La câteva zile, mă ener- 
vez îngrozitor și îmi cedează un vas de sânge, iar ochiul devine 
şi mai slăbit. Ce aş fi putut să fac în faţa acestei noi provocări? 
Un vas de sânge rupt, încă o hemoragie și încă o nenorocire se 
abat deasupra mea. În limbajul de zi cu zi am spune că aveam 
„ochii injectati cu sânge“ sau că „acumulasem atât de multă 
urâ... Eu simt doar o furie uriașă. Aceeași pe care o simțeam 
încă de la doi ani. 

İntelesesem foarte bine legătura între pierderea mamei si 
pierderea unuia dintre ochi. Fusese un reflex mental, mult prea 
mental. Dar ce credea cu adevărat corpul meu? Ce informații 
voia să îmi transmită despre mine, nedescoperite încă? Ce vi- 
bratii eram capabilă să simt în străfundul propriilor celule? 

Eu, care tineam atât de tare la independența mea, învăţ acum 
să renunţ la control: vederea imi e atât de slabă încât sunt obliga- 
tă să mă las ajutată de alţii. Cu alte cuvinte, să devin dependentă. 

Copleșită de furie, prima reacţie este refuzul de a accepta re- 
alitatea. Eu, regina independenţei, eu, incomodă de mică, fetița 
care voia să dispară, sunt îndrumată de propriul corp... să deran- 
jez. Mărturisesc că mi-a fost greu să accept. Să învăţ să deranjez, 
să învăţ să depind de alții. Nu e deloc ușor să renunti într-un ase- 
menea moment. Încă un pas către această acceptare, acest „da“ 
pe care ne e atât de greu să-l pronuntâm... Când ne confruntăm 
cu o provocare, într-o primă fază spunem „nu“: nu, nu vreau să 
îmi văd suferința; nu, nu e adevărat; nu, nu vreau să accept. Și 
putem alege să rămânem în negare, iar viaţa să ni se blocheze. 
Cadrul îngheaţă, într-o suferinţă înăbușită, care se amplifică. Și 
cu cât o înăbușim mai muult, cu atât se amplifică mai tare. 

Cu toate acestea, putem alege să permitem suferinţei să vi- 
breze, iar dacă învăţăm să o ascultăm, atunci acceptarea se poate 
transforma într-un pas către propria împlinire. După trecerea 
prin tunelul calvarului, un „da“ poate însemna că vedem în de- 
părtare o luminitä și să simţim cum crestem. Apare apoi un fior 
de bucurie și eliberarea începe. 

Și în această clipă a vieţii mele, înțeleg: destinul meu este 
reprezentat de drumul pe care îl parcurg. 


„Am împins firava poartă-ngustă, la intrare; 
Am intrat și m-am plimbat prin mica mea grădină 
Ce sclipea, în zori, în blânda soarelui lumină. 
Câte-o umedă scânteie-avea oricare floare. 
Neschimbate-s toate. Si totul imi pare din nou ca-nainte..." 
— Paul Verlaine, După trei ani 


Din ziua aceea în care am împlinit patruzeci de ani, când 
m-am trezit la linia fină de demarcaţie dintre viaţă și moarte, 

văd viaţa ca pe o grădină: grădinile nu sunt un loc fix pe care îl 
admirăm, ci o invitaţie la călătorie. Grădinile se transformă în 
permanenţă, sunt întotdeauna în mișcare, fiecare celulă a plante- 
lor evoluează și prinde viaţă, apoi moare — și totul în jur murmu- 
ră, spunându-ne că motivul existenţei se află acolo, în materie. 
„Totul vibrează, totul se mișcă, nimic nu se află în repaus“?. 

E imposibil să te simţi cuprins de furie într-o grădină, nu-i 
așa? Ea este, pur și simplu. Îi place să fie, iar noi ne bucurăm să 
o vedem schimbându-se odată cu anotimpurile. Știm că arbo- 
rii, mult mai bătrâni decât noi, au trecut prin atât de multe... 
Ei bine, corpul meu este identic cu grădina, e o prelungire a ei, 
este una cu ea, iar celulele care îl formează coincid cu celulele 
strămoșilor mei... E suficient să mă cufund în mine ca să aud ce 
au să-mi spună. Nu mai există nicio graniță între mine și natură, 
nicio frontieră între viață și moarte, nici între trecut, prezent 
si viitor, între mine și arborele meu genealogic. Sunt în Fiinţă. 

Încetul cu încetul, am ajuns să conștientizez unitatea univer- 
sului. M-am documentat profund și am testat diferite metode 
sau filosofii: kineziologie, psihologie, yoga, psihanaliză, hipnoză, 
psihogenealogie, ritualuri, religii... Toate au contribuit la forma- 
rea mea, fără să fiu însă pe deplin mulțumită. Aveam sentimen- 
tul că toate aceste căi îmi oferă pentru moment o soluţie, fără 
să îmi rezolve totuși problema. Nu îmi dădeam seama cum să 
pun capăt șirului nesfârșit de repetări. Și nu-mi ieșeau din cap 
versurile melodiei lui Zazie: „Mă învârt în cerc.." 


„Sunt un om obligat să reacționeze 
Ca o greșeală a naturii, 
Mă aflu pe pământ, fără alte motive 
Si mă învârt in cerc..., da, mă învârt în cerc: 
— Zazie 


5 Lege cosmică, Kybalion. 

Ulterior, am avut încă o întâlnire care m-a ajutat să văd cum 
să opresc ciclul. Mi-am dat seama că înţelegerea în sine a pro- 
cesului era un pas uriaș, doar că drumul nu se termina acolo. 
Senzatiile resimtite în carne îmi permiteau să pun capăt repe- 
titiilor, prin intermediul materiei, al corpului. Întâlnirea a avut 
loc treptat. În perioada în care fusesem bolnavă, fără să-mi dau 
seama, maestrul tibetan m-a ajutat să lucrez în mentalul celule- 
lor. Apoi, în 1974, ca să înțeleg cum procedase ca să mă vindece, 
mi-a cerut să citesc treisprezece volume scrise de o persoană 
căreia i se spunea Mama. Si-atunci am avut o revelaţie. Mama — 
sau Mirra Alfassa — își luase acest nume după ce alesese să își 
petreacă viaţa într-un ashram. Se născuse în Europa și se stră- 
duise fără încetare să înțeleagă de ce ființa umană se compor- 
tă întotdeauna după niște tipare repetitive, din care nu putea 
ieși. Înainte de a se stabili în India, a avut o revelație: „Gata, am 
descoperit! Trecerea se face prin corp: A plecat apoi, ca să își 
poată experimenta liber ideile. Vom discuta în capitolul 22 de- 
spre uluitoarele descoperiri ale Mamei și ale lui Sri Aurobindo, 
în special în ceea ce privește evoluția umanității. 

Pornind de la învățăturile Mamei, am putut pune la punct o 
metodă prin care să îmi ajut pacienţii să se descopere treptat, 
așa cum mă descoperisem și eu de-a lungul vieţii. Ce bucurie 
să simt că m-am putut elibera din lanțurile memoriei ancestra- 
le și să conştientizez că ființa umană poate să evolueze și chiar 
va evolua! 

Această eliberare implică însă un îndelungat și lent trava- 
liu de coborâre în materie. Treptat, trebuie să traversăm toate 
straturile succesive de protecţie pe care ni le-am construit ca să 
nu „vedem“ adevărul. Semănăm cumva cu o ceapă, pe care nu 
avem niciun chef să o curätäm, fiindcă știm foarte bine că pro- 
priul corp va reacţiona și va vorbi. De altfel, o și face. Ne doare 
spatele, stomacul, ne îmbolnăvim sau avem un sentiment de vid 

imens, o tristețe latentă. De cele mai multe ori, oamenii apelea- 
ză la mine fiindcă îi doare ceva sau pentru o suferință pe care 
nu o pot exprima. Cu toate acestea, sunt nehotârâti: „Vreau să 
mă vindec și nu prea..:, „Prefer să mă concentrez în continuare 
pe disconfortul pe care îl resimt“ (un pretext), „Am nevoie de 
această suferinţă ca să exist“, „Am sentimentul că trăiesc doar 
dacă mi-e rău, apoi îmi revin putin, fiindcă în sinea mea «știu», 
însă fac imediat un pas în spate, ca să nu văd trauma din fun- 
dal“... Pe scurt, ne învârtim în cerc... 

Mama spunea: „Ne naștem cu o mlaștină pe care trebuie să 
o asanăm, care precede venirii noastre pe lume“ 

„Un basm cu zâne în celulele pământului“ 
— Mama 


Chiar așa să fie, un basm cu zâne? Oare nu e vorba mai degra- 
bă despre povestea pe care ne-o spun cei care caută — aşa cum 
fac si eu uneori — o justificare pentru propria nefericire, boală, 
pentru numeroasele coincidente trăite, fiindcă asta ne linisteste? 
Da, putem privi lucrurile și-așa și să ridicăm din umeri atunci 
când auzim că în familia noastră se petrec la nesfârșit aceleași 
lucruri neplăcute... spunându-ne că „nu am avut noroc“ sau că 
„acesta ne-a fost destinul...“ 

Ce-ar fi dacă ne-am reinterpreta istoria personală prin prisma 
istoriei umanității, fără a şterge nimic din ceea ce am trăit? S-au 
scurs milioane de ani... și iată-ne. Nu am apărut de nicăieri, ci 
suntem rodul evoluţiei umanităţii. Nu mai avem corpul acoperit 
cu păr, nu mai trăim în peșteri, nu mai purtăm armuri greoaie 
si nu mai încălecăm pe cal... cu toate acestea însă, evoluția în 
sine este întipărită în noi. Anumite reacţii ale propriului corp, 
indiferent că ne place sau nu, provin din amintiri străvechi, de- 
spre care nimeni nu ne-a spus nimic, dar pe care le resimtim în 
carne, le păstrăm în noi și le transmitem mai departe. 

Să luăm mai întâi de toate exemplul memoriei arhaice: când 
un nou-născut iti prinde degetul în pumnul său mic, e un gest 

provenit din memoria arhaică. Medicii îl numesc grasping (sau 
„apucare“), constatând pur și simplu că, la venirea pe lume, be- 
belușul apucă automat cu mânuta un obiect pe care nu știe încă 
să îl prindă. E un reflex înnăscut. De unde provine el? Dacă ne 
uităm la o maimuţă şi la puiul ei, vedem că, în perioadele stră- 
vechi, acest obicei al apucării a fost probabil foarte util pentru 
puii de oameni. Să observăm maimuța: dacă vrea să il care de 
colo-colo în timp ce se află pe sol, e suficient să se așeze în patru 
picioare deasupra lui, că puiul se agaţă automat de ea, apoi i se 
urcă pe spate, folosindu-se de degete. Se lasă purtat de mămica 
lui, fără să îi mai dea drumul. Dacă propriul corp poartă încă 
amprenta unor timpuri preistorice, imagineazä-ti ce impact 
poate avea asupra sa experienţa concretă a nașterii! 

Și există și alte reflexe arhaice. Când bebelușul vine pe lume, 
doctorii îi testează reflexul Moro. Nimic mai simplu: e suficient 
să îi induci celui mic sentimentul de pericol — un zgomot mult 
prea puternic sau faptul că îl prinzi brusc de un picior. Micutul 
își va cambra spatele și își va pune braţele în cruce, cu degetele 
întinse. Imediat după aceea, va începe să plângă, chemându-și 
mama... Pe vremuri, în preistorie, mama se grăbea să se așeze 
deasupra lui, astfel încât copilul să se prindă rapid de veșmin- 
tele ei. Cu braţele încrucișate și degetele întinse, bebelușul era 
pregătit să pornească la drum alături de cea care-i dăduse viață. 

Aceste două exemple arată în ce măsură își amintește corpul 
nostru tot ceea ce a fost înscris în el. Ulterior, copilul va merge la 
şcoală, unde va învăța despre perioada preistorică, despre des- 
coperirea focului și despre strămoșii noștri. Si avem senzaţia că 
toate acele reflexe înnăscute au fost uitate, fiindcă nu mai servesc 
la nimic. Corpul nostru nu trebuie însă să meargă la școală ca 
să afle despre toate momentele din istoria umanităţii. Le știe... 
punct. Si nu le uită niciodată. Fiecare eveniment, fiecare peri- 
oadă, fiecare moment trăit de strămoșii noștri este întipărit în 
fiecare celulă din corp, lucru de care nu suntem totuși conștienți. 

Pe măsură ce înaintăm în vârstă, mintea preia controlul, în 
incercarea de a înțelege lumea din jur, aducând cu sine propri- 
ile explicaţii. Doar că celulele noastre nu au uitat nimic. Ele nu 
cer decât să vorbească, mai ales dacă suntem dispuși să le as- 
cultăm cu atenţie. În cea mai mare parte a timpului, încercăm 
mai degrabă să le reducem la tăcere, apelând la antidepresive, la 
alcool, droguri sau muncind excesiv. Ne străduim din răsputeri 
să nu fim atenţi la el, indiferent ce vrea să ne transmită — de cele 
mai multe ori, printr-o stare de disconfort sau printr-o boală. Și 
nici atunci nu îl ascultăm. Și ne trage din nou de mânecă când 
boala se agravează, fiindcă mesajul lui nu a fost nicidecum auzit. 

În cartea sa, Salveazä-ti corpul, medicul Catherine Kousmi- 
ne prezintă cazuri de cancere pe care le-a urmărit timp de mai 
multe decenii, lucrarea cuprinzând concluziile la care a ajuns în 
urma cercetării personale. Conturând arborii genealogici pentru 
câteva sute de familii, a constatat că atunci când se declanșează 
un cancer într-o generaţie, dacă obiceiurile nu sunt modificate 
in următoarea, cancerul se va declanșa din nou - și la fel și în 
următoarele generaţii, atâta vreme cât problema nu este rezol- 
vată. Kousmine ne arată astfel că organismul folosește automat 
tumora ca un sistem de alarmă, ca și cum ar fi „memorat“ com- 
portamentul dezirabil. 

Celulele noastre sunt înzestrate cu memorie: ele au reținut 
diferitele momente ale evoluţiei vieții pe pământ, din regnul 
mineral, vegetal sau animal. Celulele noastre au o memorie: ele 
rețin experienţele colective, apartenenţa la un anumit grup, dar 
si la o familie — apartenente care conţin toate rănile. Fiecare rană 
nerezolvată seamănă întrucâtva cu o făclie dureroasă, transmisă 
din generaţie în generație. 


Sauvez votre corps, J'ai lu, 2003. 

Angèle sau povara tăcerii 

Angèle îmi spune povestea ei de viață: este singură la 
părinţi, are 55 de ani și șase copii. Apelează la mine fiind- 
că nu reușește să se înțeleagă cu fiica ei mai mică, a doua 
născută. Disputele repetate chiar o afectează. Îmi vorbește 
despre nodul din gât pe care îl are în permanenţă și despre 
faptul că simte că e legată de mâini și de picioare, după ce 
în urmă cu o săptămână se certaseră rău. 

Aflând mai multe despre datele marcante din viaţa ei, 
îmi dau seama că fetița urmează același drum ca propria 
mamă: o a doua sarcină foarte apropiată de prima, nedori- 
tă, dar acceptată. 

Ascultând-o cu atenţie, am convingerea că Angèle nu 
e singură la părinţi. Oare nu e mai degrabă „a doua“ fiică? 

Bulversată de întrebările mele, Angèle decide să stea de 
vorbă cu mama ei, convinsă totuși că „nu va afla nimic nou“ 

la imediat telefonul, își sună mama și îi pune ciudata 
întrebare: „Sunt singură la părinţi? Sunt prima născută?“ 
Răspunsul nu se lasă mult așteptat: „Nu, n-ai fost prima. 
Am mai avut un copil înaintea ta." Femeia îi povestește cu 
o mulțime de detalii avortul spontan suferit într-un hotel 
din sudul Franţei, în timp ce era singură. Angèlei îi vine greu 
să creadă. Așadar, e al doilea copil, la fel ca fiica ei, cu care 
nu se poate înțelege deloc. Prin urmare, într-o primă fază, 
sarcina mea este să o ajut să conștientizeze nu cu mintea, 
ci cu propriul corp, ceea ce gândurile îi ascund. Treptat, își 
dă seama că fiica ei poartă o povară grea, gravată în pro- 
pria carne. 


Înțelegerea memoriei celulare 


Karine și copilul cu două capete 


Karine are trei copii. Înainte de nașterea celui mai mic, 
a fost nevoită să facă o întrerupere de sarcină, după ce an- 
terior mai suferise un avort spontan. 

Nu simţea că e neapărat nevoie să discute despre asta 
cu cel de-al treilea copil, care avea șapte ani. Atâta vreme 
cât nu știa nimic... Totuși, după ce a descoperit cât de impor- 
tantă este memoria celulară, se gândește că poate ar tre- 
bui să îi dezvăluie acest eveniment dureros și să transpună 
în cuvinte lucruri nespuse. Băiatul era extrem de neliniștit, 
aparent fără motiv, așa că o asemenea discuţie poate că 
l-ar fi ajutat. La momentul potrivit, decide să vorbească: 
„Știi, Nicolas, înainte să te naști tu, am pierdut un copil. Era 
micut de tot. Lucrul acesta se numește avort spontan.“ În 
realitate, Karine știe că îi ascunde o parte de adevăr, însă 
nu simte nevoia să îi povestească și despre întreruperea 
voluntară de sarcină. 

Bâietelul nu pare foarte surprins și îi răspunde imediat: 
„Eşti sigură? Bebelușul nu avea cumva două capete?" 

Inconștient, copilul era așadar la curent cu cele două 
sarcini întrerupte, deși nimeni nu îi vorbise vreodată despre 
asta până atunci. 


A m discutat despre memoria arhaică, însă putem da și câ- 
teva exemple referitoare la inconştientul colectiv. Anumite ex- 
periente ne-au arătat că, în general, pentru perpetuarea speciei, 
corpul este capabil să ia decizii fără ca mintea să aibă ceva de 
spus. De exemplu, știai că după fiecare război mai mare, medi- 
cii au constatat că se nasc mai mulți băieți decât în mod nor- 
mal? Ca si cum celulele corpurilor bărbaţilor și femeilor au fost 
informate că specia din care fac parte este în pericol. Cu toate 

acestea, continuăm să credem că celulele nu ne vorbesc și nu ne 
comunică nimic... în condiţiile în care poartă un dialog între ele! 

lată și un alt exemplu: ai remarcat că cei mici, pe etape de 
vârstă, sunt pasionaţi de stele, apoi de dinozauri și apoi de ca- 
valeri? Încă de la sfârșitul secolului al XIX-lea, Rudolf Steiner, 
autorul lucrării Filosofia libertăţii, publicată în 1894, explică clar 
legătura dintre istoria umanităţii și ciclul vieţii. Copilul pare că 
își dorește să „reviziteze“ fiecare etapă a universului și a omeni- 
rii, chiar dacă nu are studii aprofundate. La nivel subconștient, 
se pare că știe ce trebuie să descopere şi pe ce drum să o apuce. 

Tot în acest context, aș vrea să mentionez și studiul desfäsu- 
rat în 2013 de Biran G. Dias si Kerry J. Ressler, doi cercetători 
din domeniul epigeneticii”, care au studiat șoareci cărora le-au 
aplicat șocuri electrice, însoţite de un anumit miros. Soarecii se 
îndepărtau de fiecare dată când simțeau mirosul respectiv, chiar 
dacă nu mai erau supuși impulsurilor electrice. Până aici, nimic 
surprinzător, fiindcă vorbim despre un fel de reflex al lui Pavlov, 
pe care corpul îl are în faţa unui traumatism. Surpriza a apărut în 
momentul in care oamenii de știință au descoperit că descendenții 
soarecilor testati, care nu stătuseră niciodată în preajma părin- 
tilor lor, aveau aceeași reacție, chiar după mai multe generații... 
Informaţia se transmisese așadar prin materie, nu prin educație. 


Pâinea pusă invers pe masă 
În regiunea Auvergne din Franţa, există o tradiţie trans- 


formată în superstiție, de la care nu se abate nimeni: pâinea 
pusă invers pe masă aduce ghinion. În plus, dacă o scapi pe 


7 Epigenetica studiază modul în care se exprimă patrimoniul genetic în func- 
tie de contextul trăit. 

jos, trebuie să faci semnul crucii pe crustă, cu ajutorul unui 
cuţit, ca să alungi ghinionul. Curios ritual! Cei care cred în 
superstitiile referitoare la pâine sunt convinși că aceste lu- 
cruri sunt pur și simplu de rău augur, fără să poată da însă 
o explicaţie. La restaurant, între prieteni, în jurul unei mese, 
e amuzant să faci un test. Dacă pâinea e așezată invers, va 
exista întotdeauna cineva care să o întoarcă cu faţa în sus, 
fără ca nici măcar să conștientizeze gestul. Un soi de reflex, 
de instinct, moștenit de la generaţiile precedente. „Așa se 
procedează și punct.“ 

Facem multe gesturi „fără să știm de ce“, fără să ne pu- 
tem înfrâna, ca și cum ar fi dictate de un trecut silențios sau 
ca și cum corpul le-ar fi știut dinainte, deși memoria conști- 
entă le uitase cu desăvârșire. Exemplul cu pâinea întoarsă 
invers ilustrează foarte plastic ciclul repetitiilor inconștiente, 
declanșate de un ,nu-ştiu-ce" fizic, mai puternic decât noi. 

Așadar, de unde provine această superstiție a pâinii așe- 
zate cu fața în jos? Ca să răspundem la întrebare, să ne în- 
toarcem puţin în Evul Mediu: ca să evite vărsarea de sânge 
din provinciile pe care le stăpâneau, seniorii au înființat un 
nou „post“, cel al călăului. Oricine era de acord să îndepli- 
nească această sarcină primea o mică sumă de bani și o 
emblemă specifică. Îmbrăcat în haine cu dungi, ca să se di- 
ferentieze de restul cetățenilor, purta un veșmânt în verde și 
roșu, care aducea aminte de diavol și de sânge. Era cel care 
executa condamnatii și punea în practică hotărârile justiţiei. 
Contribuia la menţinerea liniștii în sate, fiind în același timp 
un „purtător“ al morţii. Nimeni nu voia să interacționeze cu 
el, de aceea negustorii îi puneau deoparte mâncarea, iar 
brutarul îi păstra pâinea cu faţa în jos pe raft, casănuo 
confunde cu celelalte pâini. lar dacă, din nefericire, cineva 
o atingea, făcea repede o cruce pe deasupra crustei. 

Rolul de călău era atât de greu de suportat încât membrii 
familiilor din care făceau parte se căsătoreau adesea între 
ei. În 2007, Fernand Meyssonnier s-a stins din viaţă. İn 1981, 
când a fost abolită pedeapsa cu moartea, s-a trezit că nu 
mai are ce să facă, fiindu-i imposibil să perpetueze și să re- 
pete această tradiție familială. După o vreme, a început să 
colectioneze nimic altceva decât diverse obiecte de tortură... 

Descinderea în materie 


„Totul trăiește, totul acţionează, totul corespunde: 
— Gérard de Nerval 


Materia: aici se petrece totul. lată câteva exemple de experimen- 
te științifice care vin să dovedească acest lucru. 

Cercetătorii de la Universitatea din Geneva le-au făcut 
analize de sânge mai multor persoane care suferiseră traume 
semnificative: un viol, cutremur, război, rele tratamente etc., 
descoperind că aceste episoade nefericite nu lăsaseră doar urme 
fizice. Şi ADN-ul se schimbase, modificarea regăsindu-se la 
următoarele trei generaţii sau mai mult după petrecerea eve- 
nimentului. În majoritatea cazurilor, cele mai importante efec- 
te se manifestau la a treia generaţie, deși amintirea conștientă 
se estompase aproape de tot. Materia prezintă o capacitate de 
memorare realmente infinită, fiindcă nu are nevoie de cuvinte. 

Referitor la acest subiect, cercetătorii de la aceeași universi- 
tate de mai sus au realizat un studiu în colaborare cu dr. Ariane 
Giacobino, asupra unei familii în care fata cea mică fusese violată 
de propriul tată. Nimeni nu știa, nici măcar mama fetei. În urma 
acestui viol, ea a născut un băieţel. Modificări ale ADN-ului au 
lost găsite la fata şi la nepoata fiului născut în urma violului. 
Studiul arăta și faptul că dacă nepoata ar fi lucrat cu sine în ceea 
ce privește trecutul ei, ADN-ul ar fi putut fi modificat probabil 

din nou, acest lucru transmitându-se în următoarele trei gene- 
ratii. Incredibil, nu-i așa? 

lată ce spune renumitul neuropsihiatru Boris Cyrulnik refe- 
ritor la aceste experiențe: „Neuroștiinţele arată că atunci când 
părinţii au fost traumatizati si nu și-au rezolvat problemele, șo- 
cul se transmite, chiar şi în tăcere“ 

În timp ce scriam aceste rânduri, mi-am adus aminte de un 
cuplu de tineri proaspăt căsătoriți, care au apelat la mine pentru 
terapie. Amândoi sufereau foarte tare, fiindcă, deși extrem de 
îndrăgostiți unul de celălalt, soțul nu înțelegea de ce în noap- 
tea nunții și încă o perioadă de câteva luni după aceea, tânăra 
lui soţie se închidea complet în ea când erau pe punctul să facă 
sex. Femeia refuza acest act fără să știe de ce. Corpul ei știa însă 
motivul. Plângând, spunea: „Nu pot... nu pot şi nu înțeleg de 
ce.“ În ciuda gesturilor tandre și a răbdării, soțul nu reușise să 
o scoată din carapacea în care se închisese, suferind și el. După 
ce i-am ascultat cu atenţie, i-am cerut tinerei să stea de vorbă 
cu mama ei, pe care s-o roage să îi descrie prima sa experiență 
sexuală. Zece zile mai târziu, a revenit răvășită la mine în ca- 
binet, spunându-mi: „Incredibil, când am întrebat-o pe mama 
cum a fost când a făcut dragoste prima dată, bunica, prezentă și 
ea acolo, m-a auzit si a început să strige: «Despre ce vorbiti? Eu 
am fost cea violată...» Și ne-a povestit tot despre viol, plângând 
încontinuu. Nu vorbise niciodată cu nimeni despre asta. Mama 
era uluită, căci habar nu avea că se întâmplase așa ceva și nici 
nu avusese vreodată vreo problemă din acest punct de vedere“ 

În momentele în care urma să i se dăruiască soțului ei, tânăra 
din povestea noastră simţea în tot corpul toată neîncrederea și 
toată teama faţă de o relaţie fizică, o teamă întipărită în strâfun- 
dul propriei materii. După un an de terapie, cei doi mi-au trimis 
la un moment dat o fotografie cu băieţelul lor, un copil superb. 

Francine și pacienții săi 


Francine este medic pneumolog și alergolog. Apelează 
la mine în primul rând ca să își ajute pacienţii. După ani la 
rând în care a acumulat experienţă în medicina alopată, își 
pune încontinuu o întrebare: când îi spune cuiva să renunţe 
la fumat ca să nu moară, de ce se incâpâtâneazâ acea per- 
soană și nu îi urmează sfatul? De ce un individ suprapon- 
deral își pune sănătatea în pericol deși medicul îi explică 
faptul că e obligatoriu să slăbească treizeci de kilograme? 
În fața unor asemenea reacţii, Francine se simte neajuto- 
rată. Nu există niciun medicament care să schimbe aceste 
comportamente de-a dreptul nerezonabile. Așa că începe 
să studieze memoria celulară, fiindcă își dorește, mai presus 
de orice, să înțeleagă, să analizeze, să disece și apoi să își 
„convingă“ pacienţii. Era deja un mare pas înainte. Doar că 
nu și suficient, fiindcă niciunul nu avea de gând să „înghită“ 
întreaga teorie și nici sfaturile medicale de tipul „fă mișcare“, 
„renunţă la fumat“ sau „slăbește câteva kilograme“. Francine 
a înțeles că e important să treacă de la teorie la practică și 
să experimenteze totul în propriul corp. Mai ușor de spus 
decât de făcut - te-ai putea gândi - și totuși s-a întâmplat. 

În timpul unui stagiu de grup, Francine și-a dat seama cât 
de important era pentru ea să renunţe la dorinţa de a con- 
trola totul, dar și la tendinţa de a analiza încontinuu ceva. 

Pe parcursul exerciţiului, am pus-o față în faţă cu o altă 
pacientă, care reprezenta obstacolul din ea însăși, așa cum 
fiecare dintre noi avem pe plan personal. Cu acea ocazie, 
Francine trebuia să se ciocnească fizic de colega ei - care 
reprezenta obstacolul din ea - și să o împingă. Imediat și-a 
dat seama cât de mult își folosise forța în acel moment - 
atât de tare încât i s-a făcut rău. A început să plângă, fără 

zu, 


să poată explica de ce. Corpul ei o știa. Era „afară“: trecutul 
familiei sale, experienţa propriei nașteri, totul începuse să 
se exprime. Din acel moment, pentru Francine lucrurile au 
început să se așeze încet, încet. Filosofia de tip „luptă sau 
fugi“ nu i-a mai dominat viaţa. Treptat, nu și-a mai folosit 
nici forța atât de mult. Din dorinţa de a-și ajuta pacienții, 
și-a dat seama că, în profunzimile propriului corp, se poate 
ajuta mai presus de orice pe ea însăși, resimtind forța ma- 
teriei atunci când mintea îi ceda. Felul în care și-a abordat 
pacienţii s-a schimbat și el. 

Dà-ti voie să te schimbi 


, 


,Veniti la margine. 

Nu putem, ne e teamâ. 
Veniti la margine. 

Nu putem, vom câdea. 
Şi s-au dus pânâ acolo. 
Şi au fost impinşi. 

Şi au zburat“ 

— Christophe Logue 


Introspectia nu e un drum usor. Avansäm, ne retragem, amânăm 
acest pas găsindu-ne o grămadă de pretexte, care ne trec prin 
minte în timp ce corpul ne invită să evoluăm, trimitându-ne tot 
felul de mesaje... Poate că îţi spui: „La urma urmei, nu o duc chiar 
atât de rău, nu sunt nici vreun drogat, nici nu stau pe străzi, așa 
că nu merită să scormonesc mizeria din cauza unei dureri de 
spate..*“ Sau: „Sunt prea în vârstă ca să reflectez și să simt cine 
ştie ce, nu m-ar ajuta cu nimic să conștientizez că mi-am iro- 
sit viaţa“. Sau: „Oricum, dacă e vorba despre fatalitate în toată 
această poveste a repetitiilor și a celulelor, ei bine, atunci nu-mi 
dau seama ce-aș putea să fac eu, concret...“ Sau: „Evident, mai 
am momente în care mă simt obosit și deprimat, dar e doar o 
pasă trecătoare...“ 

Pe scurt, mintea se blochează și ești asaltat de o mulțime 
de întrebări. Da, faimoasele scuze atât de utile când nu vrei să 

avansezi... Să dăm mai degrabă cărţile pe faţă și să ne abordăm 
problemele cât mai direct. 


La urma urmei, nu-mi merge prea rău... 


E perfect în regulă să-ți meargă rău... Și crede-mă, chiar știu ce 
vorbesc! Copil fiind, făceam în mod repetat otită, suferind ex- 
trem de tare. Însă tocmai fiindcă sufeream speram să am parte 
de puţină grijă și afecțiune — ceea ce nu prea se întâmpla. Pa- 
trick, unul dintre pacienţii mei, se plângea că este supraponde- 
ral. E-adevărat că mânca mereu între mese — era peste puterile 
lui să se abțină. În copilărie însă nu fusese oare doar o manieră 
de a scăpa de propriul tată care, de fiecare dată când se așezau 
la masă, îl trata cu cruzime? Pretextând că nu ii e foame, îi evi- 
ta accesele de furie. Ciugulitul între mese i-a permis așadar să 
supraviețuiască în toți acei ani în care se confruntase cu situații 
de netolerat. 

Unele suferințe ne ajută să suportăm alte suferinţe, mai pro- 
funde, nerostite. Adesea, nu știm nici măcar de unde provin, dar 
ne spunem că mai bine să nu „zgândărim“ ceea ce se află dede- 
subt, chiar dacă în adâncul sufletului știm că așa ar fi cel mai 
potrivit. Așadar, preferăm să mergem înainte sprijinindu-ne în 
cârja propriilor alegeri: greutatea în exces, boli cronice, fobii... 
convingându-ne singuri că nu avem alternativă. 

În realitate, e nevoie de curaj ca să renuntäm la cârje, chiar 
dacă ne displac. Paradoxal, trebuie să învăţăm să nu le mai detes- 
tăm, acceptându-le ca atare. Da, avem o cârjă — asta e realitatea. 
Să o analizăm, să o luăm în considerare. Putem începe prin a-i 
mulțumi că ne-a ajutat în momentele dificile. În faţa unui vid 
afectiv, a unui tată care ne-a maltratat în copilărie, corpul ne-a 
sprijinit și ne-a oferit o soluţie, așa că îi putem fi recunoscători. 
În prezent suntem însă adulți. Patrick și-a evitat în fiecare seară 

tatăl agresiv, dar a continuat să „ciugulească“, iar greutatea în 
exces l-a făcut să sufere. În mintea lui a înțeles acest lucru, dar 
corpul său nu o știa încă. Ignoranta declanșează suferința, spu- 
nea Buddha. Medicul l-a și avertizat, de altfel: „Dacă vei con- 
tinua în acest fel, te vei îmbolnăvi: Iar el a continuat. Așadar, 
ceea ce l-a ajutat cândva să supravieţuiască astăzi îi face rău, iar 
răul se amplifică. 

Când micuța Myriam a ajuns la maturitate, otitele nu au mai 
(ost suficiente ca să-și exprime disconfortul, iar cancerul a apărut 
in peisaj... Asta până în momentul in care vibrația fericirii m-a 
acaparat cu totul. Dar până acolo a fost cale lungă... 


„In cazul meu nu va funcţiona, 
fiindcă nu îmi cunosc strămoșii!“ 


„Oricum nu știu nimic despre strămoșii mei“ lată prima 
reacţie a lui Stephanie când i se vorbește pentru prima dată 
despre „memoria celulară“. Abordarea îi stârnește interesul, 
insă e sigură că nu „e pentru ea“, fiindcă nu își cunoaște tatăl, 
iar mama a decedat. Prin urmare, îi e imposibil să le pună în- 
trebäri propriilor strămoși. E-adevărat că Stéphanie nu va mai 
auzi niciodată transpusă în cuvinte povestea nașterii sale și că 
nu va ști niciodată cum îl chema pe tatăl ei. Însă propriul corp 
păstrase toate amintirile legate de familia din care provenea. 
Dacă își analizează parcursul vieţii, a cărui funcţionare o vom 
explica ulterior, va putea să urmărească evenimentele majore 
care au avut loc și să observe repetițiile. Boli, accidente, căsă- 
torii, divorturi, perioadele de independenţă financiară, datele 
aniversare... Chiar dacă mintea nu o știe, corpul va vorbi și in- 
formaţiile vor apărea și ele. 

„Asta mi-e soarta, ce-aș putea să fac? 
Prefer să nu știu!“ 


„Sincer“, exclamă Bernadette, „dacă toate astea sunt adevărate, 
înseamnă că putem ghici ce se va întâmpla în viitor si, dacă totul 
se repetă, înseamnă că voi muri ca mama și ca bunica? Repet, 
dacă ai ști că data la care vei muri e scrisă pe o foaie închisă în- 
tr-un plic, iar plicul e chiar lângă tine, pe masă, l-ai deschide? 
Prefer să nu știu cât mai am de trăit... Ar fi mai rău decât o con- 
damnare la moarte!“ 

Frica pe care este posibil să o resimti în momentul în care 
descoperi repetițiile din propria familie, prezente şi în viața ta, 
poate fi foarte mare — atât de mare încât „să-ţi dea fiori pe șira 
spinării“, aşa cum spune Bernadette. 

Obiectivul demersului nostru nu este însă acela de a ghici 
destinul, ci de a ne găsi un drum pe parcursul acestui destin. În 
realitate, ne simțim copleșiți în momentul în care identificăm 
repetițiile. Parcurgând strat după strat, ne conectăm cu senza- 
tiile corpului, cele care dezvăluie suferința inițială. Orice lucru 
care nu ajunge să fie conștientizat revine la noi sub forma des- 
tinului. Si doar corpul poate ajuta conștiința dacă vrem să ne 
croim propriul drum. 

Așadar, da, vor exista momente delicate, clipe de emoție in- 
tensă, dar dacă acceptăm să ne conectăm cu propriile probleme 
resimtindu-le, dacă învăţăm să ne ascultăm corpul, atunci cu 
siguranţă vom vedea luminita de la capătul tunelului și nimic 
nu va mai fi inevitabil. 


„Practic, e vina mea dacă m-am îmbolnăvit?“ 


Veronique simte că are în ea un elan care o impulsionează să 
ia măsuri, gândindu-se însă: „M-am îmbolnăvit și e vina mea, 

fiindcă nu am știut să îmi ascult corpul. Prin urmare, nu voi 
ajunge decât să mă simt și mai vinovată de ceea ce mi s-a în- 
tâmplat. Sau să mă fortez și mai mult. Am avut cancer si eu mi 
l-am declanșat. Ce sens mai are să mă înfurii și să plâng fiindcă 
mi se pare nedrept? Nu numai că mi s-a întâmplat acest lucru, 
dar de mine depinde să scot din nou capul la suprafață, să îmi 
recapăt respiraţia, iar apoi să «mă cufund» din nou în propriul 
corp ca să văd ce se petrece și ce are el să-mi transmită. Există 
acolo lucruri din cauza cărora e posibil să te apuce groaza și să 
abandonezi. Și să-ţi urmezi destinul fără să vezi și să auzi nimic“ 

Dacă ai ajuns însă să reflectezi la acest nivel, ar fi păcat să te 
opresti, fiindcă ai avansat totuși destul de mult si ai deschis deja 
cea mai delicată ușă: cea a acceptării. Dacă te simţi cuprins de 
furie, înseamnă că te-ai regăsit în tot ceea ce ai citit până acum. 
Si probabil că destul de mult, dat fiind că propriul corp este un 
soi de „cutie de rezonanță“, care pare să iti spună: „Hai odată, 
deschide această ușă, nu mai analiza totul la nesfârșit, nu mai 
suferi, ia-ti soarta în mâini și caută în tine sensul tuturor lu- 
crurilor care ti s-au întâmplat. Căci, în adâncul sufletului, știi 
foarte bine că nimic nu e întâmplător. Da, presentimentele tale 
sunt justificate. Asumä-ti responsabilitatea în ceea ce privește 
propriul corp, ascultându-l din ce în ce mai mult, fiindcă el știe 
drumul. Mergi și mai departe și sondează ce e întipărit în carne. 
Un cancer? Foarte bine. Ce fel de cancer? În ce loc al corpului? 
În ce moment al vieții a apărut? La ce ai fost nevoit să renunti 
din cauza lui? Ce ecou are el în istoria ta familială? 

Nu știi? Chiar nu? Părinţii tăi au fost bolnavi? Nu vrei să spui 
asta? Nu vrei să te gândești la toate similitudinile pe care le știi 
foarte bine, dar nu dorești să le vezi? 

Sunt conștientă că e posibil ca rândurile de mai sus să ti se 
pară cam violente. Respiră! E o senzație normală. Nu ai cum să-ţi 
sondezi propriul corp într-o singură zi. Nu există nici miracole, 

nici o baghetă magică și nici pastile minune. Marele secret con- 
stă în asumarea responsabilitâtii. 


„Sunt prea bătrân, ce sens mai are?“ 


Sunt o doamnă în vârstă, așa că aș fi putut foarte bine să mă 
gândesc că nu prea mai are sens. În realitate, de la o zi la alta 
vedem cum pierdem tot: vederea, abilităţile motorii, auzul... În 
corp se produc toate aceste pierderi. Așa că e posibil să ai drep- 
tate: la ce bun? Dacă o vei apuca pe acest drum, indiferent ce 
vârstă ai, vei vedea și din alte unghiuri ceea ce ai trăit, într-o mă- 
sură atât de mare încât regretele sau expresiile de tipul „Mi-am 
irosit viața“ vor părea lipsite de sens. Lucrurile vor avansa. Vei 
înainta și, treptat, te vei elibera şi iti vei reveni. Totul are sens — 
și vom reveni la acest subiect în ultimele capitole ale cărții. Ca 
să nu te mai întrebi ce rost are, ideal este să ai curajul să desco- 
peri un mod diferit de a privi moartea. 

Încet-încet, iti vei da seama că obiectivul efortului tău de a 
ajunge în străfundul celulelor nu este pur și simplu acela „de a 
te simţi un pic mai bine“. Nu, este vorba despre ceva mult mai 
profund — asta dacă accepti pur și simplu fiecare „picătură“ din 
propria existenţă. 


„Lucrez deja de doi ani cu mine și am 
impresia că nu am avansat deloc!“ 


Marius are cincizeci de ani și a apelat la mine din cauza unor 
probleme de erectie. S-au făcut doi ani de când lucrez cu el și se 
simte descurajat, fiindcă nu a reușit să conștientizeze toţi pașii 
pe care i-am făcut, indiferent cât de mari sau mici. Într-o pri- 
mă fază, ne-am străduit să identificăm principala cauză a dis- 


vu 


confortului său, descoperind împreună cum îi fusese „castrată 

dorinţa o dată la vârsta de trei ani, iar apoi la zece ani. Munca 
nu se terminase însă. În prezent, Marius mai are de parcurs un 
drum lung, de reeducare și reabilitare, astfel încât să îndrăz- 
nească să renunţe la cârja pe care se sprijinea de ani de zile: 
viagra. În spatele acestei pastile magice se ascundea teama sa 
de a-și deceptiona partenera, iar nerăbdarea lui dezvăluia restul 
drumului, partea în care avea să permită dorinței să revină în 
propriul corp. Mai întâi de toate însă, trebuia să accepte să se 
vadă pe sine în absenţa dorinţei, apoi să o lase să vină înapoi 
spre el. O etapă indispensabilă. Așadar, are nevoie de răbdare... 

„Pentru corp, să știe înseamnă să poată acționa“ 
— Mama 


Fără să ne dăm seama, informaţiile circulă şi se cristalizează in 
corpul nostru, iar memoria celulară este interesată doar de acest 
lucru. Și este singura memorie reală și de încredere. 

Am dezvoltat așadar o metodă, o manieră de a-i însoți şi în- 
druma pe cei care apelează la mine. Îi ajut să își asculte corpul și 
să îi scoată la suprafață amintirile, astfel încât să poată funcționa 
mai bine. Am înţeles și am verificat de-o mie de ori felul în care 
memoria ne este înscrisă în carne. Ca să pun la punct o aseme- 
nea metodă, am ales abordări diferite, denumite instrumente. 
Vom discuta mai detaliat despre ele în capitolele următoare. 

Obiectivul metodei este să pătrundă și să acceseze cât mai 
profund această memorie, ca să descopere care este cauza ini- 
tialâ a suferinţei inscripționate și gravate în propria carne. 

Este o metodă concretă și reală, fiindcă este verificată în 
corp si de către corp. Mintea conștientizează experiența, însă 
nu poate face altceva decât să-și spună povești, astfel încât să 
găsească niște explicaţii și să se linişteascâ. „Corpul nostru nu 
minte niciodată“, scrie psihanalista Alice Miller. 

Cu ajutorul acestei metode, pacientul este ascultat și im- 
pulsionat să își spună povestea, în încercarea de a identifica 

evenimentele repetitive și tiparele existente în viața lui, fiindcă 
de unul singur nu a reușit acest lucru. 

Fiecare pas pe care îl facem împreună, oricât de mic, reprezin- 
tă o parte a metodei și niciunul dintre pași nu poate fi înlocuit de 
altul. Cu alte cuvinte, toate instrumentele despre care vom discuta 
în capitolele următoare sunt complementare și niciunul nu este 
mai bun decât celelalte. Ele vor constitui tot atâtea dovezi care 
iti vor dezvălui ceea ce corpul vrea să iti transmită. În ritmul tău, 
treptat, vei vedea, vei accepta și te vei bucura de transformare. 

Instrumentele le vom descoperi împreună: grila de viață, 
biorezonanta celulară... Indicat este să iei în considerare fiecare 
instrument în parte. Și vei avansa treptat. Pentru a aprofunda 
însă cu adevărat metoda, va trebui să accepti aceste instrumen- 
te ca un tot, căci doar cu ajutorul dovezilor vei reuși să înţelegi 
procesul. Dovezile sunt indicii care iti vor arăta ce anume vrea 
propriul corp să iti transmită. Metoda va merge şi mai departe 
şi iti va permite să faci un salt uriaș: te vei „cufunda“ în mate- 
rie atât timp cât vei asculta toate senzațiile care te conduc la 
ea. Acest lucru iti va elibera mintea, atingând astfel un nivel de 
conștiință mult mai mare. 

Specialistul este un însoțitor care, în labirintul acestei me- 
morii corporale, te va ghida, cu ajutorul instrumentelor propu- 
se, să găsești singur, fără să te pierzi pe drum, sensul profund 
al memoriei propriului corp. Vei reuși astfel să nu bati pasul pe 
loc. Evident, lectura unei cărți nu va înlocui niciodată sedinte- 
le față în faţă cu un specialist. Cu toate acestea, poți începe să 
iti faci o introspectie, în liniște, învățând să iti asculti corpul, să 
iti găsești treptat drumul, ca să te eliberezi de acest destin pe 
care îl vezi ca pe o fatalitate, cu care ti se părea că te confunzi. 

Ca să înţelegi mai bine, o să-ți dau un exemplu foarte sim- 
plu. Încearcă să te pozitionezi în poveste. Iată ce i s-a întâmplat 
Annei, care are patruzeci de ani. Suferă de micoze și trăiește în 
secolul XXI, într-o ţară considerată „dezvoltată“. 

E un exemplu cât se poate de prozaic: Anne are micoze. 
In gură, în vagin, pe picioare. Mâncărimea e insuportabilă, e 
epuizant. 


Episodul 1. Ignorarea obstacolului 


Anne se scarpină, dar preferă să „trăiască“ cu asta. Nu se duce 
la doctor. Așteaptă până când micozele îi invadează tot corpul 
și abia apoi cedează: „Foarte bine, ati câștigat, vă ascult: În fine, 
e un fel de-a spune, fiindcă apelează la medic având așteptări 
precise: îi cere acestuia să îi reducă la tăcere corpul. El îi pre- 
scrie alifii și medicamente antifungice, care nu prea reușesc să 
facă mare lucru în ceea ce privește tăcerea, prelungind pur și 
simplu situaţia neplăcută. În momentul în care Anne renunță 
la remedii și se consideră vindecată, iată că micozele reapar 
virulent. De data aceasta și mai rău, fiindcă se manifestă și pe 
față. Trecând de la unguente la pastile, Anne este disperată, iar 
corpul ei vorbește din ce în ce mai tare. 


Episodul 2. Ignorarea parțială a obstacolului 


La sfatul unei prietene, Anne se duce la un naturopat, rugân- 
du-l să îi prescrie remedii ușoare din plante ca să își rezolve 
problema. Naturopatul face întocmai, dar o avertizează: dacă 
nu identifică exact cauza profundă a micozelor, plantele nu o 
pot ajuta, fiindcă ele nu reprezintă decât o cârjă. 


Episodul 3. Acceptarea parțială 


Anne apelează la un psiholog, căruia îi explică problema cu care 
se confruntă. După un an întreg in care discută despre viața ei, 
reușește să găsească o cauză a micozelor: stresul de zi cu zi de 

la locul de muncă. Șeful ei o härtuieste. Anne își schimbă ser- 
viciul. Se simte mai ușurată, doarme mai bine, însă micozele 
tot nu dispar. 


Episodul 4. Și dacă propriul corp 
vrea să îi spună ceva? 


Într-o discuţie cu aceeași prietenă care o sfătuise să apeleze la 
un naturopat, i-a atras atenţia un aspect: „Micozele sunt ciu- 
perci. Nu te-ai întrebat niciodată ce putrezeste în tine?“ Între- 
barea a trezit în ea ceva puternic. Anne simte o furie uriașă, pe 
care și-o îndreaptă și spre prietena ei. După aceea, își dă seama 
că propriul corp încearcă disperat să îi spună ceva. Până acum, 
se străduise din răsputeri să îl reducă la tăcere sau să vorbească 
ea în locul lui. 


Episodul 5. Pielea strigă și mai tare 


Anne se hotărăște în sfârșit să își asculte pielea. Se înscrie la un 
curs de yoga, merge la un medic estetician şi se râsfatâ cu ma- 
saje — ceea ce îi face foarte bine. Micozele se estompează când 
termină ședințele, dar revin treptat, în valuri. 


Episodul 6. Amintirile corpului 


Anne decide să se scufunde în memoria propriilor celule. Se 
documentează, citește foarte mult și începe să le pună întrebări 
apropiaților în legătură cu evenimentele din familia ei şi din 
viața strămoșilor. Își notează diverse lucruri, dar simte că nu 
avansează suficient. Mintea reflectează... și corpul o mănâncă. 

Episodul 7. Corpul îi arată drumul 


Anne apelează la un specialist în memoria celulară. E liniștită, 
deoarece conștientizează că toate etapele prin care trecuse până 
atunci o ajutaseră să ajungă până aici, acum, în acest moment în 
care era pregătită să asculte cu atenţie ceea ce avea să îi spună 
propriul corp. Fără să reușească să își explice de ce, Anne simte 
pentru prima dată că e pe drumul cel bun. 


Episodul 8. Pas cu pas, până la propria carne 


Anne merge la ședințele de terapie şi are sentimentul că avansea- 
ză cu pași mari, cu ajutorul instrumentelor propuse de această 
metodă. Fiecare descoperire evocă diferite experienţe din trecut. 
Își invinoväteste părinţii pentru nașterea și copilăria dificile pe 
care le-a avut. Crizele sunt din ce în ce mai puternice, deși, per 
total, cu cât află mai multe despre sine, cu atât pielea pare să i 
se calmeze mai mult. 


Episodul 9. Adio, furie! 


Anne işi dă seama că părinţii ei nu au nicio vină... Sunt respon- 
sabili doar în măsura în care ea a vrut să trăiască un lucru sau 
altul. Conştientizeazâ că singură a ales să descindâ în materie, 
pentru a-i oferi sufletului o experiență. 

O experienţă indispensabilă dacă voia să își găsească dru- 
mul. Treptat, începe să se întrebe: „Cine sunt eu în fond, când 
nu mă scarpin pe mâini, când nu alerg de la un doctor la al- 
tul, când nu mă supăr pe prietena mea, când nu le reproșez 
părinţilor și șefului meu că m-au făcut să sufăr?“ Cu ajutorul 
travaliului legat de memoria celulară, descoperă cauza reală a 
simptomelor sale: în copilărie, asistase neajutorată la o scenă 

violentă, în care mama ei încercase să avorteze. Anne începe 
deja să se simtă mai bine. 


Episodul 10. Resimtirea materiei 


Anne se simte pregătită să deschidă cartea misterelor. Acceptă 
acest sentiment de vibraţie, care leagă fiecare element al mate- 
riei. Deschide ochii și privește în jur, la camarazii din vechea ei 
paradigmă. Cu toţii se îndreaptă în aceeași direcție. Un destin 
similar, drumul către fatalitate. În fiecare zi, consumă. Sunt su- 
pärati pe câte cineva, fac cumpărături, încearcă să ducă la bun 
sfârșit diverse sarcini, dau vina pe altul... În cea mai mare par- 
te a timpului, consumă și mai multă energie, fără să reflecteze 
niciun moment la sensul ei. În restul timpului, se uită la televi- 
zor, dorm sau iau pastile ca să se odihnească mai bine... ceea ce 
este cam același lucru. Și visează la paradis: paradisul vacantelor, 
paradisul perioadei de pensie, paradisul de dincolo... 

Și Anne se întreabă: „Această energie care ne este oferită și 
din care eu fac parte, această vibraţie puternică pe care o re- 
simt, ce-ar fi dacă le-aș folosi altfel, ca să evoluez atât eu, cât și 
lumea din jurul meu?“ 


lată roadele pe care le-a dat metoda. Anne a reușit să conști- 
entizeze tot, urmărind încet firul pe care au condus-o diferitele 
instrumente. Acum, când scriu aceste rânduri, nu am de unde 
să știu ce episod din viața ta ești pe cale să trăieşti: doar tu poţi 
hotări și alege să evoluezi. De tine depinde pentru ce variantă 
optezi. Fie te supui propriului destin, fie avansezi pe drumul tău. 
Secretul se află în tine. 

Vizualizarea, acceptarea 
și transformarea 


„Nu poţi învăța un om totul, ci poți doar să îl ajuţi 
să găsească în el ceea ce caută“ 
— Galileo Galilei 


La a treia ședință de terapie, Simon se enervează foarte tare, 
fiindcă i se pare că „nu face progrese“. Încerc să îl determin să 
înțeleagă că rolul meu este să îl ghidez, nu să îi prezint o for- 
mulă magică sau o pastilă miraculoasă. El trebuie să accepte să 
parcurgă fiecare etapă în ritmul propriu corpului. Demersul are 
loc treptat, fiind imposibil să sări peste una dintre ele. lată și 
care sunt etapele: vizualizarea, acceptarea și transformarea. Să 
vedem acum la ce se referă fiecare dintre ele. 


Să te vizualizezi „in timp ce...“ 


De-a lungul vieţii, avem tendinţa să repetäm acte care provoacă 
suferinţă, dar și diverse simptome. În această etapă, conștienti- 
zăm puţin câte puţin ce anume facem în mod automat. 

De exemplu, Luc vine la consultatie, fiindcă se simte epuizat 
și îmi explică că nu poate renunţa la alcool. Este ceva mai presus 
decât el. Așa că, mai întâi de toate, trebuie să se vizualizeze cum 
bea, astfel încât să poată trece la etapa următoare. 

Acceptarea și resimtirea senzatiilor 


În această etapă, acceptăm să ne conștientizăm actele automa- 
te, să simțim ce efecte au asupra noastră și să agreăm treptat 
să renuntäm la suferință. Dacă vrem să eliminăm un anumit 
tipar sau comportament, trebuie să știm mai întâi de toate în 
ce constă. 

Ca să reluăm exemplul lui Luc, acesta trebuie să accepte fap- 
tul că estealcoolic și să vadă exact ceea ce simte: cum îl afectea- 
ză asta în viaţa de zi cu zi? Se simte izolat? Îl doare stomacul? 
Este respins de cei din jur? Ce se întâmplă în organismul lui 
atunci când bea? 


Transformarea și reformarea 


Atunci când intrăm în contact cu rana noastră inițială, deschi- 
dem ușa care ne conduce către propria libertate. Ne autopro- 
gramăm și ne alegem o nouă cale, comportându-ne astfel încât 
să initiem o transformare și să ne învăţăm corpul să acționeze 
diferit. 

Ne găsim drumul. Nu ne mai supunem destinului impla- 
cabil. Nu există nicio hartă pe care să o consultăm, fiindcă noi 
suntem harta. Vom simţi în interiorul nostru această energie 
vitală eliberată, mai puternică decât orice altă energie pe care 
o consumăm ca să ne camuflăm rănile. 

Se produce apoi în noi o schimbare, pe care o numim „re- 
întoarcere“. Vedem cum se aprinde o mică flacără... Nici de 
această dată, reîntoarcerea nu se petrece peste noapte, ci este 
vorba despre un travaliu destul de lung. Zi după zi, avem senti- 
mentul că urcăm la suprafaţă și că suntem invadati de o lumină 
mult mai mare decât noi. Fiecare, într-o manieră proprie, o ia pe 
acest drum personal și își alege singur calea pe care o va urma. 

În cazul lui Luc, am încercat să ne dăm seama împreună când 
băuse prima dată. Mergând din ce în ce mai urmă, am desco- 
perit că procedase la fel ca tatăl si ca bunicul lui, care fuseseră 
și ei alcoolici. Am căutat cauzele profunde ale dependenţei de 
care suferea, și anume o problemă de natură sexuală familială. 
Punând accentul pe propria sexualitate și pe cauzele profunde 
ale absenței dorinţei, a renunțat treptat la băutură. 


Marie nu acceptă ce i se întâmplă 


În vârstă de patruzeci și cinci de ani, Marie are doi copii: 
Jean, de doisprezece ani, și Louis, care are zece ani. Louis s-a 
născut cu un handicap. Nu vorbește, comunică foarte puţin 
și este extrem de nesociabil, epuizându-și părinţii. Marie 
vine La mine La cabinet și vorbește foarte mult. Îmi poves- 
teste viaţa ei, dar și pe a familiei din care provine. Vorbele 
pe care le rostește sunt pline de furie. | se pare nedrept ce 
i se întâmplă și dă vina atât pe soţul ei, cât și pe educatori, 
care nu pot sesiza capacitatea intelectuală a fiului ei. De 
altfel, refuză să îl interneze într-o instituţie de specialitate, 
fiindcă nu vrea „să fie stizmatizat“. Se luptă de opt ani să 
poată urma cursurile unei școli normale. Este de-a dreptul 
epuizată, având sentimentul că toate ușile i se închid în față 
și că nimeni nu vrea să o ajute. Îi prezint pe scurt situația 
în care se află: copilul nu știe nici să citească, nici să scrie, 
nici să vorbească, are nevoie de însoțitor permanent ca să 
își canalizeze comportamentul nesociabil, iar ea e furioasă, 
fiindcă nicio școală nu vrea să îl primească în clasa a șasea. 
În stadiul acesta, îi cer lui Marie să își accepte furia, dar și 
situația reală: „Copilul meu e handicapat. Am hotărât să 
primesc această veste cu furie și refuz starea de fapt. O să 
mă lupt din răsputeri.“ 

Aprofundänd treptat travaliul în sfera memoriei celulare, 
Marie va înțelege putin câte putin că există mai multe feluri 
de a se lupta. Să lupti contra realităţii este unul dintre ele, 
prima reacţie firească. Marie este conștientă de faptul că 
își epuizează energia vitală luptând contra partenerului de 
viață, care nu gândește la fel ca ea, dar şi contra sistemului 
educational sau a psihologilor care îi spun ceea ce nu vrea 
practic să audă. Acceptarea reprezintă un drum în sine, nu 
întotdeauna ușor de urmat. Cu cât Marie progresează mai 
mult în această direcţie, cu atât fiului ei îi merge mai bine. 
Nu știe să citească și, evident, nu va ști niciodată. Însă este 
capabil să lege relaţii cu alti copii, pronunţă câteva cuvinte 
și este pasionat de grădinărit, pasiune pe care Marie nu i-o 
încurajase până atunci, fiindcă, mai presus de orice, pentru 
ea era important să „înveţe să citească“ 


„Este ceva mai presus decât mine, trebuie să... 


Observä-ti obiceiurile și notează-le pe cele care te deranjează. 


De exemplu, tendința compulsivă de a face cumpărături. 


+ E ceva mai puternic decât mine, ar trebui să .................. 
e Ce simți în interiorul tău în momentul in care nu te poți 
impiedica SA rent taca atu Ro ea ao a ao aaa) de ? 

, 


corpul sâ vorbeascâ 


„Nu ceda! Până când vei cădea, 

Până când nu mai poţi, cu carnea ferfenitâ, 
cu oasele rupte, afundă-te în nimic, doar ca 
să reinventezi tot. Nu ceda!“ 

— François Cheng 


Imagineazä-ti că te afli într-un acvariu uriaș, plin trei sferturi 
cu apă. Ești o broscutâ și inoti spre suprafaţă. În interiorul aces- 
tui acvariu, există o scară. Știi reacţia broscutei pe care o asezi 
pe fundul unui vas... Dacă începe să plouă, va urca pe treptele 
scäritei si va ieși să se plimbe. Ei bine, tu vei merge în sens in- 
vers. Viaţa ta a fost plină de provocări și vrei să înţelegi de ce. 
Te afli chiar în vârf, pe prima treaptă a scării. 

Întorci pe toate părţile întâmplările și evenimentele de care 
ai avut parte. Încerci cu disperare să le analizezi. İnoti în cerc în 
acvariu, fără să indräznesti să te scufunzi, ca să nu agiti noroiul 
de la bază. Știi că ceva nu merge bine, dar cu toate acestea, nu 
avansezi... Atâta vreme cât nu îţi inviti corpul să participe, nu 
vei evolua... 

De fapt, ești ca un copil de la țară, care tocmai a aflat că în 
New York există niște clădiri foarte înalte. Stie acest lucru, dar 
nu le percepe înălțimea și nu simte niciodată în propriul corp 

senzaţia de vertij. E posibil ca acum să te afli în stadiul în care 
ştii diverse întâmplări sau evenimente, stocate în propria min- 
te. Esti și capabil să explici aceste lucruri: A + B = C. Este ca si 
cum ai vorbi din cărţi, corpul neconfirmându-ti vorbele. Min- 
tea spune: „Da, știu!“, în timp ce corpul continuă să susțină din 
răsputeri: „Nu, chiar deloc". 

Vei cobori pe fiecare treaptă a scării, până când corpul îţi 
va oferi cheia. Este singurul care o are. Lasă-te purtat în inte- 
riorul tău. 

Cum poţi ajunge totuși în interiorul materiei? Te vei cufunda 
în ceea ce Mama numește „bocal“, după care va trebui să avan- 
sezi treptat, să identifici și să traversezi fiecare strat, iar apoi să 
te lovești în sfârșit de zid, ca să ajungi în locul în care este în- 
castrată durerea. 

În acest moment sau stadiu al explorării, ai neapărat nevoie 
de ajutorul unui practician. Și spun „practician“, nu „terapeut“, 
fiindcă persoana care te va însoți în memoria celulară nu se află 
lângă tine ca să te trateze, ci să te determine să experimentezi, 
prin practică, această coborâre în materie. 

Pe fiecare dintre straturi sunt gravate și stocate răni pe care 
uneori reușim să le decodăm. De exemplu, ești conștient că 
ai fost victima unui tată abuzator... Stii acest lucru în mintea 
ta: așadar, rămâi la suprafața „bocalului“, în primul strat, cel al 
mentalului intelectual, fără să reușești să îndepărtezi un tatuaj 
ce nu poate fi șters, care ţi-a făcut atât de mult rău și care iti 
declanșează întotdeauna emoţiile acelea puternice de fiecare 
dată când, în viaţa de zi cu zi, ești martorul unui abuz. Totul se 
petrece în minte, fiindu-ti imposibil să „dezengramezi“ complet 
o suferință și să „dezimprimi“ această rană. 

lată diferitele etape prin care vei trece treptat. 

Obiceiuri 
letale 


MENTAL 
INTELECTUAL 


Proiectul meu 
spiritual 


EMOȚIONAL 


Comoara 


Obiceiurile letale 


İti identifici schemele repetitive, ceea ce Mama numea „obiceiuri 


letale“: da, în viața ta există episoade similare, care se repetă, 


iar tu reactionezi mereu în același fel. Faci conexiunea cu tipa- 


rele repetitive din propria familie. Îți asumi responsabilitatea. 


Mentalul intelectual 


Mintea ta gândește, reflectează, face raționamente, explică. În 


faţa unui eveniment, va spune: „Mi-e frică, fiindcâ..", „M-am 


enervat, pentru că... — și vei şti atunci că te afli în partea afe- 


rentă „mentalului intelectual“ din bocalul tău. 

Mentalul emoţional 


Lacrimile te inundă și iti vine să lași totul deoparte; priveşti si- 
tuatia în față și te simți disperat și descurajat. Nici măcar nu te 
mai simţi în stare să vorbeşti, atât de tare plângi. Te afli în stratul 
aferent mentalului emoţional. Ca să te liniștești, revii la menta- 
lul intelectual și înapoi, într-un du-te-vino infernal. Te simţi ca 
o muscă ce a rămas închisă în bocal. Ai impresia că ai nimerit 
într-un adevărat „război în deșert“: totul se răscoală în interio- 
rul tău, totul iese la suprafață și ai sentimentul că nu există nicio 
ieșire. Cu toate acestea, va trebui să ieși de aici. Dar nu de sus! 
Cufundă-te cât mai profund în propria suferinţă și lasâ-ti cor- 
pul să vorbească. Curaj, la fundul bocalului vei vedea luminita 
salvatoare. Din spatele emotionalului va izbucni emoția reală. 


Mentalul senzorial 


Lacrimile se potolesc. Cum se resimte această emotie? Închide 
ochii. Ce senzaţie ai în corp? De cald? Rece? Picant? Acid? Dulce 
amărui? Nu te mai gândi ce a cauzat-o. Vei înţelege și vei putea 
ajunge în vârful bocalului. Practicianul te va ghida, astfel încât 
să simți cum iti vorbește corpul. În acest stadiu, este posibil să 
ai tot felul de flash-uri de memorie. Permite-le să se manifeste, 
fără să încerci să le analizezi. 


Zidul 


Etapa cheie: te vei trezi în fața unei structuri cristalizate, care nu 
a mai fost pătrunsă. Lovește zidul! Vei descoperi cutia neagră 
ce reprezintă de fapt mentalul... fizic. 

Mentalul fizic 


Te-ai obișnuit treptat să asculti mesajele pe care ti le trimite 
corpul. Unde anume te doare? În ce loc, mai exact? În spate? În 
stomac? Îţi tremură mâinile? În ce moment se manifestă dure- 
rea (cadru, situație, dată...)? 

Te afli acum la baza bocalului și, cu o infinită răbdare, vei re- 
uși în sfârșit să decodezi ceea ce corpul dorește să iti transmită, 
dar și să iti regäsesti propria cale. 


Fliberarea 


Ce anume cauţi, de fapt, la fundul bocalului? Să recunoaștem 
că nu e deloc plăcut să agiti tot noroiul de-acolo. Cu toate aces- 
tea, așa cum rezumă atât de plastic ideea Marcel Proust: „Nu ne 
vindecăm de suferință decât dacă o experimentăm pe deplin“ 
Exact! Așadar, trebuie să îi fim alături, să o ascultăm, să o de- 
codificăm și să o retrăim. Ideea nu este să rămânem la fundul 
bocalului, ci să ieşim de acolo. Să scăpăm de toate convingerile 
limitative, să ajungem la o armonie între minte și corp, traver- 
sând amprentele propriilor amintiri. În prezent, corpul știe. 
L-am ajutat să își transpună rănile în cuvinte. Este pregătit să 
se vindece, să renunţe la „obiceiurile letale“, fiindcă, în ceea ce 
privește corpul, a ști înseamnă a putea acționa. 

Și iată că miracolul se produce: pe fundul bocalului, vei găsi 
mai mult decât un simplu remediu la micile tale neplăceri. Am- 
prenta dureroasă a propriilor amintiri iti bloca energia vitală, 
care se va relansa acum încetul cu încetul. 

Esti pregătit, fiindcă mintea și corpul sunt aliniate, în armo- 
nie. În acest moment, iti descoperi comoara. Acolo, pe fundul 
bocalului. Este o comoară unică. Ea te-a transformat în ceea ce 
eşti azi... și nu în altcineva. În acest moment, o apuci pe calea 

cea dreaptă. Te simţi eliberat, fiindcă acum poți fi tu însuţi. Nu 
te mai simţi defazat și înţelegi ce s-a petrecut la nivel de materie. 
În acest fel, vei avea șansa să treci de partea cealaltă, a luminii. 

Aş vrea să închei acest capitol cu o imagine, cea a artei japoneze 
kintsugi. Practicantii ei lipesc bucăţile vaselor sparte folosindu-se 
de aur. Ei nu încearcă să camufleze defectele, ci le pun în valoare 
apelând la o pudră aurită. Această tehnică rezumă o întreagă filo- 
sofie de viaţă și ne învaţă să acceptăm încercările, să trecem peste 
ele și să ne ridicăm prin lumină. Rănile suferite sunt cele care ne 
arată calea cea dreaptă. Ar trebui să le fii recunoscător. Cu ajuto- 
rul lor, ai șansa să treci de cealaltă parte a drumului, cea însorită. 


Sylvie știe totuL.. în mintea ei 


Sylvie a făcut zece ani de terapie. În urma lor, a reușitsă 
se înțeleagă mai bine și să își explice anumite evenimen- 
te care o traumatizaseră, în special faptul că fusese aban- 
donată de două ori, de doi bărbaţi diferiți cu care fusese 
căsătorită. Își transpune suferinţa în cuvinte, dar cu toate 
acestea nu reușește să scape de depresie. Are sentimentul 
că nu avansează deloc. „Fără îndoială că am acordat mai 
multă importanţă rolului de mamă decât aceluia de feme- 
ie, de aceea m-au și părăsit... Știu asta, înțeleg... și ce? Nu 
avansez deloc... Văd și că relația cu mama nu a fost deloc 
simplă“, adaugă ea. În timpul sedintelor cu specialistul în 
memorie celulară, Sylvie își dă seama cât de deconectată 
este de limbajul propriului corp. În mintea ei, își explică 
episoadele succesive de abandon prin copilăria nefericită 
pe care a avut-o, cu o mamă nu foarte prezentă, dar și prin 
faptul că nu își lasă corpul să se exprime. În timpul unei te- 
rapii de grup, practicianul îi cere să se pozitioneze în spaţiu 

raportându-se la persoane care i-ar fi putut reprezenta pe 
tatăl ei, pe mamă, pe copii și pe cei doi soţi pe care îi avu- 
sese. Se conformează, „fără să reflecteze“. Se așază spontan 
lângă tatăl ei, lăsând deoparte alte personaje din familie. 
Practicianul o roagă se observe cum s-a poziționat față de 
persoanele pe care le-a considerat importante de-a lungul 
vieţii. Sylvie e surprinsă la nivel fizic de cuplul pe care tocmai 
îl formase. Îi dau lacrimile... Putem aprofunda această emo- 
tie și relația fuzională pe care a avut-o cu tatăl ei. Mintea 
îi vorbea despre mamă, însă corpul a așezat-o lângă tată... 


Sandrine nu reușește să respire profund, din abdomen 


Sandrine apelează la mine fiindcă vrea să iasă dintr-o 
situație marcată de violenţă, care se repetă încă din copi- 
lârie. Un tată violent, un fost soţ violent, un nou partener la 
fel de violent... Nu mai suportă un asemenea tipar repetitiv 
și vrea să scape de aceste „obiceiuri letale“ Pe parcursul 
exerciţiului, îi cer să respire profund, din abdomen, vizua- 
lizându-se refuzând să mai tolereze situații insuportabile. 
Sandrine își dă seama că nu reușește ca energia suflului să 
ajungă în stomac. „De fiecare dată când vreau să «cobor» 
în abdomen, nu mai pot respira“, îmi explică ea. „Suflul se 
oprește în dreptul inimii.“ O rog, așadar, să reflectăm la di- 
feritele probleme de sănătate pe care le-a avut în ultima 
vreme, în special la atacul de cord... 


Pleacâ-ti capul 


Un exerciţiu în aparenţă simplu constă în a face, timp de o zi, un 


jurământ al tăcerii. İnchide-ti telefonul, internetul şi televizorul, 

lasă deoparte cartea interesantă pe care o citeai și anuntä-ti 
apropiații că te vei izola, ca să petreci puţin timp cu tine. Așa- 
dar, în condiţiile în care nu vorbesti cu nimeni din exterior, este 
posibil să te centrezi asupra propriei persoane și să permiti su- 
ferintei îngropate undeva în adâncul tău să iasă la suprafață. 
Când faci acest exercițiu pentru prima dată, știu că e posibil să 
ai un sentiment de panică. Ai stopat cumva agitația exterioară 
care te făcea să deviezi de la drumul cel bun. Este momentul să 
scrii câte ceva despre tine, să iti lași amintirile să zburde și să 
observi ce fel de vibrații iti străbat corpul. 

„La masa mea veni să se așeze 

Un biet copil îmbrăcat în negru, 

Care-mi semăna ca un frate. |...) 

Cine eşti tu, fantoma tinereţii mele, 
Pelerin care nu se satură de nimic? 
Spune-mi de ce te-am găsit neîncetat 
Stând la umbră pe unde am trecut. 

Cine ești tu, vizitator singuratic, 

Gazdă atentă a durerilor mele?“ 

— Alfred de Musset, Noapte de decembrie 


Când întâlnesc pentru prima dată un pacient, încep prin a-l as- 
culta și îl las să vorbească. Felul în care își povestește viața — atât 
cea personală, cât și pe cea a familiei — este extrem de revelator: 
un eveniment lipsit de însemnătate poate deveni unul marcant sau 
traumatizant, în timp ce altul, mult mai grav, poate fi minimalizat 
sau trecut sub tăcere. Treptat, construim împreună o grilă de via- 
tâ. Acest instrument, folosit în memoria celulară, a fost inventat 
iniţial de Marc Frechet, psiholog clinician, cu o experienţă de două 
decenii în oncologie, la centrul Paul Brousse din Villejuif. Am avut 
șansa să îl cunosc la una dintre conferințele pe care le-am susținut. 
La finalul ei, m-a abordat și mi-a spus: „Doamnă, de două- 
zeci de ani încerc să vă întâlnesc! Am atât de multe lucruri să vă 
împărtășesc... și sunt sigur că și dumneavoastră aveţi!“ 


63 


CORPUL NE VORBESTE 


Din ziua aceea — și până când a trecut în neființă — am lucrat 
împreună, cot la cot, munca noastră completându-se foarte bine. 

În poveștile de viață ale pacienţilor săi, Marc Fréchet consta- 
tase „repetiţii exacte și deconcertante“. Ca să le poată studia, a 
întocmit o grilă în care identifica alături de persoanele bolnave 
„ciclurile biologice celulare memorate“, cu alte cuvinte fenome- 
nele recurente, petrecute la date precise, care prezentau niște 
coincidente stranii: observase că evenimentele importante se 
repetau într-o manieră ciclică. De asemenea, identificase și ceea 
ce el numea „ciclu de autonomie“, mai exact anii de viaţă de la 
momentul nașterii și până la atingerea independenţei financiare, 
care formau un prim ciclu. În aceste două momente importan- 
te — nașterea și independenţa financiară — se taie două cordoane. 

La rândul meu, activitățile pe care le-am desfășurat m-au 
ajutat să aprofundez perioadele de dinaintea nașterii, pe care 
le-am numit „proiectul semnificației“. Prin urmare, ne-am pus 
cap la cap concluziile din aceste două zone de cercetare: pro- 
iectul semnificației și ciclul de autonomie. 

Proiectul semnificației durează douăzeci și șapte de luni: 
nouă luni înainte de concepere, alte nouă luni petrecute în ute- 
rul matern și alte nouă luni după naștere. 

Vom discuta mai detaliat despre acest subiect în capitolul 
următor, fiindcă este o latură a vieţii noastre pe de o parte cru- 
cială, dar pe de alta foarte delicată. În realitate, acest moment 
cheie își pune amprenta asupra fiecărei ființe umane, amprentă 
pe care o vom regăsi și în evenimentele ulterioare, de pe par- 
cursul vieţii. Vom vedea și că amprenta nașterii va juca un rol 
foarte important de-a lungul existenţei. 

Să o luăm însă pas cu pas. Vom întocmi deocamdată bilan- 
tul evenimentelor din viața ta, imediat după momentul nașterii. 
Evident, trebuie să faci apel la propria memorie și să notezi cele 
mai importante date. la-ti notițe, stai de vorbă cu cei apropiați 
si spune-ti povestea! 

O mică observaţie înainte de a demara asemenea investigaţii: 
e important să notezi doar faptele, nu felul în care le-ai inter- 
pretat tu de-a lungul timpului. 

De exemplu, una dintre pacientele mele mi-a spus că, atunci 
când erau mici, sora ei, de doi ani, a vrut să-i împingă pätutul pe 
balcon. După ce a stat de vorbă cu persoanele care asistaserâ la 
scena petrecută la vremea aceea, a aflat că mama lor ieșise pe 
palier, ușa se închisese din cauza curentului, iar fetița mai mare 
rămăsese singură cu bebelușul în apartament, neștiind cum să 
deschidă ușa. Ulterior, povestind întâmplarea, mama a redat-o 
aducând în discuţie propriile frici. Îi era teamă pentru „micuța 
din pätut", fiindcă „nu ştia ce se petrece în mintea unui copil de 
doi ani nesupravegheat“, cu atât mai mult cu cât „fereastra din- 
spre balcon rămăsese deschisă“. Prin urmare, în analele famili- 
ci, incidentul se rezuma astfel: „Sora ta aproape că te-a aruncat 
de la balcon“. Pacienta mea retinuse deci o versiune subiectivă 
a episodului respectiv. Așadar, dacă luăm în calcul doar fapte- 
le, fără să le interpretăm, lucrurile ar sta în felul următor: „Ușa 
apartamentului s-a închis, iar eu și sora mea am rămas închise 
singure înăuntru, mama fiind afară, pe palier“. Evident, există 
fapte — chiar și unele neînsemnate — care ne pot marca in mod 
special. Vom nota deci în grila de viață ceea ce ne-a marcat, 
păstrând însă nivelul de simplă constatare. Specialistul la care 
apelăm ne va ajuta să nu ne reinventăm povestea pornind de la 
niște interpretări rupte de realitate. 


Cum să procedezi astfel încât să 
nu te încurci în date? 


Un sfat simplu este să notezi, pentru fiecare an, diferitele peri- 
oade școlare, plecând de la bacalaureat sau de la o diplomă ob- 
ținută. Noteazâ apoi diferitele clase, astfel încât să iti creionezi 

parcursul: septembrie 1987, clasa a șasea. Pentru fiecare eveni- 
ment, menționează luna și anul. 


Imi spun povestea 


Ca să te pregâteşti pentru momentul în care vei lucra cu un spe- 
cialist, iată o listă de întrebări şi de piste pe care le poţi urma 
înainte de a continua investigaţiile: 

— Când anume ai devenit independent din punct de vede- 
re financiar, mai exact când ai început să nu le mai ceri bani 
părinţilor? 

— Ce călătorii mai importante ti-au marcat existența? 

— În ceea ce privește propria familie, notează data nașterii 
fraților și surorilor, avorturile spontane sau întreruperile de sar- 
cină (dacă ai cunoștință despre ele), divorturile, decesele, des- 
pärtirile, căsătoriile sau recăsătoriile, în cazul părinților, dar şi 
al fraților și surorilor. 

— Concentrează-te apoi pe locurile în care ai stat: mutările, 
achiziționarea unei proprietăţi, spargerea unei locuințe, incen- 
diile sau inundaţiile... 

— Mentioneazâ și accidentele: rutiere, domestice etc. 

— În ceea ce privește perioada școlii, care ar fi principalele 
evenimente de luat în calcul? Poţi enumera începuturile de an 
școlar, reușitele sau eșecurile. 

— Este importantă, de asemenea, și starea de sănătate: datele 
unor accidente, boli... 


Acordă-ţi tot timpul de care ai nevoie. Această listă de date 
nu se poate realiza într-un sfert de oră. O poţi completa trep- 
tat, cu ajutorul unui specialist: o anumită dată sau amintire pot 
duce la altele. 

Isabella, o femeie independentă? 


Isabella a apelat la mine fiindcă voia să aibă o relație mai 
bună cu propriii copii. Deși au devenit la rândul lor adulți, 
consideră că sunt în continuare dependenţi de ea. Are sen- 
timentul că, pentru ei, este un fel de puşculitâ. „Când mâ 
sună, îmi lasă mereu senzaţia că au nevoie de ceva, plus 
că nu măvizitează niciodată dacă nu au un motiv anume“, 
îmi explică ea. Pe parcursul primelor ședințe, îi intocmim 
împreună grila de viaţă și îi pun, în mod firesc, o întrebare 
cât se poate de simplă: „Când aţi devenit independentă din 
punct de vedere financiar?“ În general, pacienţii mei stau 
putin să se gândească, mai ales dacă au aproape șaizeci 
de ani, la fel ca Isabella. Își trec în revistă anii de școală, 
achiziționarea sau închirierea primei locuinţe, apoi identi- 
fică, an după an, date destul de specifice. În cazul Isabellei, 
această întrebare simplă deschide o cutie a Pandorei: începe 
prin a-mi preciza o dată exactă (mai exact, când a împlinit 
douăzeci de ani), adăugând imediat că „a fost întotdeauna 
o ființă independentă“ Nuanteazä însă, explicându-mi că 
părinţii ei au continuat să o susţină financiar în timp ce-și 
creștea singură copiii... Și chiar și după ce și-a găsit un loc 
de muncă. În realitate, părinţii au încetat să o susțină abia 
în urmă cu șase ani... 

Așadar, îi pun din nou aceeași întrebare: „Când aţi deve- 
nit independentă din punct de vedere financiar?” „La cinci- 
zeci și patru de ani“, murmurâ ea, după care adaugă: ,Vreti 
să-mi spuneţi că... în realitate, copiii mei procedează la fel 
ca mine?“ Îi răspund: „Eu nu zic nimic... Doar data pe care o 
notăm în grilă vă spune ceva." 

Tabelul de la paginile următoare iti arată cum este structu 
rată o grilă de viață. Evident, numărul anilor incluși într-o grilă 
nu este unul limitat. 

Întrebări legate de lunile 
din jurul nașterii 


„Am atât de multe amintiri 
că parcă aș avea o mie de ani“ 
— Charles Baudelaire 


Proiectul semnificației 


În capitolul precedent, ai notat deja evenimentele mai impor- 
tante care ti-au marcat viaţa într-un fel sau altul. Unele dintre 
ele ti-au trezit și alte amintiri... si tot așa. Păstrează undeva la 
îndemână aceste notițe, fiindcă, în general, cu cât vei lucra mai 
mult cu memoria celulară, cu atât vor „ieși la suprafaţă“ mai 
multe amintiri. Este un travaliu indispensabil, ce reprezintă to- 
tuși doar o parte infimă din ceea ce vom reuși să facem acum. 
Vom analiza, așadar, cele douăzeci și șapte de luni din jurul mo- 
mentului nașterii tale, care alcătuiesc „proiectul semnificației“. 


Proiectul 


Existenţa ta pe acest pământ debutează printr-un proiect, cu 
nouă luni înainte de momentul conceperii tale. Pe grila de viață 
sunt indicate una sub cealaltă cele nouă luni precedente nașterii 

și care formează acest proiect. Nu ești conceput carnal încă, dar, 
cu toate acestea, exiști deja în spiritul părinţilor tăi. Indiferent că 
vorbim despre dorință sau nondorintâ, exişti... fiindcă și nondo- 
rinta este un proiect. Captezi vibrația părinţilor și ești influențat 
de ea, pentru că ai aceeași vibraţie ca ei. Îţi concretizezi proiectul 
aici, exact cu acești părinți. Eşti oglinda lor si te infrunti cu ea. 

Aceste luni anterioare momentului în care te-ai născut au 
fost importante în ceea ce te privește, iar starea de spirit a pă- 
rintilor tăi ţi-a lăsat în corp o amprentă. 


Conceperea 


Cuvântul concepție este semnalat în grila vieţii cu litera C: este 
luna în care ai fost conceput, în urma unui raport sexual între 
cele două persoane care i-au dat viaţă. Începând de atunci, te-ai 
„incarnat“, adică ai început să exiști ca materie, chiar dacă nu 
te-ai născut. Cu alte cuvinte, ai „prins contur“. 


Realizarea 


Cele nouă luni petrecute în uterul mamei reprezintă etapa re- 
alizării. Proiectul meu se concretizează: în pielea mea fetală, 
devin un „corp“ cu toate vibraţiile care mă înconjoară. În me- 
moria celulară, punem accentul și pe ceea ce ai experimentat 
ca făt, chiar dacă erai doar o piele care capta senzațiile. Toate 
sunt întipărite, gravate și tatuate în carne. Din acest motiv, este 
esențial să reflectezi la acest moment care a determinat întru- 
câtva tot ceea ce simţi acum. 

Carnea a memorat absolut toate momentele trăite de părinții 
tăi. Indiferent că vorbim despre un doliu sau un accident, le-ai 
trăit si tu, aşa cum ai resimțit și toate bucuriile și suferințele 
celor din jur. 

Concretizarea 


Primele nouă luni de viață în afara uterului sunt şi ele la fel de 
importante: este vorba despre perioada concretizării. Voi con- 
firma vibrația pe care am simtit-o înainte să mă nasc. Voi ma- 
nifesta astfel ceea ce cred că așteaptă părinţii de la mine. Dacă, 
de exemplu, nu m-au dorit, probabil că voi fi un copil foarte 
liniștit și discret, tocmai pentru a răspunde vibratiei părinţilor, 
confirmând-o. 


Cicluri de douăzeci și șapte de luni 


Cele douăzeci și șapte de luni pe care le vom descrie în cele ce 
urmează constituie proiectul semnificației. Pe parcursul vie- 
ţii, vei trece permanent în revistă momentele ce compun acest 
ciclu, până la data în care ai devenit independent din punct 
de vedere financiar — o nouă naștere, moment în care corpul 
va retrăi toate evenimentele pe care le-a memorat încă de la 
naștere. Și așa mai departe, până când treci în neființă. Așa- 
dar, dacă în propriul corp a fost întipărită o suferință atunci 
când aveai trei luni, corpul își va aminti acest episod dureros 
de fiecare dată când ciclul se va repeta și se va ajunge la mo- 
mentul respectiv. 

Cele douăzeci și șapte de luni sunt piatra de temelie a întregii 
tale vieţi, repetându-se mereu de-a lungul ei. La fiecare douăzeci 
si şapte de luni vei rezona cu proiectul, apoi cu realizarea, iar 
după aceea cu concretizarea. Si aşa mai departe... 

Bucla nu se sfârșește niciodată și se suprapune cu cea a ci- 
clului de autonomie, de la naștere și până la obţinerea indepen- 
dentei financiare. 

Tot ceea ce este înscris în pielea care a captat senzațiile 
este înscris si în carne. Toate senzațiile pornesc din carne. De 

exemplu, mama cade pe scări în perioada în care este însărcinată. 
Copilului îi va fi ulterior teamă de cădere, deși nu a căzut nicio- 
dată și nici nu a avut vreun accident care să implice o cădere. În 
realitate, carnea sa a memorat acest eveniment, iar teama mamei 
lui s-a întipărit în el. Multor altor copii încep să le fie teamă de 
cădere abia după ce au căzut. Un copil care a trăit însă o cădere 
in utero se va teme de cădere chiar înainte de a experimenta el 
însuși impactul unei căderi. 

Un practician în memorie celulară te poate ajuta să intri în 
rezonanţă cu evenimentele din viața ta, ajutându-te să desco- 
peri în ce vibraţie ai venit pe lume. Nu-i nimic dacă în grila ta 
de viaţă există goluri foarte mari și nu ai cum să găsești infor- 
maţii referitoare la propria naștere, fiindcă viaţa e compusă din 
repetiţii. Poţi apela la un terapeut care să te ajute să observi 
mai îndeaproape în propria grilă de viaţă ceea ce corpul insistă 
să repete şi ce are el să iti spună. Prin biorezonantâ — despre 
care vom discuta în capitolul următor — corpul va exprima 
aceste lucruri. 


Un exemplu de proiect al semnificației 


Ca să te ajut să reflectezi la lunile din jurul momentului nașterii 
tale, vom discuta despre un exemplu concret. 

Dacă te-ai născut la sfârșitul lunii septembrie 1940, ai fost 
conceput în ianuarie 1940, iar proiectul tău debutează cu nouă 
luni înainte, în mai 1939. 

Ce s-a întâmplat în aceste optsprezece luni de dinaintea naș- 
terii? Unde locuiau părinţii tăi? Erau împreună, se despârtiserâ, 
se cunoșteau? Cu ajutorul biorezonantei, ai putea căuta vibraţiile 
proprii, astfel încât să le identifici și să le numesti. 

În exemplul de mai sus, cel în care data nașterii este septem- 
brie 1940, contextul tipic celui de-Al Doilea Război Mondial 

este, în mod evident, foarte important: bărbaţii fuseseră mobi- 
lizati pe front, unii erau luați prizonieri, iar alții dati dispăruți. 
Ai „captat“ absolut totul despre această perioadă cheie, pentru 
că aceasta a fost vibrația în care ai ales să vii pe lume. 

Ce s-a întâmplat în cele nouă luni care au urmat după nas- 
tere? Cum s-au concretizat aceste vibrații? 

Viaţa ti se derulează apoi lună după lună si, de fiecare dată, 
în grila ta, „revii“ asupra unei perioade și te întorci la exemplul 
referitor la declararea războiului... De exemplu, în timp ce te 
aflai în uterul mamei, ai auzit clopotele care anunțau începerea 
conflictului. Mama ta era cuprinsă de groază și ambii părinți ști- 
au că tata va pleca pe front. Ai simţit toate aceste lucruri, vocea 
mamei care vorbea despre asta, frica zilei de mâine... Ulterior, 
nu ai reușit să înţelegi de ce simţi o asemenea teamă de fiecare 
dată când bat clopotele. 


Întrebări pe care ţi le poţi pune 


lată câteva piste și exemple care te pot ajuta să te concentrezi 
asupra celor douăzeci și șapte de luni. Notează pe ceva tot ceea 
ce știi despre faptele petrecute în această perioadă: 


— Ce evenimente majore s-au petrecut înaintea momentului 
în care ai fost conceput? 

— Ce evenimente majore au survenit în perioada sarcinii 
(accidente, căzături, boli, mama a fost nevoită să rămână la pat, 
tentativă de avort, decese, războii, călătorii, agresiuni, mutări, 
șocuri emotionale...)? 

— Cum s-a desfășurat nașterea în sine? Doctorii au recurs 
la cezariană, ai fost extras cu forcepsul? Au fost nevoiţi să pro- 
voace nașterea? Era stare de asediu? Te-ai născut cu cordonul 
ombilical înfășurat în jurul gâtului? 

— După naștere, ai fost luat în braţe de mama ta? Ai fost ime- 


diat separat de ea? Tatăl tău a asistat? Ai fost pus în incubator? 


Ai avut probleme de sănătate? 


Charlotte nu știa nimic despre momentul 
nașterii sale, dar cu toate acestea... 

În momentul în care apelează la mine, Charlotte nu știe 
nimic despre nașterea sa și nici nu are pe cine să întrebe, 
fiindcă îi murise mama când ea avea patru ani, în condiţii 
destul de neclare, iar tatăl dispăruse din peisaj, lăsând-o în 
grija unei mătuși. Dosarul ei medical nu mai exista. Charlotte 
mi-a explicat că suferea în permanenţă de ceea ce considera 
a fi o „detașare interioară“. Nimic nu părea că o poate atin- 
ge, nici măcar cele mai dureroase evenimente. La moartea 
brutală a mătușii care o crescuse, nu vărsase nici măcar o 
lacrimă. Simtise în ea un gol atât de mare încât avea sen- 
zatia că „privește un peisaj straniu“, însoţită de o „dorinţă 
de somn nestăpânită“. Analizând repetițiile înscrise în grila 
ei de viață, lucrăm asupra noţiunii de atașament și plecăm 
de la mai multe ipoteze legate de nașterea sa: probabil că 
fusese destul de bruscă, poate una provocată sau chiar o 
cezariană. Știm că bebelușul nu are posibilitatea să aleagă 
neapărat când vine pe lume, fiindcă medicii decid. În mod 
normal, fătul „declanșează“ momentul în care iese din uter. 
În cazul unei nașteri provocate, acest lucru nu mai este va- 
labil. Astfel, legătura de iubire dintre mamă și copil este di- 
ficil de stabilit în mod firesc, iar mama suferă câteodată de 
depresie postnatală. Ca să se simtă mai împăcată, Charlotte 
se hotărăște să discute cu medicul de familie care îi îngrijise 
mama imediat după ce ea se născuse, având într-un final 

două revelații. Prima: nașterea fusese provocată. A doua: 
mama ei suferise de o depresie profundă și încercase de 
două ori să își pună capăt zilelor, murind în cele din urmă 
pentru că înghiţise o doză serioasă de somnifere. 

»Hinduşii spun că, în pântecele mamei, copilul 
cântă: «Nu mă lăsa să uit cine sunt». Doar că, după 
naștere, refrenul se transformă în «Oh, am uitat!»“ 
— Jack Kornfield, After the ecstasy, the laundry 


În ceea ce privește lunile trăite în matrice, e important să 
conștientizăm în ce măsură ne pot influența memoria corporală, 
fiindcă fiecare clipă trăită ne marchează celulele. Nu uita: fătul 
este reprezentat de o piele care captează senzațiile. 

Să vedem în cele ce urmează în ce constă această perioadă 
din viața ta. 


Ziua concepţiei 


Ei bine, da: intimitatea părinților tăiare legătură cu a ta: fiecare 
clipă trăită iti pătrunde în pielea fetală — lucru ce poate fi verifi- 
cat în grila de viaţă. Momentul concepţiei este mai întâi de toate 
o dată din viața ta, de care celulele își amintesc. Așadar, trebuie 
să iei în calcul și această lună la care nu te gândești niciodată 
și să ajungi până la prima ta zi de existență ca materie, cu nouă 
luni înainte de momentul nașterii. 

E posibil să ai o stare de disconfort când te gândești la mo- 
mentul propriu-zis al concepţiei. Fiindcă da, părinţii tăi au făcut 

dragoste pentru ca tu să vii pe lume. Cel mai probabil că nu ai 
reflectat niciodată la această întrebare simplă: cum a fost? Este 
posibil să te fi născut în urma unui act de dragoste, a unui act 
ce a presupus o datorie conjugală, a unei aventuri de-o noapte, 
a unui viol sau a unei inseminări artificiale... Cum a fost? Ce 
știi despre ziua aceea? Părinţii tăi erau fericiţi? Unde locuiau? 
Unde ai fost conceput? 

Noémie știa că a fost concepută într-un cort, în timpul unei 
vacanțe. Gândindu-se la acel moment, și-a dat seama că frate- 
le ei „fusese prezent“ acolo în ziua aceea și că dormea la doar 
câţiva centimetri de salteaua gonflabilă pe care stăteau părinţii 
ei. „Dacă fratele meu s-ar fi trezit, cel mai probabil că n-aș fi 
existat!", adaugă ea. 

În acest stadiu, ești un embrion. lar celulele tale sunt deja 
materia din care vei fi compus. În ele vor fi inscripționate toate 
momentele dezvoltării, dar şi toate emoţiile retrâite de propriii 
părinți... 


Prima lună de sarcină 


Și iată că viaţa și-a făcut simțită prezenţa, cu toată energia ei 
creatoare. Timp de șapte zile, embrionul din care vei apărea tu 
va parcurge un drum, ca să se fixeze. Apoi, celulele se divizează 
și devii un fetus, atașat de placentă — o altă parte din tine. 

Emilien nu a știut niciodată acest lucru, descoperind totuși, 
în urma unui travaliu asupra memoriei celulare, că după fecun- 
dare pe peretele uterului trebuia să se mai „fixeze“ un ovul și să 
aibă astfel un frate geamăn, dar că nu a fost așa. Prin urmare, 
transpune în cuvinte un doliu pe care nu reușise sub nicio for- 
mă să îl ţină. 

Luna a doua 


Este luna în cursul căreia se formează inima și sistemul cardiac, 
întărindu-se și coloana vertebrală. 

Reușind să creioneze niște date precise referitoare la perioada 
în care mama ei fusese însărcinată cu ea, Veronique își dă seama 
că, în a doua lună de sarcină, femeia fusese obligată să fugă de 
atacurile nemților din timpul Războiului, ca să se ascundă de 
bombardamentele ce aveau loc aproape în fiecare noapte. Con- 
struindu-și grila de viaţă şi adăugând anumite detalii referitoare 
la lunile de sarcină, Veronique descoperă că problemele cardiace 
de care suferea apăruseră exact la data aniversării acestei luni 
îngrozitoare pentru mama ei... 


Luna a treia 


Sexul copilului devine vizibil. Se formează și aparatul digestiv, 
dar și pancreasul, care va produce insulina. Așadar, este o eta- 
pă decisivă. 

Jérôme, unul dintre pacienţii mei, și-a dat seama că proble- 
mele sale, declanșate de „crizele de ficat“ (așa cum le numea), își 
aveau fără îndoială originea în faptul că mama sa refuzase să se 
hrănească așa cum trebuie în primele luni de sarcină. Pe măsură 
ce abdomenul i se rotunjea, teama de a nu se îngrășa a făcut-o 
să își reducă în mod drastic aportul caloric. Femeii îi era teamă 
să nu își deceptioneze soțul în cazul în care mai lua în greuta- 
te, fiind și foarte supărată pe el fiindcă era nevoită să depună 
asemenea eforturi ca să îi facă tot timpul pe plac. Această furie 
„înghițită“ s-a reflectat și asupra lui Jérôme. La rândul lui foarte 
slab, se plânge că nu a putut niciodată să mănânce ce voia — mai 
ales alimente mai consistente. Potrivit medicilor însă, „nu avea 
nimic serios“. Doar că Jérôme explică: „Ficatul meu nu suportă 

nimic, iar pancreasul nici atât..:, adăugând: „Nu am nimic grav, 
dar vomit din cauza fierei, mai ales dacă simt că se pune presiu- 
ne pe mine. Jérôme își dă seama treptat că trebuie să lucreze 
cu propriul corp și să își rezolve o senzaţie adânc înrădăcinată 
în el: furia împotriva propriului tată. 


Luna a patra 


Se formează și sistemul renal. Sistemul imunitar se dezvol- 
tă si el, prin intermediul timusului, o glandă foarte specială, 
care face legătura între mamă și copil. Așadar, atunci când 
copilul vine pe lume, se află într-o coeziune totală cu propria 
mamă, nu doar la nivelul sistemului imunitar, ci și la nivelul 
inconştientului. 

Tot în această perioadă se formează și glanda tiroidă. 

Sylvie vine la consultatie din cauza unei stări generale de rău, 
pe care o are de când se știe. Este o femeie de-a dreptul genială, 
mama a patru copii. Își îndeplinește cu brio responsabilitätile, 
atât pe plan personal, cât și profesional. Cu toate acestea, se 
simte rău, are senzaţia că nu își găsește locul, că se află mereu 
într-o postură deranjantă. De asemenea, suferă de mai multe 
intolerante alimentare și își ascunde trupul în costume negre, 
foarte sobre, care nu îi pun în valoare formele frumoase. Trep- 
tat, îmi povestește câte ceva despre viața ei. A știut mereu că 
nu a fost un copil dorit, doar că nu aflase și nici nu reflectase 
niciodată la tot ceea ce se petrecuse în lunile în care „locuise“ în 
pântecele mamei. De fapt, când mi-a spus că mama ei își dăduse 
seama că e însărcinată abia după patru luni, nu s-a gândit nicio 
clipă că „îşi negase starea“ — deși despre asta e vorba. În cursul 
acestor prime patru luni, Sylvie nu a avut dreptul să existe ca 
fetiță. Așadar, cum ar putea ea azi să existe ca femeie? Pas cu 
pas, Sylvie va trebui să se cufunde în amintirile „engramate“ în 

propriile celule, pentru a repara și a ,reinitializa“ suferința din 
corp. Abia atunci își va putea permite să existe. 


Luna a cincea 


Se dezvoltă alveolele pulmonare, iar neuronii din creier își de- 
finitivează structura. 

Yvonne consultă mai multi medici, pentru un emfizem pul- 
monar. Are încredere totală în ei în ceea ce privește vindecarea, 
însă apelează și la mine, ca să înțeleagă de ce suferă din această 
cauză și nu din alta. Pe scurt, vrea să priceapă, să progreseze și 
să simtă. Îi construim împreună grila de viață și observăm că, in 
luna a cincea de sarcină, mama ei a avut un șoc emoţional intens, 
care a lăsat-o „fără suflare“. De altfel, observăm și că Yvonne s-a 
născut imediat după sora ei, care a supravieţuit în ciuda faptu- 
lui că avea cordonul ombilical înfășurat în jurul gâtului. Sora ei 
mai mică s-a născut nouă luni mai târziu. Din toate punctele 
de vedere, Yvonne se simţea sufocată... 


Luna a șasea 


Respirația este un proces definitivat. Dacă se naște la șase luni, 
bebelușul are șanse să trăiască. Evident, e de la sine înţeles că e 
de preferat ca el să rămână în uter și să mai crească, până la sfâr- 
șitul celei de-a noua luni. În această perioadă, unele femei pot 
simţi o angoasă destul de puternică, mai ales dacă au contractii. 

Este și cazul lui Maryline, care în ultimele trei luni a trebuit 
să stea la pat, ca să evite intensificarea contractiilor pe care le 
avea. Fata ei, care are acum treizeci de ani, vine la mine la cabi- 
net fiindcă are crize repetate de angoasă atunci când trebuie să 
iasă din casă și să interacționeze cu lumea de-afară. Își dă seama 
treptat cât de tare preluase frica propriei mame, care, începând 

cu luna a șasea de sarcină, îi tot spunea: „Să nu ieși, să nu ieși 
sub nicio formă!“ 


Luna a şaptea 


Bebelușul este viabil, în sensul că prezintă condiţiile anatomi- 
ce si fiziologice indispensabile, însă se dezvoltă în continuare 
(ceea ce este foarte important). Fiindcă s-au format deja și oa- 
sele mai mici din urechea internă, el reacționează deja la vocea 
părinţilor. Reacţiile sale sunt foarte variate, manifestându-și 
foarte clar anxietatea sau multumirea la ascultarea anumitor 
pasaje muzicale. Prin intermediul urechii interne, el va ști și 
să se asculte. 

Bernard cântă fals. Evident, nu acesta este motivul pentru 
care își dorește să urmeze un travaliu bazat pe memoria ce- 
lulară... Apelează la mine pentru că are o stare de burn-out. 
Bernard nu a știut niciodată să se oprească din muncă. Era de 
când se știa un tip hiperactiv, care prefera să îi ajute pe ceilalți, 
uitând de el însuși. În timpul unei consultaţii, Bernard îmi ex- 
'plicâ amuzat că e incapabil să rețină o melodie. İl întreb dacă îi 
place muzica și dacă există cântece pe care le apreciază în mod 
deosebit. „Da!“, îmi răspunde el, „poate vi se pare o prostie, dar 
singurele pe care le pot fredona corect sunt cele interpretate de 
Frederic François. Știu, e ridicol, dar e singurul cântăreț pe care 
mama îl asculta când eram în burtă la ea. În uter, l-am mâncat 
practic pe pâine!“ Acestea au fost, de altfel, singurele momente 
în care a simţit că mama lui se relaxase în sfârșit, gândindu-se 
putin la ea și profitând de câteva clipe de bucurie în condiţiile 
în care trăia în preajma unui soț abuziv. 

Luna a opta 


În a opta lună de sarcină, forţa tipică vieţii îl face pe copil să se 
întoarcă cu capul în jos, pregătindu-se astfel pentru momentul 
nașterii. Este un moment înspăimântător pentru bebeluș, cel în 
care va începe să simtă diminuarea stării de bine din matrice, 
fiindcă este împins către lumea din afară. În acest fel, este nevoit 
să accepte o forță care este mai presus decât el. 

Unii fetuși aleg să nu se întoarcă și să nu ia singuri dificila 
decizie de a veni pe lume. Alteori, copiii care ies cu picioarele 
înainte pun în pericol atât viaţa lor, cât și pe a mamelor. În pre- 
zent, medicina a evoluat și îi poate ajuta, însă mesajul rămâne 
același: „Mi-e frică să vin pe lume“. În toate etapele ulterioare 
ale vieţii, in care trebuie să se „întoarcă“ dacă vor să gestioneze 
o schimbare, vor proceda la fel. 

În familia Mathildei, de generaţii întregi copiii au venit pe 
lume pozitionati invers. Și toţi au fost băieţi. Un mesaj straniu, 
transmis între copiii care urmează să se nască și care comportă 
o suferință manifestată încă de la naștere, fiind una dificilă. Un 
travaliu bazat pe memoria celulară ne poate aduce explicaţii, 
astfel încât mamele din această familie să fie ajutate. Odată cu 
Mathilde, vom descoperi împreună că băieţii vin pe lume cu o 
povară uriașă pe umeri: să asigure linia masculină și să își per- 
petueze numele. Copilul nu se simte binevenit pentru ceea ce 
este, pentru existenţa sa în sine, având un obiectiv precis, care 
îl depășește. Așadar, există riscul să resimtă angoase perfect jus- 
tificate: „Mi-e teamă că nu voi fi la înălțime“, „Mi-e frică să mă 
separ de mama și să nu îi mai aparţin, fiindcă familia mă vrea. 
Dar oare chiar așa este?", „Mi-e teamă că în jurul nașterii mele 
planează o minciună“ 

Luna a noua 


Și iată-ne la sfârșitul unei călătorii și la începutul alteia. Vom 
trece acum în acest „dincolo“ terestru, resimtind atât primele 
dureri, cât și toată magia. 

Venirea pe lume se petrece uneori bine, alteori mai putin bine. 
Dacă a fost nevoie ca nașterea să fie provocată, bebelușul nu a 
avut timp să se pregătească, așa că pentru el totul se desfășoară 
mai repede decât ar trebui. Dacă este necesară o cezariană, îi va 
lipsi o parte a „călătoriei“, iar sosirea va fi una brutală. Va fi rupt 
din pântecele mamei, iar orice separare ulterioară va avea gustul 
rupturii. Evident, uneori aceste acte sunt justificate și nu mi-am 
propus să critic aici progresele făcute de medicină. În zilele noas- 
tre, știm însă că fiecare etapă prevăzută de natură oferă copilului 
și mamei un rol important. De exemplu, contractiile au un efect 
de masaj asupra corpului copilului, transmitându-i un mesaj clar. 
Treizeci și cinci de kilograme de presiune asupra unui corp de trei 
kilograme: „Nu ai încotro, trebuie să ieși, iar eu sunt aici și te voi 
ajuta: La fel ca în cazul oricărei alte treceri către o paradigmă di- 
ferită, aceste momente sunt înfricoșătoare, fiindcă implică o necu- 
noscută dureroasă. Cu toate acestea, rememorarea respectivelor 
clipe și transpunerea lor în cuvinte permit diminuarea suferinței 
în cazul în care au avut loc evenimente trăite necorespunzător. 

Copilul va respira pentru prima dată, iar imediat după aceea 
va începe să plângă. Doctorii se vor asigura că funcționează nor- 
mal din punct de vedere „mecanic“. Vor declara că „totul merge 
bine“. Nu vor pune deloc accentul pe starea emoțională a mamei 
care își vede micuțul pentru prima dată- şi e păcat. Bebelușul s-a 
simţit binevenit la contactul cu pielea mamei? Corpul lui micut 
a simţit corpul mamei după ce a fost așezat la sânul ei? Mama a 
suferit? E supărată fiindcă partenerul ei de viaţă, propria mamă 
sau o altă persoană din anturaj nu s-au purtat așa cum ea și-ar 

fi dorit? A idealizat mult prea mult acest moment, iar acum se 
simte deceptionatâ? Toate aceste emoții și cauzele aflate la baza 
lor sunt percepute de nou-născut, care le simte pe deplin și le 
memorează pentru totdeauna. Chiar nu ai cum să îl păcălești. 

Lucia apelează la mine pentru niște probleme respiratorii 
de care nu reușea să scape. Suferă încă de mică de diverse aler- 
gii si de astm. Îmi povestește câte ceva despre ziua în care s-a 
născut: patruzeci și opt de ore de travaliu și un moment în care 
atât mama, cât și copilul erau să-și piardă viaţa. Când a văzut în 
sfârșit lumina zilei, doctorii au tăiat imediat cordonul ombilical, 
cât de repede au putut. În plus, nu au avut sub nicio formă cum 
să o așeze în brațele mamei ei. Evident că, deși obligatoriu din 
punct de vedere medical, a fost un gest care a privat brutal cre- 
ierul Luciei de aportul de oxigen, prima sa răsuflare fiind mar- 
cată așadar de suferinţă. Corpul Luciei a păstrat această clipă 
în memorie: a respira înseamnă a suferi. 


Annabelle detestă Crăciunul 


Annabelle vine la mine la cabinet fiindcă a rămas trauma- 
tizată în urma unui accident rutier, din care a scăpat totuși 
fără sechele fizice. Cu toate acestea, simte că „nimic nu mai e 
ca înainte“. Îmi explică faptul că, până la accident, se simțea 
„invincibilă“ și „de neatins“. Acum însă, totul o înspăimânta. 
Cea mai mică știre negativă pe care o vedea la televizor se 
transforma într-o dramă. Are sentimentul că s-a transfor- 
mat într-un burete emoţional. Lucrăm împreună la grila ei 
de viață și vedem o dată care se tot repetă: 25 decembrie. 

Cuvintele care îi vin imediat în minte când o rog să ca- 
racterizeze această zi sunt „familie“ și „surpriză“. Annabelle 
e îngrozită de cadourile surpriză. 

La finalul sedintelor, ne dăm seama că Annabelle era ea 
însăși un „cadou surpriză“, compus deopotrivă din bucurie 
și nefericire, fiindcă data la care fusese concepută era... 25 
decembrie - ziua în care tatăl ei murise în urma unui îngro- 


zitor accident rutier. 


11 


Nu cäuta un vinovat 


„În ciclul naturii, nu există nici victorie, 
nici înfrângere, ci doar mișcare: 
— Paolo Coelho, Manuscrisul regăsit 


Acceptând ideea de a face un travaliu asupra propriei memorii 
corporale, anumite evenimente de viață probabil că iti vor pro- 
duce diferite senzaţii în corp, care nu au legătură cu mintea. O 
naștere dificilă, atitudinea imprudentă și inconștientă a mamei 
în timpul sarcinii, un tată violent sau absent... Prin intermediul 
emoțiilor și senzatiilor retrăite, te-ai înfuriat în mod cert si poate 
că ai dat vina pe propriul tată, pentru comportamentul lui, sau 
pe medici, pentru alegerile pe care le-au făcut. Aş vrea să iti dau 
un sfat: nu căuta niciodată vinovaţi. Nu te ajută la nimic. Să nu 
uităm că am ajuns în familiile în care ne-am născut fiindcă am 
fost atrași de vibratiiidentice cu ale noastre, astfel încât această 
genealogie să ne servească drept oglindă. Trebuie să acceptăm 
însă că ceea ce vedem la alţii se află în noi. De exemplu, dacă 
ai o senzaţie de furie resimţită în stomac, vei întâlni doar furie 
la cei din jur. 

Viaţa este făcută din suisuri si coborâșuri, iar evenimentele 
trăite în primele luni de viață te-au rănit, la fel cum au făcut-o 
și primele zile de după naștere. Consideri că e vina persoanelor 
care erau pe-atunci în preajma ta, dar așa stau lucrurile oare? Tu 

așa le vezi. De cele mai multe ori, chiar și ele se simt vinovate. 
Încearcă să staţi de vorbă si pune-le întrebări. 

Dacă accepti să îţi accesezi aceste amintiri pe care le poartă 
corpul tău, să le vezi și apoi să le retrâieşti așa cum sunt, cu toa- 
te emoțiile, senzațiile și chiar durerea fizică aferente, ele se vor 
evapora. Exprimă-ţi furia, temerile si regretele. Plângi, scoate-ti 
la suprafață latura emoţională, renunţă la tot ceea ce iti inhibă 
corpul și îl împiedică să te ghideze către adevăratul tău eu, se- 
parat de propriii părinți. 

Acceptă că nu există vinovaţi, fiindcă nașterea în sine re- 
prezintă întâlnirea dintre un copil și părinţii săi. Ai răspuns la 
vibrația lor. Prin urmare, nu ai nimerit întâmplător în familia 
ta de origine. Obstacolele cu care te-ai confruntat până acum 
te-au ajutat să te cunoști mai bine, mai ales dacă ai deschis larg 
ochii și ai văzut — cu preţul suferinței - muntele acela pe care 
îl numim reproș. Îi acuzăm pe cei din jur pentru toate lucrurile 
neplăcute și, gata, punem un capac peste emoţii precum ură, 
furie sau indiferenţă. Nu rezolvăm însă nimic, iar viaţa ne va 
pune din nou în cale aceleași obstacole, până când ne învăţăm 
lecţia. Părinţii tăi sunt responsabili pentru faptele lor, aşa cum 
tu ești responsabil pentru faptele tale. De tine depinde să preiei 
frâiele și să iti asumi responsabilitatea. Îți poţi petrece întreaga 
viaţă căutând un vinovat — și vei găsi întotdeauna unul, fiindcă 
asta cauţi. Te sfătuiesc să iti pui mai degrabă următoarea între- 
bare: „În fața tuturor acestor întâmplări, cum vor acţiona astfel 
încât să îmi înlesnesc transformarea?“ 

Tocmai ce ai terminat de citit paragraful de mai sus si ti se 
pare plin de sens. Te gândești: „E cât se poate de adevărat, am 
tendința să îi reproşez mamei că e prea acaparatoare, dar nu 
fac nimic să nu se mai bage în viața mea; așa e, am tendinţa să 
îmi pun proasta dispoziție pe seama ploii de afară, dar ea nu 
are nicio contribuţie; îi reproșez soţului meu că nu mă ajută 

niciodată, dar bombăn toată ziua în loc să îi explic clar ce ne- 
voi am..“ Într-o formă sau alta, dăm vina pe destin, pe care îl 
considerăm un călău. 

Nu da curs totuși acestei mentalități, fiindcă vei ajunge să 
găsești un nou vinovat: pe tine. Poate că iti spui: „Nici măcar nu 
m-am sinchisit să-i spun nu mamei mele“, „Nu am fost capabil 
să mă simt bine fiindcă am un acoperiș deasupra capului și fri- 
giderul plin de mâncare“, „Sunt o biată femeie, mult prea slabă 
să îndrăznesc să îi cer ceva soţului meu“... 

Și iată că roata vinovätiei continuă să se învârtă în gol. O 
mulțime de energie risipită și mereu același destin, care nu lasă 
loc transformării. Cu toate acestea, destinul poate deveni dru- 
mul tău către eliberare! 

Așadar, repet: nu există vinovaţi, deci nu are sens să-i cauti. 
Constată pur și simplu cum stau lucrurile. Îți dai seama că naş- 
terea ta a fost un moment dureros? Acceptă asta, fiindcă așa vei 
deschide ușa schimbării. Propria mamă te-a făcut să suferi și nu 
ai avut niciodată curajul să îi spui? Acceptă suferința! Te simţi 
trist? Spune „da“ tristetii, fără să încerci să o înfrânezi. Spune „nu“ 
lipsei de schimbare. Cu cât vei încerca mai mult să iti reprimi 
emoţiile și să le analizezi, cu atât ele se vor amplifica mai tare. 


Repară totul treptat: observă și acceptă 


Îți propun în cele ce urmează să completezi câteva fraze, astfel 
încât să poţi observa ceea ce ti se întâmplă, iar ulterior să accepti: 


+ Constat că sunt... (de exemplu: „Constat că sunt furios sau 


trist“; „Constat că mi-e frică să...) 
sada EE e Mal A et e AR e PR a Et Re 

În momentul în care simţi că furia sau frica se amplifică în 


continuare, scrie una dintre frazele de mai jos și repet-o: 


„Așa este, mă simt furios fiindcă am primit această veste 


proastă; aș fi putut să o primesc altfel, dar așa s-a întâmplat: 


„E-adevărat că mi-e frică de ceea ce s-ar putea întâmpla mâi- 


ne; aș putea să văd viitorul altfel, dar așa îl văd acum“ 


Jeanne: „Părinţii mei sunt niște monștri“ 

Am cunoscut-o pe Jeanne la unul dintre seminariile pe 
care le-am susţinut. Își completase conștiincioasă grila de 
viață și am trecut împreună în revistă momentele cheie din 
copilărie, dar și pe cel al nașterii. Își dorise să participe la se- 
minar ca să „renască“ și să se afirme în propria familie, unde 
avea senzația că nu își găsește locul. Mi-a spus că are frec- 
vent dureri de gât și că are dificultăţi la înghiţire, ca şi cum 
ar avea ceva de spus, niște lucruri nedigerabile. După ce mi-a 
povestit al nu știu câtelea episod dureros din copilărie, când 
mama ei îi aplicase o pedeapsă corporală total nedreaptă, 
mi-a mărturisit: „Îmi dau seama că părinţii mei erau niște 
monștri! E vina lor că mă confrunt cu ceea ce mă confrunt!“ 
l-am cerut să accepte faptul că a avut o copilărie dificilă și 
că fusese maltratată. Ceea ce a și făcut, destul de repede. 
Am rugat-o apoi să accepte că un copil foarte mic nu poate 
reacţiona în fața unui adult atotputernic. A acceptat și asta. 
Dar s-a oprit aici, resimtind un blocaj în stomac și în gât: „Îmi 
invinovâtesc părinţii și nu le pot spune...”. În plus, „mă simt 
vinovată că sunt atât de slabă. Fierbe vinovăția în mine..." 

Acceptându-și emoţiile, Jeanne fie își alege destinul (să 
se învârtă în cerc), fie își alege propriul drum: să ia decizia 

de a vorbi. Așadar, fie le reproșează părinţilor felul în care 
s-au purtat și se invinoväteste singură până la sfârșitul zile- 
lor pentru atitudinea ei pasivă, fie începe să accepte ceea 
ce i se întâmplă: o furie care nu vrea să dispară si care îi 
distruge corpul. 

Dacă alege prima variantă, va avea o energie uriașă, pe 
care o va folosi ca să reia la nesfârșit ciclul. Se va confrun- 
ta deci cu aceleași tipare de maltratare, fiindcă destinul va 
avea grijă de asta. 

Dacă optează pentru a doua variantă, drumul pe care îl 
va parcurge va fi mai dureros, doar că la capătul tunelului 
va exista oluminitâ, folosindu-și astfel energia vitală ca să 
avanseze și să evolueze. 

Cum este percepută vibrația vieții 


„Natura e un templu ai cărui stâlpi trăiesc 

Şi scot adesea tulburi cuvinte, ca-ntr-o ceaţă; [...] 
Ca lungi ecouri unite-n depărtare 

Într-un acord în care mari taine se ascund 

Ca noaptea sau lumina, adânc, fără hotare, 
Parfum, culoare, sunet se-ngână și-și răspund: 

— Charles Baudelaire, Corespunderi* 


În cartea sa, Viaţa mea cu Mozart”, Éric-Emmanuel Schmitt 
povestește cum l-a salvat la cincisprezece ani de la sinucidere 
celebrul compozitor, cu ajutorul notelor muzicale care vibrau 
în jurul lui. De-atunci, scriitorul îi trimite adesea mesaje: „Dacă 
i se pare oportun, îmi răspunde, mereu surprinzător, mereu pe 
neașteptate“, explică el. Iată câteva rânduri dintr-o asemenea scri- 
soare: „Dragul meu Mozart, m-ai putea ajuta să regăsesc muzica 
aceea pe care mi-ai trimis-o în copilărie? O caut de ani de zile...“ 

Vibratia: înainte de toate, este prima senzaţie pe care o are 
fătul în pântecele mamei. Este doar vibraţie, resimțită în pielea 
care o captează. Sunetele vibrează și rezonează, așa cum fiin- 
tele vibrează și rezonează. Gândurile, cuvintele, gesturile, totul 
rezonează în jurul nostru, în Univers. Materia din care suntem 


* În traducerea lui Al. Philippide si Ion Gorun. (n.tr.) 
* Albin Michel, 2015. 

compuși va intra în rezonanță cu aceste vibrații, care se vor im- 
pregna în noi. 

Ştiai că muzica lui Mozart este folosită în spitale pentru a 
contribui la refacerea neuronilor deteriorati în cazul nou-năs- 
cutilor? Sonata Kôchel 448 este utilizată în mod special în ne- 
uropsihiatrie. De ce Mozart și nu altcineva? În cartea lui, De 
ce Mozart!!, Alfred Tomatis, medic specialist ORL, cu care am 
colaborat multă vreme, a arătat că există o armonie specifică 
melodiilor create de acest renumit compozitor. Atât în sonate, 
cât și în concerte, muzicianul va căuta întotdeauna un sens al 
uniunii perfecte între instrumentul solo și orchestră: tu (in- 
strumentul solo), în armonie vibrationalâ ideală cu restul lumii. 
Doctorul Alfred Tomatis estimează că Mozart nu cântă la vreun 
instrument... e mult mai mult de-atât. Din punctul lui de vede- 
re, marele compozitor cântă la „corpul uman, fiind un virtuoz 
al sistemului nervos vegetativ: 

Astfel, Mozart redă ca un ecou experienţele noastre din tre- 
cut, cele în care spiritul încă nu s-a întâlnit cu limbajul. Vibra- 
tiile muzicii sale sunt deci înţelese şi resimtite direct de corpul 
nostru. lată cea mai frumoasă dintre partiturile muzicale! Fie- 
care eveniment din viaţa ta este provocat de o vibraţie exactă a 
propriului corp, într-un anumit moment, corp care va rezona 
cu lumea exterioară prin intermediul respectivei vibrații. 

Să vedem exemplul lui Hugo, care pe parcursul copilăriei a 
trăit niște momente extrem de dureroase, fiindcă avusese un 
tată manipulator, care se purta foarte rău cu el. Când era în- 
sărcinată, mama lui Hugo se temea „să nu fie certată“ de soțul 
ei, care se enerva din nimic și care nu își dorise copilul. Cor- 
pul fătului a memorat așadar această suferinţă și vibraţie. Să îl 
vedem pe Hugo după câțiva ani, în curtea școlii. Profesorii săi 


1 Fixot, 1991. 


Cum este percepută vibrația vieţii 


nu înțelegeau de ce băiatul este tapulispäsitor al clasei, pe care 
cădea totul mereu. Mai târziu, pe parcursul vieţii, îl regăsim 
în situaţii similare: are de ales între diferite slujbe, dar optează 
sistematic pentru cea care îl va pune în faţa unor colegi sau a 
unui șef care îl manipulează sau a unui patron care profită de 
el și împotriva căruia e nevoit să lupte... Alegerile lui Hugo îl 
conduc mereu către vibrații identice. 

Înainte de a-și realiza grila de viaţă si de a demara un trava- 
liu cuprinzător referitor la memoria celulară, Hugo are tendința 
să considere că ceea ce i se întâmplă ţine de „ghinion“, fără să 
înțeleagă pe deplin ce se petrece. Analizate separat, lucrurile 
nu par să aibă vreo legătură între ele. Când trecem însă totul 
pe hârtie, ne dăm seama că, în general, corpul lui Hugo se pla- 
sează sistematic într-o vibraţie care îl va determina să o caute 
pe cea resimţită initial în pântecele mamei sale, o vibraţie care 
spune: „O să fiu certat...“ 

Atât timp cât Hugo nu va intra în rezonanţă cu propriile vi- 
bratii, le va întâmpina pe cele din lumea exterioară din postura 
de victimă și nu va putea fi actorul propriului destin. Am realizat 
împreună o cercetare referitoare la vibraţiile care îl caracteri- 
zează: cu ce anume intră în rezonanță? Studiul armonicelor ne 
poate ajuta în acest sens. 

Să ne închipuim că viața noastră este asemenea unei coarde 
întinse, pe care noi rezonăm și care intră în vibraţie cu eveni- 
mentele exterioare: o ciupitură, o frecare sau o lovitură... Vom 
auzi apoi într-o manieră globală un singur sunet care revine 
(de exemplu, nota do), care se va propaga și se va diviza într-o 
multitudine de alte sunete care o compun și pe care le numim 
armonice. Acest aspect îl vom studia în cele ce urmează. 

Un eveniment fundamental din viaţa noastră este analizat 
ca întreg, în realitate fiind compus dintr-o multitudine de alte 
evenimente care rezonează cu el. Acestea vor defini bogăţia si 

forța înţelegerii sensului evenimentului initial. Marc Fréchet și-a 
construit instrumentul pe care l-a numit „grilă de viaţă“ pornind 
de la sunetele armonice!!, asemenea celor din sfera muzicii. 
Suprapunându-se, aceste sunete armonice creează bogăţia 
sunetului global, dar și timbrul său. Sunetele armonice formează 
intervale foarte exacte, pentru aceeași notă: dacă divizăm inter- 
valul în două, obținem o octavă!?. Dacă il impârtim la două tre- 
imi, obținem o cvintă; dacă îl impärtim la trei pătrimi, obținem 
o cvartâ, iar dacă il impärtim la patru cincimi obținem o terță. 
Dacă aplicăm această vibraţie muzicală în grila noastră de viață, 
vom vedea mai exact diferitele date la care a vibrat aceeași notă. 
Cu ajutorul unui practician, poţi explora legăturile regăsite în 
sunetele armonice, pornind de la premisa că evenimentele din 
viaţa ta respectă o logică tipică muzicii. Ascultându-te cu atenţie 
şi știind ce întrebări să iti pună, specialistul în memoria celulară 
te va ghida în acest domeniu destul de complex, folosindu-se 
în același timp de toate celelalte instrumente tipice metodei. 


Cum studiem armonicele? 


Pentru o mai mare clarificare, să ne concentrăm asupra unui 
eveniment exact, de exemplu întâlnirea lui Hugo cu un nou pa- 
tron manipulator. Vom lua în considerare vârsta pe care o avea 
atunci când i s-a întâmplat acest lucru: 32 de ani. La 32 de ani, 
Hugo resimte această vibraţie de „rele tratamente și manipula- 
re“, fără să știe de ce trece prin așa ceva. 

Așteaptă în mod sistematic ca cei din jur să îl salveze din 
această situaţie. Vom analiza și celelalte evenimente pe care le 
oglindește: fiecare dintre aceste armonice arată ce anume se 
repetă sau ce este trecut sub tăcere... 


1 Tonuri secundare și suprapuse care însoțesc orice ton principal. (n.tr.) 


'> Interval între două sunete ale gamei, la distanță de opt trepte. (n.tr.) 

+ Prin intermediul tertei, voi analiza latura „neașteptată“ a 
acestui eveniment. În acest sens, voi împărți vârsta pe care o are 
subiectul la data producerii evenimentului (32) la trei, apoi voi 
scădea acest rezultat din vârsta propriu-zisă, obținând 21 de ani. 

32 : 3 = 10,6; 32 — 10,6 = 21 de ani si 4 luni 

lată cum la vârsta de 21 de ani, Hugo s-a despărţit brusc de 
logodnica lui, fiindcă tatăl acesteia a pus presiune pe ea chiar 
înainte de începerea petrecerii de logodnă. 


+ Prin intermediul cvartei, vom asculta tăcerea și sensul as- 
cuns, mai exact tot ceea ce nu a fost spus. În acest sens, vom 
împărți vârsta lui Hugo la patru, apoi vom scădea rezultatul din 
vârsta pe care o avea la momentul în care s-a petrecut eveni- 
mentul studiat. 

32 : 4 = 8; 32 - 8 = 24 de ani 

La această vârstă, Hugo avea să își dea seama că îi murise 
un unchi de a cărei existență habar nu avusese. Acum încearcă 
să înțeleagă de ce tatăl său se enervează și tace de fiecare dată 
când cineva îi vorbește despre fratele „ascuns“. 


+ Prin intermediul cvintei, încercăm să ajungem la chinte- 
senta evenimentului, adică la sensul ei profund: cvinta este sen- 
sul. În acest sens, impärtim vârsta lui Hugo la cinci si scădem 
acest rezultat din vârsta pe care o avea la momentul producerii 
evenimentului. 

32 : 5 = 6,4; 32 — 64 = 25 de ani și 6 luni 

Această vârstă corespunde momentului în care părinţii lui 
au divorțat. Hugo nu a știut niciodată din ce motiv au făcut-o 
exact atunci, în condiţiile în care lucrurile mergeau prost de ani 
de zile. Cu toate acestea, tatăl îl anunţase solemn că divorțul se 
produsese din... vina lui Hugo. 

+ Prin intermediul unisonului, cea de-a șasea notă, ne vom 
uita pur și simplu pe același rând din coloana aferentă eve- 
nimentului. Vom încerca să observăm legăturile directe între 
cele două evenimente cu care se confruntă: la vârsta de opt ani 
Hugo vede un exhibitionist care iese din școală, un bărbat care 
se apropie periculos de mult de el. Este „salvat“ de un trecător 
care îl goneste pe exhibitionist. 


e Prin intermediul septimei, vom căuta factorul „revelator“: 
ar putea fi o cale de ieșire, o întâlnire care i-a adus o gură de 
aer proaspăt, o vizită cu rol hotărâtor la un terapeut... În acest 
sens, vom împărţi vârsta lui Hugo la șapte şi vom scădea rezul- 
tatul obținut din vârsta pe care o avea la momentul producerii 
evenimentului studiat. 

32 : 7 = 4,6; 32 — 4,6 = 27 de ani si 7 luni 

În cazul lui Hugo, este vârsta la care și-a întâlnit viitoarea 

soţie. 


+ Prin intermediul octavei, vom căuta senzaţia care, in stră- 
fundurile corpului, are „aceeași vibraţie, același miros și aceeași 
savoare“, ca și cum evenimentul ar fi luat proporții în ciuda noas- 
tră, indiferent că a fost trăit sau nu. În acest sens, vom împărți 
vârsta lui Hugo la opt și vom scădea acest rezultat din vârsta pe 
care o avea în momentul în care s-a petrecut evenimentul studiat. 

32 : 8 = 4; 32 — 4 = 28 de ani 

La 28 de ani, Hugo concepe primul său copil. Simte o bucurie 
imensă, dar și o teamă pe măsură, însoţită de dorința profundă 
de a fugi de această responsabilitate nouă. Simte nevoia să „re- 
cunoască“ acest copil, dar și să se poarte ca și cum nu ar exista... 


Dacă practicianul nu face legătura între toate aceste eve- 
nimente, este imposibil să fii conștient de propria persoană. 

Prezenţa în oglindă este indispensabilă. Apoi, într-o zi, pacientul 
va putea face el însuși niște legături. Nu va şti însă niciodată că 
face ceea ce trebuie, așa cum se întâmplă la o ședință față în faţă. 


ARMONICELE 


Octavă 
Aceeași vibraţie 
Același miros 

Aceeași savoare 

Ca și cum evenimentul 
ar fi luat proporţii 
Indiferent că a fost 
trăit sau nu 


Cvartă Septimă 
Tăcere 
Ascuns 
Ceea ce nu a fost spus 
Ceeace nu a putut 


fi spus 


Factorul revelator 
De asemenea, o poartă de ieşire 
(adesea, debutul unui travaliu 
cu sinele, şedinţe de terapie 


Cvintă Unison 


Chintesentâ 
Sensul profund 
al evenimentului 


Acelaşi rând, în altă coloană 
Legături directe 


Tertâ 


Neaşteptat 


Document creat de Véronique Brousse 

„O, tot ce nu spun 

Ceea ce nu spun nimănui 

Îmi aduce nefericirea 

Rezonând și lovind cu încăpățânare ceva in mine‘ 
— Louis Aragon, Ceea ce nu spun nimănui 


Cobori putin câte puţin în istoria personală și simţi că este vor- 
ba de fiecare dată despre aceeași durere. Aceeași emoție revine 
în propria carne, indiferent de evenimentul trăit. Cel mai difi- 
cil de integrat este faptul că nu mintea iti vorbește, ci corpul. E 
ca şi cum ai avea o vânătaie în corp — o vânătaie care îţi spune 
ceva și care îţi face rău. Ce este această vânătaie? De unde vine 
ea? În ce măsură interferează cu ceea ce ti se întâmplă în viața 
de zi cu zi? Când a apărut prima dată? Care e povestea acestei 
vânătăi, a acestei suferinţe fizice? Îți aparţine tie sau strâmoşi- 
lor tăi? Totul este înscris în carne, nu în minte. Travaliul bazat 
pe memoria celulară constă în identificarea și în recunoașterea 
mesajului pe care corpul vrea să ni-l transmită — cu alte cuvinte, 
hard disk-ul complet al memoriei noastre. 

Practic, chiar dacă incidentele sunt inlântuite și nu poartă 
același nume, senzaţia pe care o avem este identică, fără să reu- 
sim să o transpunem în cuvinte. Cert este că ne afectează destul 
de tare și se repetă fără să știm exact de ce. Pentru mai multe 

informaţii iti recomand cartea Psihogenealogia și rănile din fa- 
milie, de Anne Ancelin Schützenberger!*! Vei găsi în ea nume- 
roase mărturii din cercetările realizate de autoare în calitate de 
terapeut, în legătură cu subiectul evenimentelor sau situaţiilor 
care se repetă în cadrul unei familii. De altfel, am și lucrat direct 
cu această profesoară emerită, care îmi trimitea adesea pacienţi 
asupra cărora să aplic teoria memoriei celulare. Mama, disci- 
pola lui Sri Aurobindo, numea aceste tipare „obiceiuri letale“. 

Așadar, ne vom continua investigaţiile studiind repetițiile. 
Vom asculta atât povestea ta de viaţă, cât și reacţiile propriului 
corp. Dacă ţi-ai completat grila, vei observa că, de la coloană la 
coloană, evenimentele se regăsesc față în faţă. Prima coloană din 
grilă începe de la cele optsprezece luni de dinainte de naștere 
și continuă până în momentul în care ai devenit independent 
din punct de vedere financiar. De exemplu, la vârsta de cinci ani 
ţi-ai schimbat domiciliul — o schimbare care te-a traumatizat — 
și, douăzeci de ani mai târziu, în timp ce te afli în al cincilea an 
al noului tău ciclu de viață, ai notat că ţi-a murit câinele sau că 
cea mai bună prietenă s-a căsătorit. 

În etapa aceasta, iti recomand să nu încerci să găsești cu 
orice pret o soluţie şi să nu cauţi la nesfârșit legături care, la 
prima vedere, nu există. Mintea ar trebui să se concentreze pe 
descinderea în corp şi pe senzațiile profunde pe care le resimti. 
De aceea sfatul meu este să nu te gândești prea mult atunci când 
identifici o paralelă vagă. Evident, e posibil ca unele legături să 
fie destul de clare. De exemplu, dacă ai notat în grila de viață că 
ai divorțat de trei ori, merită să afli ce loc a ocupat divorțul in 
viaţa ta. De cele mai multe ori, anumite elemente dezvăluie o 
suferință nerezolvată, astfel că propriul corp îţi transmite mesaje 


5 Psihogenealogia și rănile din familie: legăturile transgenerationale, secre- 
tele de familie, sindromul de aniversare, moștenirea traumelor și practica 
genosociogramei, colecția Psihogenealogia, Editura Philobia, 2015. (n.tr.) 

cel putin enigmatice... În acest stadiu, nu încerca să găsești ime- 
diat o legătură între moartea unui câteluş și faptul că te-ai mutat 
în altă parte sau între un bilet la loto și decesul unei mătuși din 
partea bunicii. Doar propriul corp va putea să iti dezvăluie se- 
cretul suprem, cel pe care mintea refuză să îl privească în faţă, 
fiindcă nu ai transpus niciodată răul în cuvinte. Vizualizeazâ-ti 
celulele ca un disc pe vinil: pe ele sunt gravate LP-uri cu tot ceea 
ce ai trăit — atât tu, cât și strămoșii tăi. Dacă un grăunte de nisip 
se amestecă în aceste LP-uri, atunci discul se va zgâria și va sări 
sau va repeta informaţia atunci când diamantul va trece peste o 
dată importantă din ciclul tău de viață. 

Să luăm un exemplu: Martine este un copil prematur, năs- 
cut la șapte luni. Ca să supraviețuiască, a fost luată din braţele 
mamei și așezată într-un incubator. Indiferent cât de cald ar fi 
în el, incubatorul nu poate înlocui căldura corpului mamei și 
sentimentul de siguranţă care se construiește în cursul celor 
nouă luni de sarcină. Martine vine așadar pe lume într-un cadru 
rece, tipic medical. În grila ei de viață, regăsim în această peri- 
oadă cheie a nașterii premature vibrații similare cu evenimente 
cu care, la prima vedere, nu au nicio legătură. De-a lungul celor 
două cicluri pe care le-a trăit deja, Martine notează un episod de 
„axfisiere“, apoi, douăzeci și cinci de ani mai târziu, o spargere 
de locuinţă. Aparent, nu exista vreo legătură între ele. Cu toate 
acestea, după ce intră în contact cu senzațiile propriului corp, 
cuvintele prin care explică cele două evenimente sunt „apă în- 
ghetatâ“ și „hoţul m-a închis pe balcon şi am fost convinsă că o 
să mor de frig“... În faţa unor situații care nu seamănă deloc între 
ele, corpul reacționează întotdeauna la fel — ca și cum Martine 
ar fi apăsat sistematic pe butonul „rece“. 

După ce ai notat în grila de viață mai multe evenimente, 
pune-ti următoarele întrebări: „Cum mă simt în interior? Mi-e 
teamă? Simt că sunt furios? Care sunt evenimentele în cazul 
cărora am avut aceleași senzații la nivel fizic?“ 


SLİM REDA ERIE INA atunci când mă gândesc din nou la 


SIL Cd am ee atunci când mä väd din nou 


Cum îmi identific „obiceiurile letale“? 


Există repetiții „catastrofale“, boli una după alta, separări vio- 
lente, accidente... Este însă la fel de important să înveți să iden- 
tifici și „micile obiceiuri“ de care vrei să scapi si care „îți strică 
viaţa“. Poate fi vorba despre o problemă de alimentaţie, despre 
o creștere regulată în greutate și despre faptul că te îngrași la 
loc după ce slăbești, despre dependența de zahăr, de tutun, de 
alcool, de jocuri de noroc, de muncă... 

Cum le identifici? Notează pur și simplu situaţiile în care 
ţi-ai spus: „Trebuie să... 

lată câteva exemple: „Ar trebui să mă apuc de sport“, „Ar 
trebui să nu mai ciugulesc între mese“, „Ar trebui să încetez să 
mai tip la copiii mei“... 

Obiceiurile tale „letale“ se ascund în spatele acestor două cu- 
vinte: „trebuie să... Observă reproşurile pe care ti le faci, fără 
să schimbi practic nimic din ceea ce faci. Notează: 


+ Trebuie să 
» Trebuie să 


e Trebuie să 

Notează toate situaţiile în care spui „Oricum ar fi... Vei 
constientiza astfel convingerile limitative și repetitive, care te 
împiedică să simți ceea ce are corpul să iti transmită. 

lată un exemplu: „Oricum ar fi, pe mine pică întotdeauna“, 
„Oricum ar fi, mie mi se fac mereu reproșuri“, „Oricum ar fi, toți 
bărbații sunt lași“, „Oricum ar fi, îmi place la nebunie zahărul“, 
„Oricum ar fi, nu voi arăta niciodată slabă“. 


CONCA İz e kek me lez pa E ate a ao eat et 
a Oricum AP EEE e aa Po a Baa aa ta Da iaca e cae a A Re ai 
si Oricum ar 12 ek er yeğin arie e ARE ea da nea o Deer a 


Ulterior, când vei fi terminat de citit această carte, iti pro- 
pun să recitești toate aceste fraze care încep cu „Trebuie sâ... 
şi „Oricum ar fi..." si să le transformi, când te vei simţi pregătit, 
în alegeri. 


e Aleg să am grijă de corpul meu. 

leri alem E lll ilerisi a i ti aa 
sI ALEG SE e aaa e ip at ee 
DATE ES CNP MERE RENE RE SU EE PR 


Atenţie! Nu uita că universul nu aude negatiile. Așadar, dacă 
veţi scrie „Aleg să nu mai fumez“, Universul va înțelege: „Aleg 
să fumez“ Prin urmare, formuleazâ-ti alegerea într-o manieră 
pozitivă: „Aleg să respir în fiecare zi oxigen: 


Lui Virginie îi e teamă că va înnebuni 


Indiferent că sunt evidente sau ascunse, repetițiile repre- 
zintă mereu simptomul unui mesaj pe care corpul vrea să îl 

transmită. Dacă nu îi răspundem, suferința se consolidea- 
ză si se repetă, ca și cum ar vrea să se facă auzită. Atunci 
când o persoană constată că în familia ei se repetă anumi- 
te evenimente nefericite, apare teama de un destin fatal, 
dar și sentimentul că nu are cum să scape. Este și cazul lui 
Virginie, care apelează la mine ca să îmi vorbească despre 
nemulțumirile pe care le are în relaţia cu propriii copii, dar 
și cu familia. Problema este că, timp de mai multe generații, 
familia ei fusese afectată de nebunie. Străbunica lui Virginie 
înnebunise la 45 de ani și la fel și una dintre fiicele ei (mă- 
tusa lui Virginie). Ciudat, dar Virginie nu se temea pentru ea 
însăși, ci se gândea că nenorocirea i-ar putea lovi pe copiii ei: 
„Știu că nu e deloc raţional, dar nu mă pot împiedica să mă 
gândesc că pare o fatalitate.“ Cu ajutorul travaliului în me- 
moria celulară, ajungem la concluzia că, în general, corpul 
lui Virginie voia să transmită un secret - evidenţiat în grila 
ei de viață în diferite moduri, deoarece evenimentele ,des- 
coperite brusc“ și „elementele ascunse“ par să se repete la 
date exacte în cadrul ciclului, întotdeauna în luna octombrie. 

O rog pe Virginie să stea de vorbă cu mama ei pe acest 
subiect: ce anume s-a întâmplat în luna octombrie și i s-a 
ascuns? Femeia refuză să răspundă... Evident că există un 
secret. La cafeneaua din sat, află de la o vecină ceea ce toa- 
tă lumea știe, în afară de ea: străbunica ei fusese adoptată 
în luna octombrie. 

Supărată că nu îi spusese nimeni nimic, Virginie se duce 
înapoi la mama ei și o întreabă de ce păstrase tăcerea. La 
urma urmei, adoptia nu e o rușine. Aceasta îi explică faptul 
că fetița adoptată era rodul unei relaţii „neplăcute“, lucru 
care nu era văzut cu ochi buni în familia lor, care provenea 
din burghezia clasică, tradiţională. „De altfel“, i-a märturi- 
sit ea, „străbunica ta nu a știut niciodată nimic referitor la 

nașterea ei - și nici mătușa ta. Eu însămi am aflat la fel ca 
tine, dintr-o întâmplare.“ 

Nu e aceasta oare esenţa nebuniei? Să ai sentimentul 
că nu ești înțeles într-o lume în care „toţi se înțeleg“? Nu le 
putem ascunde nimic propriilor celule. Virginie își continuă 
în prezent travaliul de reparare, astfel încât repetițiile care 
au legătură cu tăcerea să înceteze să o mai chinuiască... 


Emile se află întotdeauna în locul 
nepotrivit, la momentul nepotrivit 


Emile are sentimentul că toată viaţa lui poate fi rezuma- 
tă în câteva cuvinte: că este în locul nepotrivit, la momentul 
nepotrivit. După ce asistase la o faptă abominabilă, când o 
prietenă fusese ucisă cu violență, Emile este acum martorul 
cheie într-un scandal sanitar și ecologic de amploare. Dacă 
se gândește în urmă la viaţa lui, vede că la acest cocteil 
exploziv se adaugă și faptul că fusese implicat într-un pro- 
ces la Tribunalul Muncii, când sustinuse un coleg acuzat de 
hărţuire, dar și alte câteva scene îngrozitoare, de accidente 
rutiere, extrem de violente, care se derulaseră sub ochii lui. 
Și mai există și moartea suspectă a propriului tată, care se 
înecase în mijlocul unui lac, după ce căzuse din barcă. Jus- 
titia ajunsese la concluzia că fusese un accident. Da, Emile 
consideră că e „prea mult“ pentru un singur om și o singură 
viață. Corpul său manifestă foarte puternic această suprado- 
ză de violenţă, simțind nevoia de alcool. Emile este epuizat. 
Îi e din ce în ce mai greu să lupte. În această etapă a vieții 
lui, trebuie să accepte treptat să identifice legătura dintre 
toate evenimentele de mai sus și faptul că ele „se învârteau 
în jurul justiției“ și nu se petrecuseră întâmplător. Dacă va 

reuși să accepte acest lucru, se va apropia încet de rana 
inițială „engramată“ în propriul corp. Prin intermediul unor 
flash-uri, în vis, se revede în barcă. Își vede tatăl căzând în 
apă. Da, corpul îi spune că părintele lui a căzut accidental. 
Băuse în ziua aceea. Ca de obicei. 

Miracolul nu se petrece însă brusc, ci este vorba mai de- 
grabă despre o succesiune de încuietori care cedează una 
după alta. Străbatem puţin câte puţin straturile propriului 
corp, casă ajungem la sursa durerii. 

Emile reia la nesfârșit în minte scena petrecută pe lac. 
Nu avansează însă deloc. Într-o bună zi, corpul îi vorbește 
totuși din nou, despre curent și despre flux. | se face greață. 
Este dezgustat de apă. De dependenţa lui de alcool. Și iată 
în sfârșit și sursa: se vede pe sine în timp ce își privea tatăl 
zbătându-se. Barca se îndepărtează, purtată de curent. El 
nu vâslește și nici nu se mișcă. Este un simplu spectator. Ar fi 
putut oare, la cinci ani, să vâslească? Ar fi putut lupta împo- 
triva râului? Nu ar fi fost ceva imposibil. Însă nu își dorise. Și 
iată cum se află mereu Emile la locul nepotrivit, în momen- 
tul nepotrivit: martor al clipei în care tatăl său murise îne- 
cat, martor al unei crime sau martor al unui accident rutier. 

Travaliul lui Émile nu s-a finalizat nici acum. El a fost 
nevoit să accepte că anumite evenimente se repetau și va 
trebui să lucreze asupra acestui episod cheie care a antre- 
nat declanșarea tiparelor ulterioare. 

„Nimic nu e mai bine decât să privești 
si să atingi ca să știi unde te afli“ 
— Tahar Ben Jelloun 


Așa cum am mai explicat până acum, instrumentele pe care le 
folosesc reprezintă tot atâtea dovezi care permit metodei să te 
ghideze pe drumul cel bun. Biorezonanta celulară este instru- 
mentul prin care te poti întâlni cu propriul corp, instrument 
conceput și dezvoltat de Véronique Brousse, creatoare a biore- 
zonantei celulare si autoarea cărții „Si mon corps métait con- 
té“. Este si motivul pentru care am dorit să scrie acest capitol 
și să o las să vorbească, pentru a vă explica esenta. 


Spusele lui Buddha reflectă exact mesajul corpului: „Mai bun 
decât o mie de cuvinte lipsite de sens este un singur cuvânt re- 
zonabil, care îi poate aduce liniștea celui care îl ascultă“ 
Biorezonanta celulară este un instrument care iti permite să 
redai corpului cuvântul, ascultându-i frecvenţa cu care vibrea- 
ză, unică pentru fiecare ființă în parte. Pentru asta, practicia- 
nul iti va asculta nivelul de energie, astfel încât să iti detecteze 
barometrul interior mental, inconștient și corporal. Aceste trei 
stări nu pot fi disociate și intră în rezonanţă unele cu celelalte. 


Editions Quintessence, 2013. 

Când corpul manifestă un simptom, ne invită și ne convoacă să 
căutăm legăturile subtile și invizibile între ele. Mintea, care este 
întotdeauna rațională, ca să ne protejeze de durere, iti va bruia 
pistele, încercând să te facă să rămâi în zona de confort, cea din 
care nu poți avea acces la transformarea interioară. 

Biorezonanta celulară pleacă de la principiul că toate cuvin- 
tele reprezintă vibraţie, că vor intra în rezonanţă cu frecvenţa 
pe care o purtăm și pe care o punem în lumină în viața noastră, 
astfel încât să ne manifestăm în propria melodie existenţială, 
perfect acordată la cele trei planuri: mental, inconștient și corpo- 
ral. Datorită acestui instrument, vom putea dialoga cu propriul 
corp, care ne va transmite mesajele sale. În absenţa biorezonantei 
celulare, acest mesaj nu poate fi înțeles de către minte. 

Ca să ne referim la o imagine, e ca și cum ai încerca să urmă- 
rești un canal de televiziune fără să fi instalat un decodor care 
să decripteze semnalul... 


Cum funcționează concret? 


Practicianul îi va cere persoanei care vine la consultatie să 
se plaseze „în intenţia obiectivului său“: „Ce anume vreau să 
reechilibrez în viață?“ Îi spune să închidă ochii și să își accese- 
ze interiorul cu calm. Cum corpul nu aude decât cuvinte, este 
posibil ca practicianul să fie nevoit să își ajute pacientul să își 
formuleze simplu obiectivul, ca să permită emotiei să se ma- 
nifeste. Această emoție va deschide ușa corpului, astfel încât 
mesajul să poată fi transmis. 

Datorită faptului că știe să asculte toate subtilitätile, practici- 
anul va înțelege într-o primă fază mesajul corpului. Punându-și 
mâna pe antebraţul pacientului, va asculta felul în care circulă 
energia și variațiile acesteia în trup. Seamănă cu un dans inte- 
rior, o mișcare permanentă, care oscilează în funcţie de „starea 

noastră vibratorie“!5, mai exact de modul în care ne circulă ener- 
gia prin corp, comparabil cu circulația sângelui. Această undă 
este similară cu bătăile inimii: deși nu o ascultăm tot timpul, ea 
bate fără întrerupere. 

Practicianul culege în tăcere roadele ascultării. Treptat, își 
conturează sensul poveștii tale de viață, pe care după aceea va 
putea să îl explice. 

Ca să mă fac mai bine înțeleasă, iată și un exemplu. Sonia 
vine la mine la cabinet furioasă pe sora ei, care „ocupa tot spa- 
tiul din familie“. O rog așadar să exprime într-o singură frază 
ceea ce simte și să se plaseze mental într-un episod din viaţa ei 
în care consideră că propria soră „a ocupat tot spațiul“. Îmi pun 
apoi mâna pe antebraţul ei și mă retrag în mine, astfel încât să 
îi pot asculta unda de rezonanţă din corp. 

Mă va conduce către sensul profund al poveștii ei de via- 
tâ: corpul conduce dansul. De altfel, el este și un extraordinar 
ghid pentru care adevărul e adevăr și minciuna e minciună. Din 
acest punct de vedere, nu există compromisuri. Dacă nu cău- 
tam punctul din care izbucnise la origine furia Soniei, el avea 
să ştie cu siguranţă. 

Ulterior, când ne-am propus să explorăm mai în profunzi- 
me cauzele si povestea Soniei, am continuat să îi „interogăm“ 
corpul. Evident, am folosit toate instrumentele de care dispu- 
neam, în sinergie. De exemplu, corpul este capabil adesea să ne 
ghideze către ecoul evenimentului, din grila de viață. Ne atrage 
atenţia asupra repetitiilor la care nu ne-am gândit si face niște 
legături uimitoare, pe care mintea nu le acceptă întotdeauna. 
Și semnalează acest lucru indicând, de exemplu, vârsta la care 


'5 Fiecare persoană are propriul ritm în care vibrează, în funcţie de nivelul său 
de conștiință: dacă ești foarte trist, bolnav sau stresat, energiile tale fluctu- 
ează și vibrează la frecvențe diferite. 

se repetă furia, în fața unui eveniment diferit, dar de aceeași 
natură. 

Biorezonanta celulară nu este un instrument „magic“ sau 
„obscur“. El se bazează pe niște fapte simple. În faţa unui eve- 
niment cu care ne confruntăm, dacă acesta intră în rezonanță 
cu o altă experienţă îngropată în inconștient, corpul se va ma- 
nifesta recunoscând ceva ce deja știe. Practicianul este format 
astfel încât să poată asculta subtil toate aceste lucruri, putând 
să recunoască mesajul corpului sau răspunsul perfect al minţii, 
care vrea să ne protejeze. 


Emmanuelle se simte vinovată 


Emmanuelle apelează la mine și își exprimă suferinţa 
cât se poate de clar: „Mi-e foarte greu să ies din casă.“ 
Într-adevăr, este tipul de persoană casnică și i se pare peste 
puteri să se ducă la serviciu. De altfel, își ia tot timpul con- 
cediu medical. În schimb, când se află acasă, se simte bine, 
are o senzaţie de împlinire, ca și cum răul i-ar dispărea peste 
noapte. Până să vină la mine la cabinet, Emmanuelle trecuse 
deja printr-un travaliu îndelungat cu sine, ajutată de dife- 
riti psihiatri, astfel că este capabilă să îmi explice de ce se 
comportă așa, fiind convinsă că reproduce identic un tipar 
parental: o mamă care stă acasă și un tată care pleacă la 
muncă. 

Acest model nu i se potrivește, refuzând totuși și cealaltă 
cale, și anume să se ducă la serviciu. Prin urmare, întâmpi- 
nă un blocaj. O rog pe Emmanuelle să se plaseze mental în 
acel moment dureros pentru ea, cel în care își sună șeful să 
îi spună că nu va ajunge la birou. Îi interoghez apoi corpul 
și încerc să sesizez o schimbare în ceea ce îi indică propriul 

corp la evocarea obiectivului. În mod uimitor, corpul nu 
arată semne distinctive care m-ar putea face să merg mai 
departe. Ca să asculte corpul, practicianul se raportează la 
un tabel de referință, care îi va arăta nivelul de stres și de 
motivaţie din corp, cu privire la ceea ce trebuie să facă Em- 
manuelle. Această verificare îi permite practicianului să vadă 
că Emmanuelle e foarte motivată să își rezolve problema, 
dar că obiectivul în sine nu are un impact atât de mare asu- 
pra corpului, fiindcă vibrația corporală nu denotă suficient 
stres interior încât corpul să caute singur energia necesară 
procesului de transformare. Precizez deci din nou obiecti- 
vul, folosind propriile ei cuvinte, ca să îi pot investiga încă 
o dată corpul. Afirmația inițială („Mi-e greu să ies din casă”) 
este dezvoltată, ca urmare a unui dialog în care am rugat-o 
să își facă ordine în gânduri. În urma discuţiei, am desprins 
câteva cuvinte cheie care să solicite mai mult corpul şi să îi 
trezească niște senzaţii care să ne ajute să ne facem treaba. 

La sfârșitul ședinței, corpul mă conduce către o proble- 
mă legată de invinovâtire și suferință. 

La prima vedere, aceste cuvinte care descriu reacţia ei 
corporală nu îi spun nimic la nivel mental. Ea nu „înţelege“, 
vorbele „nu au sens“ pentru ea. 

Cercetând în continuare problema, am descoperit că 
suferinţa fusese provocată de un doliu pe care nu îl tinu- 
se și pentru care se simte vinovată - doliul pentru sora ei 
geamănă. Treptat, evenimentele se confirmă și totul capătă 
sens. Începe să vorbească din nou cu mama ei, care îi expli- 
că faptul că în primele luni de sarcină a sângerat, ceea ce 
înseamnă că pierduse această soră geamănă, Emmanuelle 
înţelege așadar că se simte vinovată pentru că ea personal 
a existat în afara uterului, în timp ce cealaltă a dispărut. 

Corpul îmi vorbește 


Travaliul in biorezonanta celulară nu se poate efectua decât cu 
un practician specializat. Între ședințe, este posibil să iti asculti 
corpul și să iti notezi ceea ce simţi. Dacă după o zi grea de muncă 
ai o durere chinuitoare de spate, scrie pe ceva. La fel și despre 
o migrenă care te sâcâie, deși la prima vedere totul merge bine. 
În plus, menţionează întotdeauna în ce situaţie a dorit corpul să 
se exprime, deși tu nu te-ai așteptat. Acest lucru te poate ajuta 
în restul travaliului. 

„Singuraticul stejar 

Cu-a lui coroană somptuoasă [...] 
Acest uriaș al colinelor! 

Înainte să vadă lumina zilei, 

Se scufundă cu rădăcinile sale 

Ca fundaţiile unui turn“ 

— Alphonse de Lamartine, Stejarul 


Pentru a înțelege mai bine acest capitol, ce poate părea destul de 
teoretic atât timp cât nu ai reușit până acum să descinzi în corp 
si în materie, iti propun să iti imaginezi un copac. La început, 
el este o sămânță. Înainte de această sămânță, în iarbă și în sol 
nu exista nimic. Închide ochii și vizualizează solul gol. Simânta 
intră apoi în pământ si copăcelul răsare putin câte putin. Cres- 
te. Își ancorează rădăcinile din ce în ce mai profund. Frunzele îi 
cresc, deja e mai mare ca tine. Îl privești mereu și vezi cu bucurie 
cum, după flori, îi apar fructele. Sunt mere, delicios de dulci. Te 
întinzi putin și iei unul. Tii mărul în mână. 

Aș vrea să-ţi pun acum două serii de întrebări. 

Te afli în faţa acestui copac. Înainte, când sămânţa nu se în- 
fipsese în pământ, acolo nu se afla nimic. De ce a crescut acest 
copac? Cum se face trecerea de la neant la materie? 

O energie vitală, prezentă în arbore, a împins și a trimis acest 
frunziș din pământ, îndreptându-l către cer. 

lată si a doua serie de întrebări. Tii mărul în mână. Dar ţii 
oare și copacul? Îi preiei și energia vitală? 

Răspunsul este nu. Tii o parte din arbore și poţi rupe o frunză 
sau o ramură. Vei avea întotdeauna o parte din el și, prin fiecare 
celulă a copacului, ţii în mâini această energie vitală. Dacă îl scoţi 
însă din pământ cu totul, vei avea în brațe un copac mort și nu 
vei mai simţi niciodată elanul vital care îl întruchipa. 

Energia aceasta, impalpabilă, reprezintă esența arborelui. 
Totuși, nu poate fi considerată materie. Ea nu este nimic și, în 
același timp, este totul. Fără ea, nu există nici arbore, nici mere. 
Nici împingere, nici mișcare. 

Ce se întâmplă, așadar, în noi? Unde se află această energie? 
Răspunsul este undeva adânc în corp. Îţi voi cere acum să te 
gândești la tine, fără să iti mai imaginezi arborele. La început 
ai fost doar o celulă, formată din întâlnirea dintre un sperma- 
tozoid și un ovul. Înainte de asta, la prima vedere nu ai fost 
„nimic“. Nu puteai fi văzut, nu puteai fi considerat materie, 
dar cu toate aceasta existai deja în această energie vitală care 
te-a ajutat să cresti. O forță prezentă în celulele tale a dus la 
apariţia bătăilor inimii și te-a învățat să mergi la timpul po- 
trivit. În prezent, datorită aceleiași forte, respiraţia iti umflă 
pieptul, indiferent că vrei sau nu... Și tot cu ajutorul ei citești 
acum rândurile de față. 

Închide ochii și inchipuie-ti că ai patru ani, apoi cincispre- 
zece. Ai crescut, indiferent de starea ta de spirit sau dacă ţi-ai 
dorit ori nu. lar corpultău nu mai este cel de la șase ani. Cu toate 
acestea, trăiești: energia care ajută inima să bată este prezentă, 
orice ai face. Dacă iti vezi sângele într-o eprubetă, ai în fața ta 
un lichid roșu și e posibil să te gândești, așa cum ai făcut-o și 
când țineai mărul în mână: „Nu sunt eu. E pur și simplu o parte 
din mine, o bucăţică de materie în care se regăsește energia vi- 
tală“ Într-o bună zi vei muri, iar cei dragi vor imbrätisa o parte 

din tine. Nu vor putea identifica însă acest elan vital venit de 
nicăieri și care se îndreaptă tot spre nicăieri, în zona aceea de 
care ne temem atât de tare. 

Înainte de a lucra cu un pacient și înainte de a descinde cât 
mai adânc în ceea ce este scris în celule, îi ascult cu mare aten- 
tie povestea de viaţă. Ne îndreptăm încet, împreună, către lo- 
cul acela unde durerea este inscripționată în corp și îl ghidez 
treptat, astfel încât să fie conştient de energia care circulă prin 
el. Nu mai este vorba despre „o mamă care suferă“ sau despre 
polițistul care „s-a plictisit de meseria lui“. Toate experiențele 
trăite seamănă cumva cu merele culese din copac. Ele sunt o 
parte a arborelui, fără să fie însă arborele. 

Când o persoană ajunge la consultatie, realizăm împreună, 
pas cu pas, grila de viață, astfel încât să conștientizeze treptat 
schemele repetitive. La fiecare ședință, mai avansăm putin spre 
suferința inițială. Pacientul ajunge la mine după ce s-a confruntat 
în ultima vreme cu o anumită situație sau chiar mai multe, cu 
un eveniment care l-a jignit sau l-a rănit. El îi povestește totul 
practicianului, iar acesta percepe cuvintele mai importante, cele 
care au legătură cu emoțiile. Practicianul îi cere apoi pacientului 
să „se cufunde“ în acest context dureros și să „rămână“ acolo, iar 
acesta, la rândul lui, rezumă ceea ce simte în câteva cuvinte — nu 
foarte multe, fiindcă mintea preia altfel controlul, găsind expli- 
catii și luând-o astfel într-o altă direcţie, mai putin dureroasă. 

De cele mai multe ori, pacientul stă întins, iar eu îi cer să res- 
pire profund, astfel încât să se detașeze, apropiindu-se în ace- 
lași timp de senzațiile declanșate de evenimentul trăit. Corpul 
trebuie să se destindă, astfel încât pacientul să renunţe la con- 
trol. Evident, mintea preia regulat comanda, fiind vorba așadar 
despre un travaliu de durată. Rolul meu este să îl însoțesc ușor, 
astfel încât să-și poată resimti în profunzime senzațiile corpo- 
rale. Apelez, de asemenea, la biorezonantâ și la grila de viață. 

Îi cer apoi să descindă treptat în senzațiile și trăirile corpu- 
lui. O senzaţie aflată în legătură cu sufletul, cu spiritul — locul in 
care sâlâşluieşte energia vitală: spațiul care nu moare niciodată, 
elanul vieții. Este o noţiune care apare încet si care nu e simplu 
de redat în cuvinte sau într-o carte, fiindcă ea trebuie simțită 
cu tot corpul, ca atunci când ţii în mână mărul din copac. Putin 
câte puţin, îmi conduc pacientul în acel loc din corpul său unde 
se află durerea inițială. Cu răbdare, reușește să iasă din bloca- 
jul suferinţei, până când, la un moment dat, devine un simplu 
măr, printre multe altele. Repet tuturor pacienților: tu nu ești 
suferinţa ta, ea este o parte din tine și din istoria ta familială, 
dar nu te definește. 

Căutăm apoi împreună, în corp, acest spaţiu care nu moare 
niciodată. İnvâtâm să simțim respiraţia care creează în mate- 
rie energia independentă de ceea ce vrea mintea să decidă. În 
funcţie de nivelul persoanei respective, cobor puţin mai mult. 
Mă adaptez. Am și pacienţi care îmi spun de la bun început că 
nu cred în asta, dar și pacienţi care îmi spun că ei cred în Dum- 
nezeu. Nu contează. Îi conduc pur și simplu în acest spațiu al 
libertăţii, dinlăuntrul lor: un spațiu format din energia care nu 
se rezumă nici la limitele corpului, nici la ale minţii. În această 
energie ne regăsim sinele superior. El abia așteaptă să se expri- 
me în spaţiul pe care i-l acordăm putin câte putin. 

Încet, accesând senzațiile profunde ale corpului, e posibil 
să trecem de la o lume în care totul se rezumă la dualitate (eu 
și corpul meu, eu și spiritul meu, eu și parcursul meu de viață, 
sunt fericit sau nefericit, sunt viu sau mort) la una a unității, 
compusă doar din această energie primordială. 

Dacă reușesc să nu mă mai identific cu propriul corp, care 
va dispărea la un moment dat din planul fizic, cu propriile con- 
vingeri, cu faptul că sunt profesor sau avocat, cu ideea că nu am 
fost dorit, atunci durerea se va estompa treptat, fiindcă sinele 

superior e mai presus de toate aceste lucruri. Ele reprezintă doar 
experienţe pe care le avem la nivel de materie. 

Încetul cu încetul, cobor în senzațiile şi în experienţele cor- 
pului. Sunt ca un arbore: nu sunt nici acest măr, nici celălalt 
măr, aşa cum nu sunt nici această ramură, nici această floare. 
Eu sunt unul, sunt energia care circulă în acest arbore. Și cu cât 
mă distantez mai mult de toate experiențele pe care le-am trăit, 
cu atât simt mai tare acest spaţiu al libertăţii din mine. Treptat, 
găsesc semnificația mai profundă și mă îndepărtez de ceea ce 
mi-a fost dictat până atunci de diverse convingeri, de educația 
pe care am primit-o, de strămoși sau de rănile acumulate. Nu 
rămân „împotmolit“ în experiențele mele. 

Toate acestea nu se petrec însă peste noapte... Cei care ape- 
lează la mine au de cele mai multe ori povești de viață destul de 
dure. Întinși pe canapea, îmi vorbesc și descind în materie până 
când rămân blocaţi, incovoiati în faţa rănilor iniţiale. Indiferent 
de experienţele de viață acumulate, revine mereu aceeași senza- 
tie corporală. Pacienţii se simt paralizati în momentul în care se 
trezesc în faţa acestor răni. Așa că ne întoarcem acolo, ori de câte 
ori trebuie, ca să accesăm din nou și din nou durerea fizică. Atât 
timp cât au sentimentul că sunt blocați, trebuie să încerce din 
nou, până când vor accepta să privească realitatea drept în față. 

Prin practică asiduă, schimbarea poate avea loc. Acesta este 
momentul in care pacientul poate accepta ceea ce este. El tre- 
buie să se detaşeze de mărul suferinţei, să îl țină în mână și să 
accepte durerea. 

„Da, accept faptul că am venit pe pământ să experimentez 
abuzul“, „Da, accept faptul că am venit pe acest pământ ca să 
văd cum e să fiu abandonat: 

Reîntoarcerea are loc în momentul în care acceptăm vibrația 
în care am intrat în momentul nașterii. Atât reîntoarcerea, cât 
si acceptarea sunt însă extrem de dificile, fiindcă, de cele mai 

multe ori, pacientul este epuizat de murdăria vibrationalâ care 
a tot revenit și s-a repetat în viața lui. Singura modalitate de a 
scăpa de ea este să o accepte. 

Evident că ne-am dori să scăpăm de această vibraţie în care 
am decis să intrăm, dar e imposibil. Atât timp cât nu acceptăm, 
ea revine ca un bumerang. Cu cât o respingem mai tare, cu atât 
reapare mai mult. 

Rolul meu este acela de însoțitor, reamintindu-le pacienţilor 
mei că au făcut niște pași mici spre acceptare. Le spun mereu 
cât de greu le era în urmă cu doar șase luni. Treptat, unii din- 
tre ei vor reuși să vorbească cu căldură despre experiențele lor 
din trecut. 

Dacă pacientul se simte blocat, rolul meu este să îl ajut să 
accepte, în liniște. Ideea este să privească drept în față zidul în 
fața căruia se regăsește: este „momentul zidului“. E nevoie de 
răbdare. Este un moment important, fiindcă tot acum învaţă 
să se iubească pe sine. Procesul se derulează treptat, nu eu ho- 
tărăsc, și nici pacientul. Lăsăm corpul să se exprime și el ne va 
ghida, fiindcă ştie drumul secret al suferinței. 

Atât timp cât îmi spun: „Eu sunt tot ceea ce am trăit și mi-e 
rușine de asta“, înseamnă că mă judec. Dacă știu însă că nu este 
vorba de mine, ci doar de niște experienţe, atunci mă ridic trep- 
tat și simt o libertate cu totul nouă, mă simt unul, în uniune cu 
tot ceea ce mă înconjoară, fără să mai fiu sfâsiat de ceea ce mi 
se întâmplă. Descopăr un spaţiu al libertăţii în care voi putea 
să evoluez și să înfloresc. 

Atâta vreme cât crezi că ești corpul tău, atâta vreme cât crezi 
că ești experiența pe care o trăieşti, te invârti în cerc și suferi. 
Când simți însă că energia va continua să trăiască și după ce tu 
nu vei mai fi, dincolo de ego, atunci va începe să se concretizeze 
și reîntoarcerea. „Omul este o ființă spirituală venită pe aceas- 
tă lume să experimenteze materia“, scrie Teilhard de Chardin. 

Hélène se lasă condusă în propriul corp, până la rana iniţială 


Părinţii lui Helene sunt foarte îndrăgostiți unul de celă- 
lalt și fac sex înainte să se căsătorească. Când îl anunţă pe 
partenerul de viață că este însărcinată, mama Hélènei este 
încrezătoare și radiază de fericire. Atitudinea viitorului tată 
nu este însă cea așteptată. Reacționează foarte rău, astfel 
că femeia se hotărăște să facă un avort. Hélène va veni pe 
lume mai târziu, într-un context caracterizat de moarte și 
de lipsă de încredere. La câteva luni de la acest eveniment, 
cei doi, în continuare îndrăgostiți, decid în cele din urmă să 
se căsătorească, iar Helene vine pe lume la scurtă vreme. 

Nici de această dată lucrurile nu se desfășoară așa cum 
fuseseră prevăzute, fiindcă tatăl refuză din nou să accepte 
ideea de a avea un copil, chiar dacă sarcina are deja o lună. 
Culmea deceptiei, bărbatul o anunţă pe mama lui Helene 
că s-a îndrăgostit de altă femeie. De data aceasta, mama 
decide să păstreze copilul. In utero, fătul Helene se dezvoltă 
într-un context extrem de dificil: trădare, lipsă de încredere 
și un avort pe fundal... 

Helene vine la mine la cabinet fiindcă, pe parcursul vieţii 
ei de adult, are doar relații dificile, violente, la limita sado- 
masochismului, cu bărbaţi care nu sunt niciodată liberi și 
care o părăsesc sistematic. 

Unul dintre ei, libanez, a crescut într-o țară măcinată 
de război. Helene se căsătorește cu el. Hotărăsc să aibă un 
copil, doar că, atunci când sarcina are deja o lună, bărbatul 
ajunge la concluzia că „într-un final, nu a fost o idee chiar 
atât de bună“, părăsind-o pe loc. 

Copilul crește. Hélène cunoaște și alti bărbați, dar de fi- 
ecare dată tiparul se repetă. În plus, după una dintre aces- 
te relaţii sfârșite foarte prost, decide să facă un avort, ca să 

nu mai treacă la nesfârșit prin aceeași situaţie. Este extrem 
de supărată pe ea însăși și nu suportă să își vadă copilul la 
tatăl Lui, un tip violent, în care nu puteai avea încredere. De 
fiecare dată când copilul pleacă și se întoarce, simte în corp 
o durere de nedescris și este cuprinsă de disperare. 

Hélène știe contextul în care s-a născut, dar si ce a trăit 
în pântecele mamei sale. Începe să conștientizeze treptat 
că, dacă vrea ca toate acestea să ia sfârșit, trebuie să le ex- 
perimenteze în propriul corp. 

La un moment dat, la una dintre ședințele de terapie, îi 
cer să își imagineze momentul chinuitor în care fiul ei se 
întoarce acasă după o perioadă în care a locuit la tatăl lui. 

Retrăind filmul, corpul face mici progrese și se „aruncă“ 
în această durere. La fiecare ședință, Helene îmi povestește 
o altă situaţie care a făcut-o să sufere și coborâm din ce în 
ce mai mult către rana inițială. De fiecare dată, Helene își 
ia o poziţie chircită, are senzaţia de frig și se simte blocată, 
ca și cum ar fi ajuns în fața unui zid. 

Cu ajutorul biorezonantei, îi testez corpul, care mă ghi- 
dează către perioada primelor luni de sarcină. Hélène intele- 
ge, fiindcă își știe foarte bine povestea. Acum va trebui să o și 
accepte puţin câte puţin, retrăind în mod repetat sentimentul 
de respingere și de trădare, dar și povestea de viață a mamei 
ei. Testul de biorezonantâ ne arată cât de bucuroasă este 
că are acest copil, dar și o lipsă totală de încredere in viitor. 
Helene se simte goală pe dinăuntru, îngheţată, o copleșește 
sentimentul de moarte iminentă și retrăiește avortul făcut 
de mama ei înainte ca ea să fie concepută. 

Povestea de viaţă a fiului ei îi declanșează sistematic 
această vibraţie originară. Știe ce se petrece, dar se simte 
blocată. Pentru ca reîntoarcerea să aibă loc, ea trebuie prac- 
tic să accepte treptat ceea ce este, dar și vibrația identică, 

cea în care a acceptat să vină pe această lume. Helene s-a 
săturat totuși de ceea ce a ajuns să experimenteze. Are un 
sentiment de dezgust, ar vrea să fugă și îi e imposibil să ajun- 
gă la un nivel de profunzime atât de mare încât să accepte 
toate experienţele pe care le-a avut până acum. 

Ca să o ajut, îi amintesc cât de mult a avansat. Helene 
reușește deja să vorbească pe un ton plin de căldură despre 
părinţii ei, începe să ţină un doliu și să se împace cu avortul 
pe care ea însăși l-a făcut... Acceptă încet această vibraţie. 
Chiar dacă durează destul de mult, este etapa în care învață 
să se iubească pe sine, ceea ce o va elibera. 

Așadar, trebuie să descindâ în mod repetat în corp și să se 
trezească în faţa acestui zid, de fiecare dată când un anumit 
eveniment declanșează o amintire specifică. Progresele nu 
apar peste noapte, aşa că indicat este să nu renunțe. 

Helene va învăţa treptat să se privească cu mai multă 
compasiune. Această experienţă, această vibraţie nu o defi- 
nesc, nu o reprezintă. Ea se va detașa lent, până când nu va 
mai avea deloc sentimentul de rușine, nu se va mai judeca 
și va descoperi treptat acest spațiu al libertăţii în care își va 
putea crește copilul așa cum trebuie. 


İnvatâ să te vezi trăind 


Când ai sentimentul că tot retrăiești o anumită situaţie, fă o pa- 


uză și observă-te. Conștientizează ceea ce ti se întâmplă în viața 


de zi cu zi. Observă senzațiile corpului în respectivele momente. 


Notează dacă simţi că ţi-e frig sau dacă ai un nod în stomac... 


lar dacă acest nod revine, într-o situație care ti se pare complet 


diferită, notează și acest lucru. Corpul iti arată, de fapt, că situ- 


atiile sunt identice. 

Conștientizează prezența energiei 


În timpul zilei, iau din când în când o pauză și respir. Mă gândesc 
la mâna, la brațul sau la piciorul meu, apoi îmi scanez complet 
corpul. Sângele care circulă, inima care bate, respirația... Simt 
spaţiul viu, independent de mine. Învät să simt aceste lucruri 
de mai multe ori pe zi. În corpul meu există acest spațiu al li- 
bertätii, independent de experiențele pe care le-am acumulat 
sau de felul în care mă judec. Descinderea în corp este drumul 
către această libertate. 

Descoperirea rănilor iniţiale 


„Unele dureri şi-au pierdut memoria 
şi nu işi mai amintesc de ce sunt dureri.“ 
— Antonio Porchia 


Am văzut deja în capitolele precedente că momentul naste- 
rii și lunile precedente, respectiv cele care i-au urmat ar putea 
avea un impact foarte mare asupra felului în care ni se derulea- 
ză viaţa. Încetul cu încetul, conștientizarea tuturor aspectelor 
înscrise în propriile trupuri sub formă de suferinţe ne permite 
să ne eliberăm și să ne vindecăm. Vom analiza acum perioada 
copilăriei. Pe parcursul ei, am interactionat cu figura maternă si 
cu cea paternă. Indiferent că au fost prezenţi sau absenţi, atunci 
ne-am conturat modul în care ne raportăm la partea masculină, 
respectiv la cea feminină. 

Copilăria ta este ca un castel din cărți de joc, care s-a ridicat 
treptat, bazându-se pe trei instincte arhaice, cu care suntem de 
altfel înzestrați în momentul în care venim pe lume. Ele se dez- 
voltă însă ulterior, pe parcursul vieții, existând și riscul ca unul 
dintre ele să fie afectate. 


Instinctul de supravieţuire sau de conservare 


Este cel care îl face pe bebeluș să plângă atunci când îi e foame 
sau să întindă mâna dacă e speriat. Acest instinct este situat la 

nivelul stomacului. Esenţial pentru evoluţia noastră, el se ba- 
zează pe legătura cu mama, pe care ne-am construit-o încă din 
momentul nașterii. Există o perioadă în care bebelușul își va 
„lua“ hrana de la mama sa, exprimându-și nevoile. Indiferent 
că vorbim despre somn, căldură sau mâncare, el cere atenţie, 
aşteptându-se ca nevoile să îi fie îndeplinite. Această etapă a 
evoluției îi va permite să își construiască eul. Mai târziu, va ști 
să spună „eu“ şi va şti si care sunt nevoile sale primare... Sau nu: 
atunci când funcţia maternă a dat greș, cel mic nu reușește în- 
totdeauna să își dea seama de ce anume are nevoie cu adevărat. 
E posibil chiar să aibă sentimentul difuz că nu știe cine este. La 
maturitate, se neglijează, nu își acordă atenţie așa cum ar trebui 
și pune nevoile altora mai presus de ale sale. 

Ai tendinţa să fii mai atent la nevoile celor din jur? Ai fost 
obligat să bei biberoane întregi de lapte, deși nu iti doreai, doar 
ca să fie respectat un program riguros, în condiţiile în care ţie 
chiar nu iti era foame? Mama ta a fost mai degrabă absentă? Sau 
mult prea prezentă, preintâmpinându-ti fiecare dorință, oricât 
de mică? Atunci e posibil ca instinctul tău de supraviețuire să 
fi fost afectat. 


Instinctul de relationare 


În al doilea an de viață, copilul va ieși treptat din „bula“ sa şi va 
deveni interesat de nevoile celor din jur, învățând să coopere- 
ze. În această etapă, rolul tatălui este acela de a învăţa copilul 
să se desprindă putin câte putin de mamă. Precizez că notiu- 
nea de „tată“ sau de „mamă“ trebuie înțeleasă în sensul ei mai 
larg, de „funcţie paternă“ și „funcție maternă“. Astfel, o mamă 
care locuiește singură cu copilul ei ar putea îndeplini şi funcția 
paternă. Un profesor, un prieten, un naș sau bona pot prelua, 
de asemenea, unul dintre roluri. Important este să reținem că, 

în această perioadă extrem de importantă în dezvoltarea ființei 
umane, dacă fuziunea dintre mamă și copil este prea puternică, 
cel mic nu va reuși să experimenteze în mod firesc tranziția la 
instinctul relational. Or tocmai această tranziţie îi permite să 
înțeleagă că, în afară de „eu“, mai există și un „tu“ și că va putea 
apoi să interacționeze cu ceilalți. Prin urmare, în această etapă 
a vieţii, rolul tatălui este unul hotărâtor. Dacă el nu este înde- 
plinit așa cum trebuie, copilului îi va fi greu să se pozitioneze 
corect în relaţiile cu alte persoane: fie se va apropia prea mult, 
fie va păstra o distanță prea mare. Instinctul de relationare este 
afectat, iar legăturile cu cei din jur îi vor provoca teamă, fiindcă 
nu va ști de ce anume au ei nevoie. De asemenea, există riscul să 
stabilim doar relații superficiale sau să ne simțim foarte singuri. 


Instinctul de armonie 


Se dezvoltă în jurul vârstei de șapte ani, când copilul începe să fie 
interesat de ceea ce se petrece în jurul său la un nivel mai larg — 
şi în special în cuplul format din părinții lui. Acest instinct ne 
va permite ulterior să evoluăm. Cum interacționează cele două 
figuri, cea paternă și cea maternă, atunci când se întâlnesc? Dacă 
părinții tăi se ceartă tot timpul, este posibil să nu te simți în lar- 
gul tău când ieși în public sau când relationezi cu ceilalți. Dacă 
acest instinct este afectat, există riscul să ai sentimentul că ești 
un outsider sau să te pozitionezi ca atare și să suferi. Indiferent 
de situație, nu ti se va părea că faci ceva valoros — oricum, nu 
mai valoros decât alții. 

De asemenea, este posibil să ai un sentiment de suferință 
generalizată... fără să reusesti să identifici o cauză anume. Ca 
să iti poţi da seama ce se întâmplă, încearcă să notezi ce simţi 
atunci când citești rândurile de mai jos: 

» Simt că instinctul meu de conservare este afectat, fiindcă 


» Instinctul meu de relationare pare afectat, fiindcă cel mai 


des sufăr: pentrus are laaan ae da aaa dan dede ennemie Ata de a ar 


e Sufăr atunci când vine vorba despre instinctul de armonie 


Chantal mănâncă foarte prost 

Chantal este o tânără foarte slabă. Îmi spune că nu-și 
pregătește niciodată masa, nu gătește și rontäie tot timpul 
alune. În copilărie, își făcuse obiceiul să mestece capete de 
bete. Avea mereu dureri de stomac și probleme intestinale. 
La finalul unei ședințe, îmi mărturisește că tatăl ei fusese 
prizonier de război și că se hrănise cu bete din lemn. Am 
lucrat împreună asupra perioadei în care i se dezvoltase 
instinctul de conservare și am ajuns împreună la concluzia 
că suferise o rană importantă. Chantal a conștientizat acest 
lucru. l-am dat și câteva exerciţii pe care să le facă în ideea 
de a-și reeduca acest instinct pierdut. l-am cerut, de exem- 
plu, să intre într-un supermarket, să se plimbe prin diver- 
sele raioane, iar apoi să aleagă câteva alimente care îi fac 
poftă. Pentru asta, trebuia să afle ce anume vrea stomacul: 
cu omână pe burtă, să circule printre rafturi, astfel încât să 
aleagă cu propriul corp. 

În prima zi, și-a luat doar un iaurt şi un borcan minuscul 
de compot. În a doua zi, o banană... Treptat, cu mâna pe 
stomac, a învăţat din nou să își simtă nevoile profunde. În 
prezent, și-a achiziționat deja mai multe cărți de bucate şi 
își invită prietenii la cină! 

Prea aproape? Sau prea departe? 


Instinctul de conservare și instinctul relational se dezvoltă în- 
tre zero și trei ani, raportat la funcţia maternă și la cea paternă. 
Ele pot fi afectate de anumiţi factori, care fie sunt prezenţi în 
exces („prea mult“), fie sunt prezenţi insuficient („prea putin“): 
o mamă prea prezentă sau prea absentă, un tată prea autoritar 
sau deloc autoritar. Există un exercițiu corporal destul de sim- 
plu, care te poate ajuta să înţelegi mai bine aceste răni (dacă ele 
sunt prezente). În ateliere, pun două persoane să se așeze spate 
în spate. Una dintre ele poate reprezenta astfel relația cu mama 
sau cu tata. Cu ochii închiși, pacienţii ascultă ceea ce le spune 
propriul spate. Cum este celălalt corp? Prea greu? Prea ușor? 
Imediat după aceea, cele două persoane se întorc și deschid 
ochii, putând să aprecieze distanța dintre ele. Dacă sunt foarte 
aproape una de cealaltă, nu se pot vedea și niciuna dintre ele nu 
se poate disocia de parteneră. 

Distantarea de mamă 


„Există mame a căror dragoste seamănă 
cu o frânghie petrecută în jurul gâtului 
copilului: la cea mai mică mișcare a 
acestuia spre viaţă, latul se strânge“ 

— Christian Bobin, Ressusciter 


Fiecare mamă își primește copilul în corpul ei, permițându-i ast- 
fel să intre în materie — sau nu. Uneori, în ciuda acestei energii 
vitale care se dezvoltă în ea, în adâncul sufletului — conștient sau 
inconștient — nu își dorește să trăiască un asemenea moment. 
În asemenea cazuri, vom aștepta toată viața o mamă care ar fi 
trebuit să ne dorească pe deplin, fără să o întâlnim vreodată... 

Pe parcursul celor nouă luni, copilul simte în uter toate emo- 
tiile ascunse, fără să perceapă însă nicio lipsă: nu ii e nici frig, nici 
cald, nici foame. Nevoile sale sunt îndeplinite fără ca el să trebu- 
iască să ceară ceva. Și nu mama va decide sfârșitul acestei uniuni 
perfecte: energia vitală va împinge fătul în afară, indiferent că 
își dorește sau nu. Mama va însoți așadar copilul pe cale să se 
nască. Contractiile îl împing în afară, experienţa senzorială, cea 
a separării, fiind foarte puternică. Ruptura este una importantă, 
fiindcă bebelușul va trebui să părăsească universul cäldut în care 
a locuit, ca să intre în următorul. Această separare este uneori 
un fel de moarte urmată de renaștere, brutală, pe care va trebui 

să o acceptăm pentru tot restul existenţei. Treptat, vom spune 
„da“ vieţii şi travaliului pe care îl vom face în materie. „Trecerea 
se face prin corp“, spunea Mama. Asemenea momentului naște- 
rii, viața este compusă din rupturi, din frustrări, din momente în 
care copilul va simţi golul din el, deși până atunci simtise doar 
prea-plinul. Este și motivul pentru care rolul mamei nu este să 
umple acest vid, fiindcă face parte din viaţă, ci mai degrabă să 
înveţe copilul să evolueze în ciuda rupturii. 

Pruncul se va lăsa ghidat în noua lui viaţă de figura maternă. 
Ea este prima care va avea grijă de corpul lui, care îl va îngriji 
și care îl va hrăni. 

Acest mic „embrion spiritual“, așa cum îl numea Maria Mon- 
tessori, este mai întâi de toate un corp. Fiindcă are grijă de el, 
mama îl va ajuta să își dea seama că este o ființă de sine stătă- 
toare. De fapt, nou-născutul nu are conștiința propriilor limite 
fizice. Iniţial, tot ceea ce îl înconjoară face parte din el. Nu este 
„asamblat“ în corp. Mama va trebui să îl ghideze, ca să îl înveţe 
să își identifice nevoile și să și le rezolve. Atunci când corpul este 
îngrijit cu blândete şi căldură, copilul va evolua având încredere 
în el — ceea ce înseamnă că mama îl însoţeşte, fără să il sufoce. 
De exemplu, îi dă să mănânce atunci când cel mic își exprimă 
această nevoie. În schimb, dacă se uită la ceas când el plânge 
şi îi spune „Nu, nu are cum să-ţi fie foame, nu e încă ora trei“, 
copilul își pierde reperele senzoriale și mai târziu îi va fi greu să 
își asculte corpul. lar dacă îi oferă biberonul „fiindcă e ora trei 
și în mod cert îi e foame“, e același lucru: copilul își va reprima 
mai târziu aceste senzații atât de importante, care îl ajută să aibă 
singur grijă de el. Atunci când vine vorba despre îngrijirea celui 
mic, „prea mult“ sau „prea putin" ascund aceeași lipsă: cea de a 
nu fi respectat ca individ. 

Dacă în copilărie am fost îngrijiţi cu bunătate și căldură, 
atunci pe parcursul vieții vom şti să avem grijă de noi. Cu alte 

cuvinte, ne vom putea raporta la propria persoană și vom pre- 
lua noi înșine rolul matern. 

Dacă mama te-a protejat însă excesiv — sau, din contră, dacă 
te-a neglijat — este posibil să nu te simţi în largul tău cu propriul 
corp și să nu reușești să te consideri o persoană distinctă, sepa- 
rată de uterul ei. Și apar astfel sentimentul de lipsă sau teama de 
lipsă: nu mă simt bine cu mine. Eşti într-o permanentă căutare 
a acelei „mame bune“, pe care o proiectezi peste tot. 

De asemenea, este posibil să ai un sentiment de revoltă, de 
deceptie sau de furie: cei din jur trebuie să ghicească ce nevoi 
ai, fiindcă nu ti le poţi exprima singur. Astepti întotdeauna ca 
ei să le bânuiascâ, la fel cum aștepți și să se ocupe de tine ori să 
te răsfeţe. Sau, din contră, vei suferi de sindromul opus, fiindcă 
iti displace să fii cocolosit, gândindu-te: „Nu o vreau, nu vreau 
această mamă, nu o plac, sunt un străin pentru ea“ 

Este posibil și să ai tendinţa să iti dorești ca cei din jur să 
aibă aceleași nevoi ca tine: de exemplu, vei oferi unei persoane 
apropiate ceea ce tie îţi face plăcere, ca și cum ai spune: „Da, îţi 
garantez că ţi-e foame!", deși interlocutorul nu ţi-a cerut nimic. 

Citind aceste rânduri, te-ai gândit oare că nu ai avut o mamă 
perfectă si nici o copilărie ideală? Linisteste-te, nu ești singu- 
rul: mama ideală nu există! Mama ideală este cea pe care ne-o 
imaginăm și pe care o căutăm. Ea nu există, dar este persoana 
care ti-ar putea satisface nevoile — astfel că vei urma un travaliu 
bazat pe memoria celulară, ca să afli de ce. Ai trăit pur și simplu 
ceea ce trebuia să trăieşti. Acceptâ-ti copilăria şi ia-o ca atare, 
cu toate neajunsurile ei. 

Mama va deceptiona întotdeauna dacă ne așteptăm ca ea să 
ne îngrijească tot timpul, ca și cum am fi în continuare în pân- 
tecele ei. În acest caz, putem aștepta toată viața mama perfectă 
sau putem aștepta cu disperare ca ea să se schimbe, rămânând 
permanent în rolul de victimă. 

Ca să ne vindecăm rănile din copilărie, avem tendința să ne 
raportăm permanent la propria mamă, deși este doar o iluzie. 
E imposibil de acoperit acest gol, lupta fiind pierdută dinainte. 
Nu acesta este drumul. Indiferent că așteptăm să regăsim un 
paradis pierdut sau că suntem supăraţi din această cauză, nu 
vom reuși să evoluăm. 


Ca mamă, ce abordare ar trebui să avem? 


Asemenea copilului, și mama trebuie să accepte ruptura produ- 
să în momentul nașterii, iar apoi toate rupturile inerente vieţii, 
până la moarte. Copilul îi va cere mamei lui să „acopere“ aceste 
rupturi, ceea ce este imposibil, fiindcă energia creatoare a vieţii 
ne împinge să avansăm, de la o trecere la alta. Când era mică, fi- 
ica mea îmi spunea „mașinăria de soluţii“, fiindcă de fiecare dată 
când avea o problemă, îmi cerea întotdeauna să găsesc o rezol- 
vare, să-i dau un sfat sau să o ajut. Imediat ce îi ofeream soluția, 
îmi scotea ochii. Ca toate mamele, îmi doream să o liniștesc și 
să preîntâmpin orice neplăcere. Să o completez. La un moment 
dat, mi-am dat seama că nu eu sunt soluția. Dacă aveam să mâ 
port tot aşa, îi ştirbeam copilului meu autonomia. Dacă oferi 
o soluţie cuiva, e ca si cum l-ai obliga să o accepte. Acest lucru 
atenuează ruptura, depersonalizând însă interlocutorul. Prin 
urmare, am început să îi sugerez diverse piste, fiindcă, evident, 
rolul adultului este și acela de a ghida copilul. Ea trebuia însă să 
aleagă. Îi poţi spune copilului tău: „Dacă vrei să-ți meargă mai 
bine, există această soluţie; acum de tine depinde dacă vrei să 
o adopti sau nu“ 

Sophie e supărată pe mama ei 


Sophie are niște resentimente profunde vizavi de pro- 
pria mamă, fiind de părere că a neglijat-o în copilărie. Îmi 
explică faptul că trebuie să îi îndeplinească toate dorinţele 
pe care le are, reprosändu-i, de asemenea, și absentele mult 
prea numeroase. Furia ei este destul de puternică, estimând 
că „nu îi mai datorează nimic“. Prin urmare, nu mai vrea să 
vorbească cu ea. 

Îi arăt că, atât timp cât este furioasă, menţine relaţia de 
dependenţă. Sophie trebuie să accepte treptat că, deși își 
proclamă sus și tare independenţa, furia o leagă, de fapt, 
de propria mamă. Mânia trebuie scoasă la suprafață și ex- 
primată prin intermediul corpului. La finalul sedintelor de 
terapie, simte că are puterea să îi spună mamei ei în faţă 
ceea ce o roade de mult: suferinţele resimtite, disconfortul... 
Mama o ascultă cu atenţie. Răspunsul ei o va înmuia instan- 
taneu, fiindcă îi spune: „Știu. Sunt conștientă de toate aceste 
lucruri de care mă acuzi. Dar nu am știut cum să fac altfel.“ 

La următoarea ședință de terapie, furia Sophiei dispăruse. 
Faptul că auzise explicația mamei o ajutase să conștienti- 
zeze că furia se aflase, de fapt, în interiorul ei, nu în afară. 
Prin urmare, și-a reluat locul cuvenit în acel duo mamă-co- 
pil, văzând-l cu alti ochi. Da, aceasta esuase ca părinte, dar 
i-a arătat calea către ruptură. De Sophie depinde acum să 
își găsească propriul drum și să urmeze un travaliu bazat 
pe memoria corpului: să experimenteze durerea adânc în 
stomac și nu doar să o conștientizeze în propria minte. 

„Spune-mi de unde vine 

Si voi şti în sfârșit unde merg. 
Mama-mi spune că dacă o să fiu atent 
Voi găsi mereu ce caut. 

Îmi spune că nu e niciodată prea departe 
Că merge foarte des la muncă. 
Mama spune că-i bine să muncesti, 
Mai bine decât să ai un anturaj prost. 
Nu-i așa? 

Dar unde este tatăl tău? 

— Stromae, Tati, unde ești? 


Mama și copilul sunt uniţi fizic înainte de naștere și rămân și 
după aceea într-o relație fuzională, fiindcă de cele mai multe ori 
mama hrănește bebelușul. Imaginea tatălui poate să fie complet 
ştearsă, anihilată de forța acestei legături. O legătură ce pare 
atotputernică, fiindcă este una de natură fizică, carnală, care 
pornește din pântece. Indiferent de situaţie însă, pentru ca un 
copil să fie conceput, este nevoie de două persoane, un mascul 
si o femelă care se unesc. Așadar, genitorul este indispensabil. 
Orice s-ar întâmpla, chiar dacă spermatozoidul provine dintr-o 
eprubetă, tatăl există. Am consiliat și am însoţit la un moment 
dat o pacientâ care avea mai multe relaţii. Am întrebat-o de ce. 
Mi-a spus că și ea ar vrea să înțeleagă motivul. Avea sentimentul 

profund că nu se născuse din sexul unui bărbat. În realitate, era 
un „bebeluș-eprubetă“, în sensul că mama ei apelase la un do- 
nator anonim. În copilărie, fusese extrem de afectată de absenţa 
fizică a tatălui. 

Tatăl este cel care tranșează, rupe și separă: în unele civili- 
zatii, el este, de altfel, cel care taie cordonul ombilical. El sepa- 
ră, fiindcă aceasta este misiunea sa. Tatăl însoțește copilul prin 
această trecere obligatorie prin procesul separării. El îl ajută pe 
cel mic să se diferentieze de mama lui, dându-i propriul nume. 
İl înscrie în registrul de stare civilă. Tatăl îi va asigura treptat 
copilului un loc în societate. 

Crescând, copilul va încerca mereu să se întoarcă de unde 
a venit, acolo unde s-a simţit bine, în pântecele mamei sale. 
Născut din carne și din materie, se dezvăluie putin câte putin, 
în cuvânt și în spirit. Tatăl îl va ajuta în continuare să devină o 
ființă distinctă. 

Copilul își va da seama că este unic și că are propria identi- 
tate. Tatăl îl va conduce pe cel mic către comunicare și limbaj. 
Ajutând-o pe mamă de la distanţă, tatăl îi prezintă și alte opor- 
tunitäti. Pe tot parcursul vieţii copilului, el tranșează, separă si 
îi oferă acces la limbaj. 

Bebeluşul plânge și ţipă atunci când îi e foame. Când se face 
mai mare, tatăl îi va permite să transmită și altfel ceea ce are de 
spus, în alte moduri decât prin senzațiile fizice. Îi arată cum să 
își exprime nevoile, astfel încât să renunţe la așteptarea infan- 
tilă, acea așteptare care presupune ca cei din jur să îi ghicească 
nevoile... și la care mama răspunde întotdeauna. Impunând un 
cadru, tatăl taie cordonul pentru a doua oară. El îi spune „nu“ 
copilului, indicându-i niște limite pe care nu are voie să le de- 
păşească. Cu alte cuvinte, pune totul în ordine. 

Dacă acest rol este însoţit de fermitate și dreptate, copilul va 
df ca se poate desfăşura liber în cadrul impus. Va ști că se poate 

exprima: copilul are dreptul să își trăiască propriile experienţe, 
în condiţiile în care tatăl „i-a asigurat perimetrul“. Dacă limitele 
nu sunt clar trasate, copilul va căuta în afară figura paternă. Este 
cazul acelor tineri delincventi care vor să se confrunte cu auto- 
ritâtile. Dacă nu găsesc niște limite acasă, le vor căuta în afară. 

Un copil care a beneficiat de un cadru solid avansează cu 
încredere pe podul suspendat al vieţii. Nu îi e teamă, dar nici 
nu e exaltat. Pe de altă parte, un copil care nu a crescut având 
un cadru ferm nu va îndrăzni să se aventureze pe pod sau se 
va pune în pericol. Dacă limitele sunt prea rigide, copilul nu va 
avansa deloc, ci va rămâne pe loc. 

Evident, funcţia paternă poate fi înlocuită de alte persoane 
atunci când vine vorba despre educaţia copilului. Un profesor, 
un naș, o bunică, mama însăși trebuie să conștientizeze impor- 
tanta acestei separări. În loc de un duo mamă-copil, ideal este 
să existe triada tată-mamă-copil. 

Unei mame singure îi este foarte greu să îndeplinească atât 
rolul patern, cât și pe cel propriu. Sunt conștientă că nu întot- 
deauna este ușor să îndeplinești mai multe roluri în conditi- 
ile în care tatăl este absent. Este important însă să vizualizăm 
mâna care o prinde pe cea a copilului și îl însoțește în afară, ca 
să descopere lumea. Această mână îl ridică și îi asigură energia 
vitală a spiritului. 


Cum se manifestă absenţa tatălui? 


Atunci când funcţia paternă nu a fost îndeplinită așa cum tre- 
buie, este posibil ca în viața de zi cu zi să ai anumite atitudini, 
dar și să suferi. 


— Nu suporţi să ti se spună „nu“ sau, dimpotrivă, accepti practic 
orice. Nu indrâzneşti să refuzi pe nimeni fără să te simți vinovat. 

— Îţi e greu să începi o relaţie. 

- Comunicarea este de cele mai multe ori dificilă. 

— Întâmpini dificultăți pe plan profesional, mai ales în relati- 
ile cu superiorii ierarhici. 

— În realitate, tatăl tău nu ţi-a acordat niciodată permisiunea 
să faci ceva si ai sentimentul că aștepți în permanenţă o validare 
sau o aprobare. 

— Ai tendinţa să refuzi să respecţi regulile. 

— Ai adesea probleme cu legea. 

— Te pui în pericol în mod conștient. 

— Nu reusesti să faci pași concreti astfel încât proiectele tale 
să avanseze. 


Pe scurt, rolul tatălui este acela de a se asigura că cel mic 
respectă regulile și limitele. Când un tată spune „nu“, atunci 
înseamnă „nu“! 


Sabine are un comportament riscant 


Cu un aer absent, Sabine îmi povestește viaţa ei. Îmi 
vorbește despre cuplul pe care îl formează cu soțul ei, dar 
și despre nașterea primului copil. La prima vedere, totul 
merge bine. Cu toate acestea, dacă venise la consultatie, 
probabil că avea ea un motiv... Îmi explică faptul că, mai 
întâi de toate, apelase la mine pentru copilul ei, fiindcă își 
dorea „să fie o mamă bună“ O rog să îmi spună câte ceva 
despre relaţia pe care o are cu cel mic. Totul părea în regulă. 
Cu toate acestea, Sabine simţea în adâncul sufletului tea- 
ma de a nu face lucrurile cum trebuie. Fusese crescută de 
mama și de bunica ei. Tatăl fusese absent, iar nașul ei (fra- 
tele mamei) prelua din când în când rolul de figură paternă. 

Îmi povestește despre legătura fuzională cu mama și de cât 
de autoritar era nașul ei. De fapt, îi impunea mai mereu tot 
felul de reguli, mai ales atunci când era exasperat de capri- 
ciile micutei. Pedepsele pe care i le aplica erau considerate 
adesea nedrepte, fiindcă nu știa niciodată nici când avea 
să le primească, nici de ce. Câteodată, erau chiar violente: 
dușuri reci, lovituri... După care treceau câteva săptămâni 
în care unchiul ei aproape că nu își făcea simțită prezenţa. 
Fetița își relua atunci locul principal, simțindu-se atotpu- 
ternicâ în fața mamei. 

Așadar, o întreb: „Sabine, de ce ţi-e teamă în relaţia cu 
copilul tău? Nu e aceeași situație, el are un tată ce pare să 
fie foarte implicat.“ 

Îmi răspunde fără să stea pe gânduri: „Mi-e teamă de 
comportamentul meu riscant. Când am câte un conflict cu 
mama, e groaznic. Mă apuc de băut. Nu vreau să-mi supun 
copilul la așa ceva.“ 

Va trebui să lucrăm împreună pe subiectul figurii paterne. 
Rana este profundă și se manifestă la nivelul corpului sub 
forma autodistrugerii prin consum de alcool. 


Beatrice nu se regăsește 


Beatrice este furioasă pe soţul ei, care nu are niciun fel 
de autoritate în fața copiilor și „îi lasă să facă tot ce vor, 
doar ca să fie liniște în casă” Î cer să îmi explice cum sunt 
repartizate rolurile în cuplul lor. Pare surprinsă de întrebarea 
mea, dar îmi răspunde direct: „Ah! Dacă vă referiti la treburi- 
le casnice, nu am studiat zece ani ingineria, într-o instituție 
plină de bărbaţi, ca să spăl podele și să schimb scutece!“ 

O întreb atunci dacă are bonă și femeie de serviciu. Îmi 
răspunde sec, din ce în ce mai iritată: „Bineînţeles că nu! So- 
tul meu se poate ocupa de asta. Nici n-ar avea sens!" 

O întreb apoi dacă se simte mai confortabil când își afir- 
mă autoritatea. Și îmi răspunde din nou enervată: „Evident 
că nu. Sunt mama copiilor mei. Mă astept ca soțul meu să 
fie mai autoritar!“ 

Voi lucra alături de Beatrice la rolul tatălui. Treptat, își 
va da seama că furia ei este legată foarte strâns de absenţa 
autorităţii masculine în propria copilărie. 

masculină și cea feminină 


„Tatăl ar trebui să îi spună bäietelului său: 
«Provii din testiculele mele», altminteri cel mic 
va fi convins că vine doar din sexul mamei sale 

si, inconștient, își va imagina că poate deveni 
bărbat doar dacă se întoarce în pântecele ei“ 
— Guy Corneau 


În natură, există doi poli distincti, care nu se luptă între ei, ci 
se află la egalitate, în toată complementaritatea lor. Soarele și 
luna reprezintă imaginea acestei naturi feminine și masculine: 
unul emite, iar cealaltă reflectă. Soarele are nevoie de lună ca 
să strălucească. Luna are nevoie de soare ca să ilumineze. Dacă 
nu ar exista noapte, nu am putea percepe ziua. Feminitatea și 
masculinitatea se regăsesc în cele patru elemente, în părți ega- 
le. Aerul și focul sunt bazate pe emisie. Apa și pământul sunt 
elemente ale receptivitätii. Toate sunt pline de amintiri. Atunci 
când vinul şi yangul se reunesc într-un echilibru perfect, poate 
fi săvârşită creaţia. Bărbatul și femeia fac parte integrantă din 
această energie creatoare. Bărbatul este solar, emite, acţionează. 
Femeia este lunară, ea primește. 

Înlăuntrul tău, valorile feminine sunt cele legate de capaci- 
tatea de a primi, de receptivitate și de meditaţie. Femeia este o 

cupă care primește în ea sexul bărbatului. În tine există și o parte 
masculină, indiferent că ești bărbat sau femeie. Valorile mascu- 
line includ capacitatea de a emite, impulsurile, dar și acţiunile 
desfășurate în afara casei. Bărbatul oferă și femeia primește. 

Aceste două polaritäti există în noi și, atât timp cât nu accep- 
tăm că ele pot fi complementare, atât timp cât credem că „una 
este mai bună decât cealaltă“, ne vom denigra pe noi înșine și 
nu vom evolua deloc. 

Este oare ceva degradant în ideea de a lua masculinul așa 
cum este, iar femininul la fel? Dacă am înceta să mai judecăm 
elementele care compun lumea — yinul (sau partea feminină) si 
yangul (partea masculină) — am face multe progrese. De-a lun- 
gul secolelor, valorile masculine au fost mult mai pretuite, în 
detrimentul celor feminine. Atunci când femeia s-a emancipat 
și a început să practice meserii tradițional masculine, s-a încor- 
setat singură în mod deliberat din momentul în care a început 
să işi nege latura feminină. Lumea nu poate evolua în acest fel. 
Emanciparea femeii are sens atât timp cât ea își acceptă pe de- 
plin feminitatea. 

Când femeia își acceptă partea masculină, acceptă și energia 
aferentă. Ea este prima care conştientizeazâ faptul că energia cir- 
culă. Partea feminină este predominantă atunci când vine vorba 
despre creaţie. Ea o va dirija. Ea deţine autoritatea. Dacă o respin- 
ge înainte de a o accepta, atunci refuzul nu se poate transforma în 
energie creatoare. Acest „nu“ devine distructiv. Așa se întâmplă 
peste tot prin lume atunci când partea masculină primează asu- 
pra celei feminine. Agresivitate, rigiditate, tensiune... În schimb, 
dacă partea feminină (yinul) acceptă yangul, o face cu emoție, cu 
intuiție, prin uniune și comunicare: autoritatea subtilă a yinului, 
înainte de puterea mai fermă a yangului. Da, înainte de nu. 

Atunci când bărbatul recunoaște în el partea masculină, o 
experimentează corect: prin natura lui, bărbatul trebuie să își 

trăiască latura masculină, dar fără să ignore femininul din el, ci 
dimpotrivă, recunoscându-i complementaritatea. Bărbatului îi 
este însă destul de greu să își recunoască masculinitatea, fiindcă 
primul său contact carnal se produce prin intermediul corpului 
unei femei, în momentul în care se naște. 

Autoritate, putere: două dominante, care compun un tot, ca 
să dea naștere unui partaj, în complementaritate. 


Cum să îţi trăiești latura feminină 
și pe cea masculină? 


Contează foarte mult să acceptăm cu bunăvoință cele două părți 
care ne compun cuplul interior: partea feminină și partea mas- 
culină. Dacă nu suntem în acord cu ele, nu vom putea forma un 
cuplu armonios cu altă persoană. Ideal este să ne întrebăm dacă 
una dintre cele două părți este mai estompată. Ca să răspundem 
la asta, trebuie să observăm ce anume căutăm la alţii. Latura 
lor feminină? Atunci poate că asta este mai estompat la mine. 

Atenţie, nu confunda „partea feminină“ cu „feminitatea“ și 
„partea masculină“ cu „virilitatea“. Ca să poţi face corect dife- 
renta între ele, să luăm exemplul lui Nathalie, care s-a căsătorit 
cu Patrick: pe tocuri înalte, Nathalie se simte extrem de femi- 
nină. Cu toate acestea, când Patrick se căsătorește cu ea, își ca- 
ută, de fapt, partea masculină: o femeie plină de putere, care să 
gestioneze treburile casei cu o mână de fier. Cei doi au proble- 
me, fiindcă Nathalie își caută partea feminină ascunsă undeva 
în interiorul ei, iar, din acest punct de vedere, Patrick o deza- 
mägeste, căci refuză să își asume acest lucru la el... Două părți 
masculine se ciocnesc, iar cuplul nu se poate construi, fiindcă 
masculinul și femininul nu formează un cuplu armonios nici în 
Nathalie, nici în Patrick. 

Éloïse conduce o echipă de bărbați 


Eloise este o tânără strălucită, care a reușit să treacă de 
câteva concursuri prestigioase și care a obținut un post unde 
conduce mai multe echipe formate exclusiv din bărbaţi. La 
începutul carierei, prima reacţie a fost să își ascundă com- 
plet latura feminină, ca să se identifice cu subalternii ei. Se 
îmbracă în costume cu pantaloni, ca să își neutralizeze fe- 
minitatea, și își conduce echipa afișându-și preponderent 
latura masculină. De exemplu, adoptă o poziţie de forță în 
fața lor, în loc să le fie colegă. Când are de luat o decizie, nu 
ascultă pe nimeni. După ce a asistat La un seminar având 
ca temă memoria celulară, îmi explică faptul că s-a săturat 
de acest sentiment de „luptă permanentă“, de senzaţia că 
trebuie să facă mai mult decât ei ca să se poată impune. 

Pe parcursul seminarului, simte cât de rănit este cuplul 
ei interior, conștientizând că ar putea face mai mult bine 
echipei dacă ar fi pur și simplu ea însăși, nu o femeie deghi- 
zată în bărbat. După câteva săptămâni, primesc un mesaj 
de la ea, în care îmi vorbește despre munca sa de manager. 
„Este extraordinar“, îmi spune ea, „mi-era teamă de această 
imagine, dar acum mi-o asum pe deplin - și deja formez un 
cuplu cu echipa mea. Îmi folosesc autoritatea, intuiţia, dar 
și simțul comunicării. Lucrurile merg mult mai bine!“ 


„Calea potrivită pentru copii nu este niciodată cea pe care au 
urmat-o părinţii... niciodată“, scrie Christian Bobin, în cartea 
La folle allure'*. Maniera în care ai perceput cuplul format de 
părinţii tăi ţi-a influenţat viața de adult: cuplul pe care l-ai for- 
mat cu o altă persoană, dar și cuplul pe care l-ai format cu tine. 


6 Gallimard, 1997. 


Cum să descopăr în mine partea masculină și cea feminină 


Cum a fost cuplul părinţilor tăi? Cum a fost acel „noi“ care te-a 
înconjurat, din momentul concepţiei și pe tot parcursul copilă- 
riei? Fuzional? Conflictual? Unuldintre ei îl domina pe celălalt? 
Cum ai defini sexualitatea în ceea ce îi privește? Armonioasă? 
Violentă? Probabil că nu ai îndrăznit niciodată să iti pui aceste 
întrebări, dar cu toate acestea te-ai născut din cuplul lor și aco- 
lo ai prins formă. 

Așadar, este important să reflectezi la aceste momente din 
viața ta și să accepti faptele ca atare, indiferent cât de crude ar 
fi. De exemplu, dacă obișnuiești să spui că „nu ai tată“, trebuie 
să accepti că nu are cum să fie adevărat. Nu te-a adus barza! 
Dacă ai fost conceput cu ajutorul unui donator, într-un spital, 
înseamnă că, în prealabil, un bărbat s-a masturbat și și-a donat 
sperma, iar acest bărbat există. În momentul conceperii, ra- 
portul sexual dintre părinţii tăi a creat prima ta celulă. Această 
celulă s-a impregnat cu starea lor de spirit din momentul ac- 
tului sexual. Ulterior, s-a duplicat în mod repetat și a transmis 
aceeași informaţie către toate celulele din care ești compus în 
prezent. Acest cod de memorie se va activa ulterior în mod in- 
conștient, de fiecare dată când vei intra în faza de concepţie — 
de exemplu, când vei dori să ai copii sau când vei pune bazele 
unui proiect. Intrarea noastră în materie se face în urma unui 
act sexual, iar momentul respectiv este întipărit în materia din 
care suntem compuși. 

Travaliul bazat pe memoria celulară iti permite să ajungi cât 
mai departe posibil, în materia corpului, în tot ceea ce este în- 
scris în istoria ta și în tot ceea ce are sens. 

Cu ajutorul unui terapeut, poţi transpune în cuvinte acest 
moment al existenţei tale, iar corpul te va ghida: de exemplu, 
poţi observa cum faci dragoste sau cum este cuplul pe care il 
formezi cu altă persoană. Poate că identifici unele asemănări cu 
felul în care s-au comportat părinţii tăi în cuplu. De exemplu, 

ești o tânără mai degrabă rezervată și ai tendinţa să te retragi 
în fața partenerului. Mama ta s-a comportat, în general, cam la 
fel. Prin urmare, observăm aici repetarea aceluiași tipar. Cuplul 
pe care îl formezi în prezent pare să copieze schema parentală. 
Dacă așa stau lucrurile, ai incältat niște pantofi care nu iti apar- 
tin. Să iti iei la revedere de la cuplul părinților tăi înseamnă să iti 
iei adio de la modul lor de a funcţiona si de a se înțelege, indi- 
ferent că vorbim despre planul sexual sau moral. Lasä-ti treptat 
corpul să se exprime în felul tău propriu. Odată ce ai identificat 
repetițiile, travaliul va consta în a da de înțeles corpului că poate 
funcţiona și altfel, nu după o schemă prestabilită și inspirată din 
cuplul format de mama și de tatăl tău. 


Sandrine și bărbații violenti 


Fiindcă soţul ei o bătea, Sandrine s-a îndepărtat treptat 
de el din punct de vedere afectiv, dar nu a îndrăznit niciodată 
să îl părăsească, afirmând că a rămas alături de el „pentru 
binele fetiţei pe care o aveau împreună“ De-a lungul ani- 
lor, Sandrine a avut impresia că progresează, detașându-se 
sentimental de el. În ziua în care și-a dat seama că nu îl mai 
iubește, s-a simțit cu adevărat liberă. În perioada aceea, l-a 
cunoscut pe Jérôme, care i-a devenit amant. Idila s-a trans- 
format rapid într-un coșmar, fiindcă bărbatul era extrem de 
gelos. A ridicat mâna asupra ei de mai multe ori, de fiecare 
dată se îndoia că i-ar fi fidelă. Atunci a hotărât Sandrine să 
urmeze un travaliu bazat pe memoria celulară. La final, și-a 
dat seama cât de mult acești bărbaţi violenti şi abuzatori 
ce ocupau un loc important în viața ei reflectau exact ati- 
tudinea propriului tată, dar și că ea însăși își imitase mama, 
care nu își părăsise niciodată soțul, „pentru binele fetiţei“ 


156 


Cum să descopăr în mine partea masculină și cea feminină 


Prin conştientizarea repetărilor, Sandrine a făcut un prim 
pas. În propriul corp și-a găsit drumul, ca să nu mai repete 
tiparul cuplului format din părinţii ei. Nu în ultimul rând, a 
acceptat faptul că relaţiile cu bărbaţi violenti nu fuseseră 
doar rodul întâmplării. 

„lată inocenta, iată perfecțiunea, iată frumuseţea 
sufletului integrată în cea a trupului. lată-l pe cel pe 
care îl iubesc, pe care îl servesc și pentru care m-am 
rugat. lubirea divină s-a întruchipat în fiecare dintre 
mângâierile lui. Văd cerul în ochii săi albaștri: 

— George Sand 


Omul este o ființă spirituală venită pe acest pământ ca să 
experimenteze materia. Energia nu are alt obiectiv decât să se 
răspândească în orice formă a creaţiei. Din felul în care circulă 
ea ia naștere iubirea, căci iubirea e mișcare. Această energie se 
exprimă în toate formele de viaţă și, printre altele, și în sexuali- 
tate, ea însăși o mișcare a energiei. Ea e prezentă în sexualitatea 
cuplului format din părinţii tăi, apoi în cuplul pe care tu însuți 
îl formezi. Suntem asemenea unui arbore: coloana noastră ver- 
tebrală prinde rădăcini în anus şi in sacrum”, după care se ridi- 
că spre cap. În timpul experiențelor amoroase, energia urcă pe 
coloana vertebrală, transformându-se în spiritualitate. Vorbesc 
adesea, atunci când predau, despre această trecere necesară 
de la sexualitate la iubire, evocând scara lui lacob. În Biblie se 


” Os triunghiular format din cinci vertebre sudate, situat în partea inferioară 
a coloanei vertebrale și care, împreună cu oasele pelviene, formează bazi- 
nul. (n.tr.) 

spune: „Și lacob a avut un vis. O scară se odihnea pe pământ, 
iar vârful ei atingea cerul“ Viziunea onirică a lui lacob semnifică 
conexiunea dintre lumea fizică și cea spirituală, reprezentând 
trecerea treptată de la ignoranță la cunoaștere, de la întuneric 
la lumină. Fiecare treaptă întruchipează un progres, un efort 
depus pentru a stăpâni ceva, pentru a ne depăși, astfel încât să 
ajungem la un nivel superior al conștiinței. 

Scara lui lacob se află și în noi. Este un fel de pod, de pasaj, 
ce reprezintă aceeași cale de trecere de la materie la spirituali- 
tate, de la uman la divin, de la umbră la lumină. 

Pe această scară a lui Iacob a sexualităţii, urcăm lent, mai 
avem și reculuri, după care urcăm din nou. În realitate, îi vom 
dedica întreaga noastră viaţă. 

La baza coloanei vertebrale, acolo unde sunt situate sexul și 
sacrumul, ființa umană descoperă în copilărie plăcerea animali- 
că a sexualității. Această pulsiune este extrem de importantă, 
astfel că nu trebuie nici denigrată, nici neglijată. Ea reprezintă 
o bază de la care ne ridicăm. De exemplu, dacă pulsiunile copi- 
lului sunt oprite de privirea plină de dezaprobare a unui adult, 
este posibil ca această parte din el să fie ulterior negată. Din 
nefericire, e ca și cum ar ajunge din nou la baza scării. Demer- 
sul trebuie trăit și resimţit așadar fără să fie judecat, ca de altfel 
toate celelalte demersuri. 

După ce această primă etapă a fost pe deplin experimentată, 
copilul începe să fie conștient de propria plăcere. Treptat, își dă 
seama că este vorba despre o experienţă intimă: experiența se- 
xualâ devine, așadar, ceva personal. Apar apoi prima dragoste și 
trecerea la treapta cu numărul doi, cea a plexului. Sentimentul 
este unul foarte puternic, cel al posesiunii: „Te iubesc și ești al 
meu, pentru totdeauna... eu nu reprezint nimic fără tine“ Vrem 
să îl posedăm pe celălalt, să ne umplem de el, convinși fiind că 
am găsit iubirea adevărată... De fapt, tocmai ce am ajuns la a 


160 


De la sexualitate la iubire 


treia treaptă, cea pe care o numesc iubirea de tip „tartină cu 
dulceaţă“. E puternică, este trăită violent în trup, însă adevărata 
forță a iubirii spirituale nu e încă descoperită în această etapă 
de viaţă. Energia poate urca si mai sus pe coloana vertebrală... 

Creștem, trăim, primim lovituri și ne dăm seama că pasiu- 
nea de moment, cea care ne umple efemer simțurile, nu e un 
final în sine... Ea e trecătoare, lăsându-ne un gust amar după 
ce dispare. Si-atunci, ne dăm uneori seama că există ceva mai 
mult, avansăm experimentând puţin câte puţin, urcăm și mai 
sus și ajungem la treapta inimii. Alături de partener, ne dorim să 
construim ceva. Un cămin, copii, diferite proiecte... Se consoli- 
dează o complicitate foarte mare și o încredere pe măsură. Pri- 
mele trei trepte sunt depășite. Sentimentul este mai frumos, mai 
durabil... Dar și mai dificil, mai puţin instantaneu... Treptat, se 
instalează plictiseala și apare dorinţa de a parcurge invers acest 
drum în experiență. Un pas înainte și un pas înapoi. Intervin o 
amantă, un amant, un divorț, rupem relaţiile ca să reluăm totul 
de la zero... Și iată-ne pregătiți pentru o nouă rundă. În pofida 
obstacolelor, încercăm uneori să avansăm și să nu repetăm la 
nesfârșit aceleași experienţe pe plan sentimental. Suntem ca o 
coajă de nucă purtată de valuri, care reușește totuși să se agate 
de ceva și să mai urce putin. Prin sex, ai ajuns aproape de capătul 
de sus al coloanei vertebrale. Inima se simte inspirată și te ajută 
să îți trezeşti la viaţă centrele spirituale. Simti că e posibil să legi 
ceea ce trăiești de ceva mai mare decât tine. Forța sexuală nu 
mai e trăită ca o performanţă, ci ca un moment preţios, pe care 
îl alegi ca să te ghideze în ascensiune. Această forță creatoare 
nu o cauţi, ci vine pur și simplu spre tine, fiindcă ești pregătit 
să o primeşti în cuplul tău. Și simţi această strălucire intensă in 
jurul tău, strălucirea iubirii necondiționate. 

Condiţia este să treci de nivelul de dorință animalică și de po- 
sesiune, ca să ajungi la un dialog autentic, în care fiecare își are 

locul și unde îi sunt respectate diferenţele. Fiecare reușește să își 
exprime nevoile personale, existând respect reciproc. Putem vorbi 
de ascultare, de uniune, de comuniune... Exact opusul posesiunii. 
Un drum bazat pe a oferi si a primi, un drum al iubirii adevărate. 

Pentru a ilustra cele de mai sus, iti propun să urmărim po- 
vestea lui Gwenaëlle, observând-o cum crește și evoluează con- 
cret în viața sa sentimentală... Experiența ei spirituală trece mai 
întâi de toate prin carne. 


Sezonul 1. Despre dragoste și inocentâ... 


Episodul 1 

Gwenaëlle are trei ani. În timp ce se uită la niște desene 
animate, își bagă mâna în chilotei și se mângâie. Ce fericire! E 
într-un extaz fizic total, dar e oprită brusc din elanul ei de vo- 
cea revoltată a tatălui, care îi spune „să se oprească imediat“. 
Gwenağlle nu înțelege. Încetează pe loc. Păcat, căci descoperi- 
rea propriului corp ar fi ajutat-o foarte mult să evolueze treptat 
în ceea ce priveşte trezirea iubirii. Însă tatăl îi repetă: „Nu ești 
un animal...“ 


Episodul 2 
Gwenaëlle are șase ani. Stie deja că anumite plăceri nu pot fi 
afișate in public. Seara, ca să adoarmă, se mângâie singură in pat. 


Episodul 3 

Gwenaëlle a crescut destul de mult. Îi plac romanele-fluviu, 
în care fetele de îndrăgostesc de un băiat blond, cu ochii albas- 
tri. De altfel, atunci când Romain, un tip din altă clasă, îi mân- 
gâie mâna la cantina școlii, descoperă că dragostea e ceva mai 
mult decât un confort fizic solitar. De data aceasta e sigură că a 
descoperit marea iubire. 

Episodul 4 

Gwenaëlle are douăzeci și cinci de ani. A avut o mulțime de 
experienţe și l-a uitat demult pe Romain cel cu ochii albaștri. A 
făcut sex în mașină, pe bancheta din spate, într-un tufiș, cu și 
fără prezervativ, după care s-a plictisit. De fapt, niciuna dintre 
variante nu era cu nimic mai amuzantă decât mângâierile so- 
litare. Gwenaëlle are sentimentul că toate acestea nu au dus-o 
nicăieri, ca și cum o iepuroaică s-ar fi împerecheat cu un iepure. 
Unde e dragostea? 


Sezonul 2. Pasiunea de tip „tartină cu dulceaţă“ 


Episodul 1 

Gwenaëlle l-a întâlnit în sfârșit pe Jonathan. O dragoste ne- 
bună. Într-un final, are sentimentul că cineva o înțelege. Logod- 
nicul ei corespunde tuturor așteptărilor. O umple de fericire. În 
preajma lui se simte frumoasă și soarbe cuvintele tandre pe care 
i le susură la ureche. Avea atât de multă nevoie de asta! Se simte 
plină de energie și are senzaţia că fiecare zi e un desert: „O să te 
mănânc, aşa de drag mi-e de tine!", îi spune el devorând-o din 
ochi. E ca un drog care îl ameteste. Gwenaëlle își dorește din 
ce în ce mai mult de la această dragoste. Acum chiar e sigură, 
a găsit marea iubire. Doar că zilele trec. lar tartina cu dulceaţă 
își pierde treptat din savoare. lubirea e pe cale să pălească? Să 
condimenteze atunci putin totul, cu gelozie, certuri şi impâcâri, 
ca să relanseze roata pasiunii care se estompează. Picanteriile nu 
prea ajută însă. Jonathan nu îi mai spune că e frumoasă, așa că 
Gwenaëlle se simte urâtă. Are nevoie de privirea lui. İl caută, se 
schimbă tot timpul ca să îl uimească și să-l surprindă. Pare to- 
tuși imposibil — și epuizant — să il fascineze în fiecare zi. Tartina 
cu dulceaţă are un gust amar. Gwenaëlle si Jonathan se despart, 
iar tânăra plânge până când simte că nu mai are lacrimi. lubirea 

aceasta era toată viața ei, fără el ea nu e nimic. Asta înseamnă 
oare să devii adult? 

Se ghemuieste pe canapea, cu un borcan de Nutella pe ge- 
nunchi si cu o lingură mare la îndemână, ca să-și înece amarul. 


Episodul 2 

Gwenaëlle are douăzeci si opt de ani. Corpul și inima îi pal- 
pită în sfârșit la unison. L-a cunoscut pe bărbatul vieţii sale, ju- 
mătatea perfectă, un adevărat alter-ego. Împreună, simt că se 
completează. Gwenaëlle nu are nevoie de privirea lui ca să aibă 
sentimentul că e frumoasă. Alături de el, se simte încrezătoare, 
radiază și înflorește. İl cheamă Marc și nu se despart niciodată. 
Se căsătoresc. Nunta e perfectă, ca în povești. Cu excepția celor 
ce aveau să urmeze... Gwenaëlle știe deja că nu va fi ușor. İnce- 
putul este superb. Tinerii căsătoriţi își trimit mereu mesaje și 
fac dragoste zilnic. După doi ani totuși, dorinţa începe să scadă. 
Apar certurile și geloziile. Și intervine și binecunoscutul refren: 
dragoste și dulceaţă, care dispar la fel de repede cum au venit. 
Ce decizie să ia? Să se despartă? Frumoasa tartină pare să își fi 
pierdut încă o dată savoarea. 

În timp ce Gwenaëlle se gândește la o separare, discutând 
problema cu prietenele ei, Marc alege să o înșele și caută altce- 
va, în altă parte. Surprinzător, acest lucru le revigorează putin 
relația de cuplu... dar doar temporar. Marc ajunge acasă din ce 
în ce mai târziu, își schimbă amanta și cei doi aproape că nu-și 
mai vorbesc. Gwenaëlle îl anunţă că vrea să divorțeze. În jurul 
lui Marc, totul se prăbușește. Ar fi trebuit totuși să se aștepte la 
asta. Doar că nu işi dorește așa ceva. În adâncul sufletului, știe 
că e o greșeală. Ca si cum ar lua-o in sensul invers al iubirii. Cei 
doi plâng, se ceartă și, în ciuda tuturor celor întâmplate, decid 
să o ia de la capăt. Gwenaëlle simte și acum față de Marc o dra- 
goste profundă. Poate că extinderea acestei iubiri poate fi pusă 

în practică prin extinderea familiei. Gwenaëlle și Marc hotărăsc 
așadar să aibă copii. 


Episodul 3 

Doi bebeluși frumoși vin să le umple viaţa. În ciuda oboselii 
si a zilelor extrem de pline, Gwenaëlle și Marc sunt fericiţi. Mai 
sunt ei îndrăgostiți unul de celălalt? Sincer, nici nu prea mai au 
când să se gândească la asta, iar între ei se instalează o com- 
plicitate solidă. În ceea ce privește pasiunea din primii ani... ea 
e mai degrabă o amintire. Cei doi fac sex „în fiecare duminică 
seara după știri, când nu sunt chiar atât de obosiţi“. 


Sezonul 3. Treptele sunt urcate împreună 


Episodul 1 

Copiii au crescut și în curând vor părăsi cuibul. Nu mai acapa- 
rează toată atenţia părinților. Mai bine! Gwenaëlle și Marc au mai 
mult timp pentru ei, regăsindu-și viața în doi. Încă o dată, sunt 
puși în faţa unei alegeri: să evolueze împreună sau să se separe, 
încercând să regăsească în altă parte ceea ce au trăit deja. Dra- 
gostea de tip „tartină cu dulceaţă“, apoi deceptia, apoi ruptu- 
ra. Împreună, Gwenaëlle și Marc decid să își continue drumul. 
Gwenaëlle se înscrie la un curs de tantra, Marc dă ochii peste 
cap, semiamuzat, ascultând însă ce îi propune soţia lui. Treptat, 
intră în joc. Renuntä la televizor si la ecrane si preferă să facă 
împreună o baie cu lumânări aprinse în jur sau să urmeze un 
curs de dans în doi, astfel încât să reconecteze două trupuri și 
două suflete care nu au încetat niciodată să se iubească. 


Episodul 2 
Flacăra care renaște treptat pare destul de diferită de cea din 
primii ani ai relației. O complicitate inedită, o căutare a unor 

momente rare. E vară. O seară sublimă, o minunată adiere caldă: 
corurile din Aida, de Verdi, în arena din orașul italian Verona. 
Marc și Gwenaëlle ascultă acordurile și publicul care fredonează 
odată cu tenorii. Vocile se ridică împreună spre cer. Rezonan- 
ta este extraordinară. Marc și Gwenaëlle cântă si ei. În clipele 
acelea, au sentimentul că dragostea lor vibrează la unison într-o 
vibraţie universală, ceva mai presus de ei. Împreună, își doresc 
să se deschidă în faţa lumii, să împartă și să ofere. 


SCARA LUI IACOB 


Omul nu știe că scopul sexualităţii este acela de a transmite 
extraordinarul curent al vieţii, pentru spiritualizarea materiei. 


Treapta 7 Omniconstinta divină 
Treapta 6 Trezirea iubirii universale 


Treapta 5 Trezirea forțelor creatoare 


Treapta 4 Trezirea centrelor spirituale 
Treapta 3 Trezirea inimii 

Treapta 2 Trezirea conştiinţei 
Treapta 1 Trezirea raţiunii 


Treapta O Animal. 
Fortâ 
sexuală 

De la sexualitate la iubire 


Sylvie a fost abandonată... 


Sylvie suferă de depresie. După zece ani de relaţie lipsi- 
tă de probleme, soțul o părăsește peste noapte, fără vreun 
motiv aparent. Cu toate acestea, Sylvie îmi povestește că 
între ei exista o pasiune fierbinte. Toţi prietenii îi invidiau 
pentru această relaţie pasională, care dura deja de ani de 
zile. O rog să îmi vorbească despre zilele precedente des- 
pârtirii. În săptămâna aceea, el nu a putut să... ,İntelegeti 
dumneavoastră!“, îmi spune ea. Pare jenată să intre în detalii 
concrete, însă îmi dau seama că ruptura fusese declanșa- 
tă de un rateu sexual. Sylvie adaugă: „A plecat de la o zi la 
alta, cu o blondă. Din cauza ei m-a părăsit. Niciodată să nu 
aveţi încredere în blonde.“ O întreb dacă vede dragostea și 
într-o altă manieră faţă de ceea ce trăise cu soțul ei. lată ce 
îmi răspunde: „Dragostea înseamnă pasiune. E focul acela... 
Orice altceva nu e dragoste.“ 

Am lucrat cu Sylvie asupra corpului ei și a energiei care 
părea blocată la nivelul stomacului. Atât timp cât rămânea 
concentrată acolo, Sylvie avea să trăiască experienţe simi- 
lare, până când suferinţa ar fi obligat-o să evolueze. 


Lucile e măcinată de o vină inconștientă 


Lucile vine la mine la cabinet fiindcă are cancer la sân 
și, dată fiind situaţia în care se află, își dorește să își intelea- 
gă mai bine propriul parcurs de viaţă. | s-a scos deja sânul 
drept, iar acum este afectat și stângul. Corpul îi e mutilat şi 
rănit într-o parte a lui foarte intimă. Împreună, vom căuta 
să înțelegem ce anume are el de transmis. În timpul unei șe- 
dinte, Lucile se vede deodată în sufragerie, acasă la părinții 

ei. Are cam trei ani și se freacă de o pernă. Tatăl intră brusc 
în cameră. Nu îi spune nimic, însă Lucile îi simte privirea 
pătrunzătoare declanșată de gestul ei. În momentul în care 
amintirea iese la suprafață, apare și o energie blocată la 
baza coloanei vertebrale: sexualitatea îngheţată la rădăcină. 


Cele șapte trepte ale experienţei: 
cum știu unde mă aflu? 


Observä-ti pur și simplu sexualitatea. Cum o trăiești? Există 
tipare repetitive? Ce întrebări iti pui? Cum ai experimentat se- 
xualitatea în prima parte a copilăriei? 

Pe măsură ce răspunzi la aceste întrebări, acceptă să revezi 
experiențele trăite. 

Acceptarea sentimentului 
de vid interior 


„Poezia nu este făcută din aceste litere asternute 
pe hârtie, ci din albul care rămâne pe ea“ 
— Paul Claudel, „Muzele“, Cinci mari ode 


Bénédicte este geloasă... sau, mai degrabă, posesivă. Nici ea 
nu știe prea bine. Dar știe totuși că se înfurie foarte tare când 
partenerul ei de viață nu se ridică la înălțimea așteptărilor ei. 
lar momentele în care el nu îndeplinește criteriile stabilite de 
ea sunt foarte numeroase: când nu îi răspunde la telefon, deși 
l-a sunat deja de trei ori, când nu are chef să îi povestească ce 
a făcut după-amiază și simte cum e cuprinsă de îndoieli, dar și 
când el s-a așezat confortabil pe canapea şi își citeşte liniștit zi- 
arul. E acolo, sub ochii și la mâna ei. Cu toate acestea, Bénédicte 
simte mereu aceeași furie profundă. O furie care-i spune: „Nu, 
nici asta nu vreau: După care adaugă: „Mi l-aș dori doar pentru 
mine, pentru totdeauna... și totuși, când o face, mă enervează! 
Nici nu vă inchipuiti cât de tare mă calcă pe nervi!“ 

Povestea lui Bénédicte nu e neapărat ieșită din comun: are 
treizeci de ani și a fost separată de mama ei încă de la naștere. Nu 
a fost abandonată, nu, ci s-a născut, pur și simplu. lar în momen- 
tul nașterii a trăit, așa cum o facem toţi, o separare, inscripționată 
încă dureros în propria-i carne. Bénédicte a citit o mulțime de 

cărți și „ştie toate aceste lucruri“, despre separarea în sine, despre 
vidul pe care a fost nevoită să îl accepte... Încearcă să găsească 
o explicaţie raţională, dar în zadar: în adâncul sufletului, peste 
tot în corp, simte o durere vie, palpabilă. Nu se poate împăca 
cu această separare produsă în momentul nașterii, îi e imposibil 
să o șteargă cu buretele, o enervează și nu o acceptă. Căutarea 
perpetuă și epuizantă îi inâbuşâ viaţa şi îi spulberă toată energia 
creativă. Așadar, Bénédicte își concentrează toate eforturile ca 
să înfrunte cu orice pret ceea ce nu poate fi schimbat. Vidul din 
ea își face şi mai mult simțită prezența când începe o relaţie cu 
cineva. Ajunge atât de departe încât se gândește: „Mai târziu, din 
fericire, când voi avea copii, voi simţi o dragoste adevărată, fiind- 
că legătura va fi de neclintit“ Doar că viitorii copii, confruntati 
cu astfel de așteptări, vor avea dificultăți cu acest cordon solid, 
care va împiedica orice urmă de separare. 

Pe bolta Capelei Sixtine, două mâini sunt întinse una spre 
cealaltă. Mâna lui Dumnezeu și mâna omului. Între cele două, 
vedem acest gol care creează energie: ca în cazul unui magnet, 
cei doi poli separați vor face totul ca să se apropie. Aici ia naş- 
tere energia lumii: două entități separate care încearcă să se 
reunească. Aşa se petrec lucrurile şi în viață: noaptea și ziua, 
soarele care oferă și luna care primește, contactul și lipsa, yin 
si yang, a oferi si a primi. Fiinţa umană face parte din această 
energie, astfel că simte un asemenea gol în interiorul ei. Încă 
din momentul în care vine pe lume, are în propria carne senti- 
mentul că energia este un tot, dar și că ea se naște din separare. 

Acest vid nu este o consecinţă nefericită a iubirii. El ne permi- 
te să întâlnim iubirea. Dacă refuzi să accepti acest lucru și crezi 
că e altfel, e ca și cum ai afirma că valul nu face parte din ocean, 
în condiţiile în care valul și oceanul nu ar exista unul fără celălalt. 

Privește cu bucurie vidul din tine. Refuzi? Atunci acceptă 
că refuzi. Însă de fiecare dată când ai așteptări, de la tine sau 

de la cei din jur, observă cum se blochează energiile, atât în ca- 
zul tău, cât și al celorlalți. Dacă simţi că există un gol undeva în 
exteriorul tău, atunci înseamnă că el există în tine. 

Când ai așteptări, înseamnă că iti dorești să umpli un gol: 
aştept să termin facultatea, aştept să fiu invitat pe podium, aş- 
tept caaltulsă mă iubească. Mă concentrez pe aceastăreușită și 
îmi proiectez totul în funcţie de ea. Atât timp cât pun accentul 
pe acest obiectiv, totul merge bine. Când apare însă succesul, 
senzaţia cea amară de vid revine întotdeauna. „Nu, nu despre 
asta a fost vorba, am avut așteptări prea mari...“ Prin urmare, 
îmi fac bagajele și îmi directionez așteptările în altă parte, me- 
reu mai departe: într-o nouă poveste de dragoste, într-un copil, 
într-un nou loc de muncă... lar dacă dau greș, invinovätesc pur 
și simplu pe toată lumea. Dacă reușesc, deceptia nu va întârzia 
să apară... Mă simt extrem de obosită de această fugă continuă 
și nu mă mai bucur niciodată de prezent. Pe tot parcursul exis- 
tentei, aşteptăm viaţa, așteptăm mișcarea care va permite vieţii 
să se manifeste... iar din această manifestare se naște iubirea, în 
ideea in care o oferim si o primim. Cursa se va opri abia atunci 
când vom şti să oferim şi să primim iubire. 

Așteptările permanente reprezintă o formă de furie contra 
sentimentului de gol. Știi povestea călugărului care își dorea să 
mediteze pe o barcă, tocmai pentru a nu fi deranjat? Se spune 
că era un mare înțelept... Dar cu toate acestea... 

A ales cel mai liniștit lac și cel mai întins din câte existau. Aș- 
teptase demult acest moment, în armonie completă cu tăcerea 
naturii. A vâslit până în mijlocul lacului, s-a așezat confortabil 
si a închis ochii satisfăcut. Gata! Momentul perfect, atât de mult 
aşteptat, sosise în sfârșit. După câteva minute însă, un zgomot 
surd, ca și cum ceva s-ar fi lovit de barcă, i-a tulburat medita- 
ţia. A încercat să se concentreze, dar fără succes. Simtea cum 
e cuprins de furie. Cine avusese tupeul să vină să îl deranjeze? 

Cine îndrăznise să îi strice acest moment mult râvnit? Spumega 
de furie. Își irosise tot efortul. Deschise ochii, gata să își reverse 
mânia asupra acelui necioplit care cutezase să îl sicaneze, pe el, 
călugărul cufundat în meditaţie. Uitându-se în jos, nu văzu însă 
decât un buștean care se lovea de lemnul bărcii. „Furia e doar a 
ta“, îi transmitea natura. 

Cred că dacă s-ar fi întâlnit cu acest călugăr, Jean Cocteau i-ar 


fi spus: „Vei copia de o sută de ori sintagma «a fructifica vidul».!8“ 


Ce faci când te confrunti cu anxietatea 
declanșată de senzaţia de vid? 


Ce fac când sunt furioasă, dezamăgită, când nu mă simt nicicum 
împlinită? Un singur lucru: cu cât am mai mult sentimentul de 
vid, cu atât trebuie să ofer mai mult, ca să relansez energia cre- 
atoare dinlăuntrul meu. În ciuda vârstei mele înaintate, atunci 
când nu mă simt bine, când mi se pare că am prea multe aș- 
teptări, ies pe afară. Si ofer. De exemplu, stau cinci minute de 
vorbă cu persoana aceea fără adăpost, care citește pe pătura pe 
care și-a întins-o sub fereastra mea. Nu aştept nimic de la ea. Şi 
nici ea nu așteaptă nimic de la mine. Îmi depășesc pur și simplu 
ranchiunele și mă pun în slujba altora. Când îmi recapăt energia, 
sunt plăcut surprinsă văzând cum mă reîntorc. Și energia nu 
vine de acolo de unde mă așteptam. Nu fac daruri interesate... 
Ofer — și-atât. Fără să aștept nimic în schimb. În mine, vidul se 
estompează, lăsând loc unei energii extraordinare. Iubirea pune 
totul în mișcare: când ofer, primesc, iar când primesc, ofer. 


* În Le Potomak. 

Clarisse adoră să facă cumpărături 


Clarisse nu își poate înfrâna dorința de a cumpăra încon- 
tinuu ceva. Atunci când nu mai are loc în dulapuri, își vinde 
unele obiecte și haine. Cumpără și vinde -iată pe ce își iro- 
sește o mare parte din timp și energie. Clarisse nu are nicio 
opreliște, trecând de la o dorinţă la alta fără să clipească. 
A încercat deja să-și pună o frână... Din când în când, face 
câte o cură de dezintoxicare: „De data asta gata", își spune 
ea, însă elanul îi dispare imediat. Ce să facă în loc? Cu ce să 
își ocupe timpul? Un sentiment de gol o apasă și e cuprin- 
să de ametealâ, așadar preferă să revină la vechiul obicei: 
cumpără, vinde, face ore suplimentare ca să își poată plăti 
și alte cumpărături ș.a.m.d. 

Treptat, Clarisse conștientizează cât de mare e vidul din 
viaţa ei. Într-o primă fază, nu mai încearcă să îl umple. Din 
contră, îl simte, savurând durerea înscrisă în carne. Încetul 
cu încetul, sondează adânc în ea ca să vadă cine este cu 
adevărat, în spatele acestei căutări frenetice a unui nou 
obiect. Îi cer să meargă ca de obicei în magazine, să pipăie 
o haină, să și-o dorească, iar apoisăo pună pur și simplu la 
Loc. O rog să simtă în interiorul ei ce trăiește și ce o doare. 


Ziua în care Maria a decis să-și ofere vocea lumii întregi 


Maria este supărată. E o femeie drăguță, care pare să aibă 
totul. Cu o siluetă fină și zveltă, o voce frumoasă, gravă, dar 
liniştitoare, ești vrăjit pe loc când o vezi. Cu toate acestea, 
Maria crede că „nu e destul“ Când era mai tânără, s-a în- 
scris la Conservator, a trecut de audiții și era cea mai bună 
din seria ei. Nu a fost însă suficient ca să își construiască 

o carieră. Susţine însă că a făcut totul pentru asta. Când 
cântă, simte că trăiește cu adevărat. O întreb deci de cea 
renunţat să mai cânte. „Fiindcă în domeniul muzical, există 
puţini aleși“, îmi explică ea. Insist: „Înseamnă că, din punctul 
dumneavoastră de vedere, doar cei mai buni au dreptul să 
cânte?“. „Nu“, mi-a răspuns, „nu am spus așa ceva, doar că 
eu personal am aceste așteptări de la mine“ 

Și dacă Maria nu ar mai avea așteptări? Dacă s-ar deta- 
șa puţin de ideea de a fi cea mai bună? Ce s-ar întâmpla? 
Exact ceea ce a încercat să facă: să renunţe. După care este 
supărată pentru ceea ce nu este. Simte un mare gol. Ar pu- 
tea alege să iasă din această stare și să ofere lumii ceea ce 
simte că poartă în ea. Treptat, avansează. Hotărăște să ac- 
tioneze. În prezent, Maria își înregistrează vocea lecturând 
diverse cărți pentru persoanele cu probleme de vedere. Pe 
parcurs, i-am cerut să acompanieze un pianist și să cânte. În 
schimb, Maria nu a primit nicio medalie. Nici nu mai aștepta 
vreuna. A primit altceva, mult mai valoros. Ușile i s-au des- 
chis și vocea ei apare acum într-o mulţime de înregistrări... 

Deschiderea si trezirea constiintei 


„Miracolele nu contrazic legile naturii, 
ci ceea ce știm noi despre aceste legi“ 
— Sfântul Augustin 


Învățăturile Mamei și ale lui Sri Aurobindo 


După ceam supravieţuit cancerului, am descoperit treptat scri- 
erile celei supranumite Mama. Maestrul meu, cel care m-a vi- 
zitat la spital când eram internată și m-a întrebat dacă vreau să 
trăiesc si să mă vindec, mi-a făcut cunoștință cu Mama — cu 
descoperirile ei, mai exact, pe care am început să le trăiesc în 
propria-mi carne. Este și motivul pentru care, așa cum am pro- 
mis, aș vrea să le transmit mai departe. 

Mama m-a ajutat să îmi înțeleg propriul corp, dar și mentalul 
celulelor. Din jurnalul pe care l-a scris m-am inspirat atunci când 
am dezvoltat și am experimentat metoda memoriei celulare. De 
asemenea, am studiat și eseurile lui Satprem, care a pus pe hârtie 
toate învățăturile Mamei și experiența pe care aceasta a trăit-o în 
propriul corp, cu alte cuvinte călătoria ei în celule. Mama nu a fost 
un guru, nu avea nici pe departe vreo aură de sfânt, nu era nici 
mistică, ci doar o femeie care acumulase anumite experiențe. Con- 
sidera ființa umană așa cum este ea, dezbrăcată de toate idealurile 
sale, de religii și de sisteme, adică o inimă care bate într-un corp. 

Mama s-a născut la Paris, în 1878, și a murit în 1973, în 
India. Adevăratul ei nume era Mirra Alfassa, născută dintr-o 
mamă egipteană și un tată turc. Contemporană cu Einstein și 
cu Jules Verne, a fost matematician, pictoriţă și pianistă. A fost 
prietenă cu Gustave Moreau, cu Rodin și cu Manet... Drumul 
ei spiritual a început din momentul în care Sri Aurobindo i-a 
apărut în vis. Este uimitor dacă ne gândim cât de multe căi a 
explorat ea la început de secol XX, în condiţiile în care știința 
modernă era încă la început. „Suntem copiii stelelor, frații ani- 
malelor sălbatice și verii florilor de câmp“, scria astrofizicianul 
Trinh Xuan Thuan. Mama, cu mult timp înainte de descoperirile 
referitoare la ADN-ul uman, își punea deja întrebări legate de 
memoria celulară vibrationalâ, care păstrează toate experiențele 
noastre din trecut. A experimentat o mulțime de lucruri la nivel 
fizic, de exemplu yoga sau meditaţia, dar și la nivel parapsihic, 
la modă în acele vremuri: ocultism, hipnoză, studiul psihotera- 
piei... Toate i se păreau însă o altă formă de evadare. Nu găsise 
încă scopul pe care îl căuta. La un moment dat, și-ar fi putut 
spune: „Am intrat în contact cu diferite forte", „Sunt un profet“ 
sau „Am ajuns la capătul căutărilor“, dar cu siguranţă că nu a 
făcut-o. Mai degrabă s-a gândit: „La ce bun să ieși din propriul 
corp, la ce-mi folosesc aceste experienţe ieșite din comun dacă 
viața nu are nimic extraordinar? Şi, date fiind toate ororile care 
se petrec în lume, când privim în exteriorul corpului, ne-am pu- 
tea spune foarte ușor că viaţa nu are nimic extraordinar. Atunci 
care mai e scopul?“ 

Întâlnirea dintre Mirra Alfassa și Sri Aurobindo, din 1914, 
a fost decisivă. Și-a dat seama că acesta este personajul pe care 
îl văzuse în vis. La vremea aceea, Sri Aurobindo lupta pentru 
independenţa țării sale, dar era şi un maestru și un filosof pasi- 
onat de yoga integrală. În perioada în care a fost deţinut politic, 
a avut o revelaţie. Nu știa dacă va mai ieși viu din închisoare. În 

fiecare zi exista riscul să fie executat. Avea tot timpul un nod 
în gât şi în stomac, din cauza fricii. O resimțea profund în car- 
ne, având sentimentul că, după toată disperarea trăită, nu mai 
rămăsese nimic. Angoasa îi acoperea un vid imens. Cu toate 
acestea, în celula în care stătea, în groapa aceea fără fund pli- 
nă cu disperare, a zărit oluminitâ, „faţă în faţă cu trupul care-i 
tremura din toate încheieturile“. 

Drumul și l-a găsit prin propriul corp: o lumină pe care nimic 
nu o putea stinge, în ciuda lipsurilor de tot felul, a privării de li- 
bertate și chiar a morţii iminente. Deodată, a simţit în carne că 
ceva moale, liniștitor și luminos îl depășea, trecând de învelișul 
corporal în care avea sentimentul că e închis. Da, calea de ieșire 
nu a găsit-o făcând înconjurul lumii, ci în străfundul celulelor. 
Cum putem încerca să explicăm prin cuvinte această senzaţie 
atât de puternică, dar în același timp linistitoare și reconfor- 
tantâ? În cartea Întoarcerea la iubire!”, Marianne Williamson 
a rezumat-o astfel: „Teama noastră cea mai profundă nu este 
declanșată de faptul că nu suntem la înălțime. Teama cea mai 
profundă este că suntem mult prea puternici, dincolo de orice 
limite. Lumina din noi, nu întunericul, ne sperie“ 


„Omul este o fiinţă de trecere“ 


Pentru Mama și Sri Aurobindo, singura ieșire posibilă se află 
în corp. Prin el vor evolua ființele umane, ca să se transforme 
treptat în oameni care se tin drept și merg pe drumul constiin- 
tei. Sri Aurobindo a descris acest drum în câteva cuvinte: „Omul 
este o fiinţă a tranziției“ 

Pentru Mama, această tranziţie se petrece pe un drum al 
conștiinței: putem porni într-o aventură, peste tot prin lume, 


'9 Un retour à l'amour, J'ai lu, 2010. 

iar la final să fim dezamägiti. Însă dacă mergem pe bâjbâite în 
conștiința propriului corp, înțelegem că singura cale posibi- 
lă este exact corpul. lar dacă nu mai încercăm să evadăm din 
el, ne îmbarcăm în călătoria către conștiință. În celule are loc 
evoluția noastră. Nu există niciun motiv pentru ca acest lucru 
să nu continue, chiar dacă ne e frică. Ne sperie tot ceea ce este 
nou. Opunem rezistență, nu vrem să facem acel lucru, luptăm 
împotriva lui sau fugim. De fapt, cel mai tare ne temem atunci 
când ne dăm seama că, dacă celulele noastre evoluează, atunci 
toate celulele din jur evoluează și ele, în același timp. Și nu mai 
există „eu“ sau „mie“, așa cum nu mai există nici diferenţe între 
mine și ceilalți. De altfel, animalele nu își pun această întreba- 
re care nouă ne provoacă atâta spaimă și nici nu simt că lumea 
exterioară este separată de ele. Dacă acceptăm să descindem în 
materie, vom semăna cu păsările migratoare, care știu perfect 
încotro să o ia, fără să aibă vreodată nevoie de vreo hartă. 

Nu ne bazăm într-o măsură atât de mare pe instincte precum 
animalele și avem tendinţa să luptăm până la epuizare contra 
evoluției care se petrece oricum, independent de noi. Mama 
conștientiza la modul profund această libertate pe care totuși o 
putem simţi: nu suntem o conștiință individuală închisă într-un 
„sac de piele“. Corpul nostru se află în legătură cu fiecare celulă, 
cu toată materia și cu tot pământul. Dacă reușim să ne îmblân- 
zim cât de cât egoul, este posibil să avem acces la libertate. Evi- 
dent, procesul nu e lipsit de suferință, fiindcă uneori evoluţia 
este dureroasă, dat fiind că, în sistemele noastre de referință, ne 
raportăm doar la științele exacte, la matematică sau la religie. 


Evoluţia colectivă are deja loc 


Asistăm în prezent la prăbușirea multor sisteme de gândire. 
Pământul rămâne fără aer — si noi la fel. Rasa umană va trebui 


Deschiderea și trezirea conștiinței 


să aleagă. Dar nu o va face cu mintea și nici cu ajutorul noilor 
ideologii. Ci cu propriul corp. Pentru Mama și pentru Sri Au- 
robindo, într-un final va rămâne doar acest strigăt din inimă. 

Aşa cum ființa preistorică a început treptat să meargă în 
picioare și s-a transformat în om, la fel și fiinţele umane din zi- 
lele noastre vor trece printr-o tranziţie importantă, care se va 
petrece încă o dată în propriile corpuri. Cu milioane de ani în 
urmă, cu mult înainte să devenim homo sapiens, am fost aco- 
lo, în celulele noastre. Suntem rezultatul evoluţiei din regnul 
mineral și din cel vegetal. Pe parcurs, în această evoluţie a fost 
implicat și regnul animal — și așa ne-am transformat în oameni. 

Suntem conștienți de evoluţia care a avut loc, iar știința si 
istoria o acceptă și ele. Schimbările de ieri nu ne mai sperie. În- 
telegem descoperirile istorice și suntem capabili să acceptăm 
faptul că am evoluat de la stadiul de ființe care se adăposteau 
în caverne. Avem însă impresia că drumul s-a oprit acolo. lată, 
acum suntem oameni și, din punct de vedere al evoluţiei, am 
ajuns la capăt. Dar ea continuă totusi, ineluctabil, iar trezirea 
conștiinței ne poate permite să deschidem ochii: continuăm să 
progresăm, iar omul de mâine nu va mai fi omul de azi. 

Dacă ar fi să rezumăm într-un desen ceea ce am învăţat din 
cărţile de istorie, vom schiţa o mare explozie, un pământ, apoi 
celule, plante, pești, amfibieni care au părăsit mediul acvatic, 
apoi animale, o maimuţă cu patru picioare şi, în sfârșit, alta care 
s-a ridicat pe cele două labe din spate: omul de astăzi. Și iată-ne: 
puţin câte puţin, descindem din materie și ne ridicăm fizic. As- 
pirăm să devenim „oameni pe picioarele lor“. Constiinta noas- 
tră este îndreptată spre cer, extrăgându-și energia din materie. 

Pentru a evolua însă, ființa umană trebuie să își finalizeze 
experienţa în materie și să mai facă un pas înainte, obiectivul 
fiind trezirea conștiinței, la un nivel mult mai mare decât cel la 
care se află în prezent. 


179 


CORPUL NE VORBEŞTE 


Când deschidem televizorul să ne uităm la știri, vedem o 
paradă întreagă de războaie, masacre și catastrofe, ceea ce ne 
copleseste. Si-apoialte războaie, epidemii, companii care caută 
profitul cu orice pret, în detrimentul oamenilor. Cu toate aces- 
tea, după marile războaie mondiale, cei mai multi oameni și-au 
spus: „Gata, până aici!“ Doar că destinul își urmează cursul, ca 
și cum conștiința noastră colectivă nu ar evolua deloc, încăpă- 
tânându-se în aceleași tipare de oroare si de haos, până când 
într-un final se și materializează. Acum mai mult decât oricând, 
odată cu epidemia de COVID-19, oamenii sunt împinși într-o 
realitate fizică greu de suportat. 

Aşadar, putin câte putin, vorbim despre o „criză morală“ 
sau „religioasă“. Putem trece de la un sistem la altul, dar asta nu 
schimbă mare lucru. Secolul XXI este în realitate în plină criză 
evolutivă, obiectivul fiind o nouă trezire a conștiinței. Indiferent 
că trăim în mizerie sau în lux, toate idealurile străvechi, toate 
drumurile testate par să ducă la același impas. Suntem pe cale 
să murim, ca să renaștem. Constiinta trebuie să treacă într-o 
altă dimensiune. Acest lucru nu se petrece peste noapte și nu e 
lipsit de suferință. Treptat, omul se axfisiază și axfisiază planeta. 
Nu este o critică, ci o simplă constatare, așa că nimeni nu are 
cum să susțină contrariul. 

Acestea au fost și senzațiile trăite de Sri Aurobindo în peri- 
oada în care a fost lipsit de libertate, când nu știa dacă a doua 
zi va mai fi în viață. Ce mai rămâne când nu mai există nimic, 
când nu mai avem idealuri, când am „încercat“ totul, dar am 
ajuns într-un impas? Ce facem când nu mai avem de ce să ne 
agätäm? Exact în asta constă travaliul bazat pe memoria ce- 
lulară, dacă e dus la bun sfârșit. La capătul suferinței, când 
descindem în corp ca să identificăm rănile profunde și să le 
resimtim în propria carne, mai întâi de toate vom avea o uri- 
asä senzaţie de vid. 

Când nu maiexistă nimic, ce ne mai rămâne? Exact aceas- 
tă energie care circulă prin noi și în afara noastră: conștiința. 
Nu este ceea ce crezi sau iubești în viața de zi cu zi. E ceva mai 
cuprinzător, mai intens, mai cald, mai puternic, ce nu poate fi 
exprimat în cuvinte: o energie care rămâne, când am renunțat 
la tot. Putin câte putin, la această conștiință recurgem atunci 
când totul în jur se prăbușește. 

În celulele umane are loc această evoluție. Corpul evoluează. 
Îl privim la scara propriei vieţi, dar și la scara întregii umani- 
täti. Corpul ne va împinge să ne schimbăm modul de gândire, 
nu invers. Ne putem opune evoluţiei personale, putem lupta, 
să ne imaginăm cine ştie ce teorii cuprinzătoare, dar nimic din 
toate astea nu vor schimba ceva. Nici religia, nici filosofia nu 
au salvat dinozaurii de la extinctie. Poţi recurge la droguri, poţi 
strânge bani cu nemiluita sau poți fi extrem de religios, dar nu 
faci decât să evadezi și să eviti problema reală, pentru a nu fi 
„conștient“ de ea. 

Evoluţia nu este o chestiune individuală. Atunci când ajun- 
gem într-un punct de cotitură, specia fie dispare, fie evoluează. 
Abia când nu mai găsește niciun punct de sprijin, omul începe 
să caute. De aceea ideal este să rămânem optimiști. Cu cât lumea 
este mai puţin rezonabilă, cu atât suntem împinși mai mult spre 
această conștientizare, cu sau fără voia noastră. Suntem conduși 
cu putere spre următoarea etapă a evoluţiei noastre. Și nu prin 
îmbunătățirea condiţiilor din închisoarea în care trăim acum, fie 
ea aurită sau ruginită, vom găsi o ieșire. De altfel, nu e nimic de 
găsit. Constiinta se va trezi la început la câteva persoane, apoi 
la toate. Și abia atunci vor avea loc reîntoarcerea și schimbarea. 

„Ce ușurare să pui piciorul pe un drum 
nou, care te va duce in altă direcție!“ 
— Mama 


Ce înseamnă pentru tine moartea? 


Corpul se descompune după moarte, iar obiectele pe care le-am 
acumulat vor fi împărțite în stânga și-n dreapta, se vor uza, vor 
fi aruncate și vor dispărea la rândul lor... Totul este trecător... 

Și eu îmbătrânesc. Corpul mi se degradează și uneori mă în- 
furii din cauza acestei realități care mă deranjează. Mi se pare 
crud, brutal... Îmi pierd prospetimea pielii, strălucirea părului, 
abia dacă am timp să mă obișnuiesc cu faptul că merg mai greu, 
dinţii îmi cad, vederea se pierde treptat... Si eu sunt la fel ca tine. 
Mă revolt adesea, dar mă liniștesc și caut un sens în tot ceea ce 
mi se întâmplă. İl gâsesc in materie, acolo unde se ascunde lu- 
mina aceea micutâ, în spatele tuturor rănilor mele. Da, aici se 
află, fiindcă, așa cum spunea Teilhard de Chardin, „omul este o 
fiinţă spirituală care vine să experimenteze materia“. 

Atunci când lucrezi cu tine și descinzi în materie, există și 
posibilitatea să suferi, fiindcă traversezi mai multe învelișuri de 
durere. La capătul drumului însă, te regäsesti și descoperi în tine 
ceea ce nu moare niciodată. 

În realitate, nu avem de ales: fie ne agätäm cu dinţii de tinereţe 
și de felul în care arătăm (caz în care lupta este dinainte pierdută), 
fie încercăm să găsim sensul. Drumul nu este deloc ușor. Fiindcă, 
între „teoria“ morţii, despre care vorbim când suntem tineri si 
sănătoși, și momentul în care vezi moartea în față există un mare 
pas în concret. Poate că ideea de eternitate ne linişteşte. Doar 
că în faţa declinului la care este supus corpul, revenim mereu 
la acest concret al celulelor. lar corpul ne ajută și ne ghidează, 
prin toate aspectele la care am renunțat succesiv de-a lungul 
vieţii. Ataşamentul nostru față de acest „sac de piele“ se dimi- 
nuează treptat, iar dacă renuntäm la dorinţa de a controla totul, 
suntem invitaţi să intrăm în contact cu tot ceea ce nu moare în 
noi. La un moment dat, vom fi obligați să ne separăm de corpul 
fizic, acest vehicul cu care am trecut prin viaţă, și să acceptăm 
că facem parte din Univers: anotimpurile se schimbă, mugurii 
se transformă în flori, apoi în fructe, iar acestea cad din copac, 
ajungând pe pământ. Tot ceea ce se construiește se dărâmă, ca 
să se construiască din nou. Și în spatele acestei rotite care se tot 
învârte si care ne ameteste, există ceva de neclintit, infinit, în 
afara paradigmei spatiu-timp care ne bântuie. Există ceva care 
dăinuie, în ciuda a orice altceva. lar tu apartii acestui ceva. 

Dacă suntem convinși că moartea este o lecţie care face parte 
din viaţă, înțelegem că, asemenea oricărei alte experienţe, ea nu 
este deprinsă cu mintea, ci prin intermediul a ceea ce trăim în 
propriul corp. Așadar, să îl locuim cât mai intens, până când îl 
vom putea lăsa să plece. Viaţa ne e dată ca să trăim experiența 
finală: separarea dintre conștiință și corp. 

Evident, toate acestea ne sperie. Să ne uităm putin mai în- 
deaproape la cealaltă latură a vieţii noastre, cea în care nu eram 
încă intruchipati, cea de dinainte să ne nastem. O latură care nu 
ne sperie deloc, fiindcă face parte din trecut și a cărei urmare 
o cunoaștem: viața noastră de zi cu zi, o experienţă în materie. 

Cu toate acestea, la naștere, șocul a fost extrem de puternic: în 
momentul în care corpul tău s-a desprins de uterul mamei, ai 
fost catapultat în „altă lume“. Ai fost un făt, nu respirai, apoi ţi-ai 
folosit plămânii, ai devenit femeie sau bărbat și ai crescut de la 
o zi la alta, cu picioarele înrădăcinate în pământ și fruntea spre 
cer, până în momentul în care te vei detașa complet. 

„Viaţa și moartea sunt, de fapt, unul și același lucru“, ne spune 
Sri Aurobindo. Moartea este doar un proces și o transformare 
a vieții. Viaţa şi moartea reprezintă aceeași energie: nu există 
noapte fără zi, nu există soare fără lună, nu există viață fără 
moarte, așa cum nu există primăvară fără iarnă. Trecem de la o 
stare a conștiinței la alta. Trecerea în sine, ca și în cazul nașterii, 
este grea și se realizează in solitudine. Asta simțim atât atunci 
când ne naștem, cât și atunci când murim. 

Nu există nimic de combătut și niciun motiv să ne opunem 
acestei mișcări a energiei. Ea e ceea ce este. Pragul vieţii și cel 
al morţii sunt două momente sacre, pe care le trăim singuri. 
Putem însoţi un nou-născut în respectiva trecere, putem ajuta 
conștiința să se întipărească în materie, putem însoți un muri- 
bund, să îi ajutăm conștiința să se detașeze, dar nu putem forța 
nimic. Fiecare are felul său propriu de a se naște și de a muri. 

Încă din clipa în care ne naștem, începem să murim, iar când 
murim începem deja să renaștem. 

Toate bune și frumoase... dar asta înseamnă că suntem aici 
pentru totdeauna? Răspunsul nu se află oare chiar în fața ochi- 
lor noștri? Tot ceea ce revine la viaţă trebuie să moară. Corpul 
plantei moare, doar că o singură sămânță formează din nou un 
corp... şi aşa mai departe. Ce se petrece între aceste două mo- 
mente? Dar între cele două corpuri? Așa cum există un corp fizic, 
există și unul spiritual. Prin urmare, trebuie să intrăm pur și sim- 
plu în contact cu ceea ce nu moare în noi. Lumina vorbește de 
la sine. Să ascultăm ceea ce, în sine, este mai mare decât sinele. 

»Iräieste aşa cum, în clipa morții, vei simţi că ti-ar fi plăcut 
să trăieşti“. O frază atât de cunoscută si care circulă atât de mult 
încât abia dacă ne mai amintim autorul ei: Confucius. Ni se pare 
plină de sens și ne rămâne în minte ca să ne reîntoarcem la via- 
tâ, uitând de moarte. 

Imagineazä-ti următoarea situație: eşti anunţat că mai ai 
doar o zi de trăit. Ce faci? Pe ce anume începi brusc să pui ac- 
centul? Îți petreci ziua făcând cumpărături, iti anunti echipa că 
vei deveni directorul firmei în care lucrezi de optsprezece ani 
sau te înfurii pe soacră? Nu prea cred, nu? Dacă mai ai doar o zi 
de trăit, atunci nu ţi-a mai rămas nimic. Nimic material, nimic 
care să iti gâdile egoul. Îți rămâne însă Esentialul. 

Wayne Dyer, un renumit scriitor american, își găurea în- 
totdeauna unul din buzunarele de la pantaloni, ca un reminder 
zilnic, spunându-și: „Ceea ce fac și ceea ce am nu reprezintă 
Esentialul“ Esentialul rămâne atunci când nu mai ai nimic. İn 
faţa morţii ești gol. Brusc, iti poţi da seama perfect în ce con- 
stă Esentialul, care nu pare să dispară în neant. Energia iubirii 
este mai puternică. Frica și reținerea dispar ca prin minune. Îţi 
suni mama, cu care nu ai mai vorbit de cinci ani, si discutati. 
Le spui copiilor că îi iubeşti și te minunezi în fața liliacului în- 
florit. Parfumul său va căpăta, deodată, mai multă valoare. Nu 
mai reflectezi, dar cu toate acestea știi clar ce ai de făcut într-o 
situaţie atât de înspăimântătoare. Înlăuntrul tău se află acea lu- 
mină care te va ghida către Esenţial. 

Ei bine, da, după ce ai dat totul la o parte, iti rămâne lumi- 
na — o energie care nu se va descompune odată cu corpul fizic 
în care spiritul s-a întrupat ca să experimenteze materia. 

Conform memoriei celulare, ce înseamnă moartea? 


Când vorbim despre corp, ne gândim de cele mai multe ori 
la „vehiculul“ în care locuim cât timp trăim pe acest pământ. 
Corpul este format însă din mai multe învelișuri succesive. 

Există, evident, corpul fizic, cel pe care punem accentul în cea 
mai mare parte a timpului. Îi acordăm multă atenţie de-a lungul 
vieţii, în detrimentul celorlalte straturi. Mai există apoi și corpul 
celor cinci simțuri, pe care îl pierdem atunci când murim, ca și 
cum am arunca la gunoi o haină ponosită. Dacă moartea survine 
la bătrâneţe, diminuarea progresivă a simţurilor ne pregătește 
pentru acest moment, iar funcţiile corporale ne abandonează. 

Scopul conștiinței este acela de a ajuta corpul fizic să par- 
curgă procesul de transformare. În momentul morţii, corpul 
fizic nu mai răspunde, iar cele cinci simțuri dispar. Viaţa nu are 
loc fiindcă funcţionează niște organe; prin urmare, ea nu dis- 
pare după disoluția corpului fizic. Energia vitală impregnează 
întregul univers. 

Așadar, la nivelul cel mai subtil, conștiința își continuă călă- 
toria în absența corpului fizic și traversează mai multe stări, pe 
care tibetanii le numesc Bardos. De asemenea, am putea spune 
că ea părăsește materia și își regăsește sursa. 

Dacă suntem conștienți că propriul corp este aici doar pentru 
un timp limitat și dacă acceptăm ideea că incarnarea este doar 
o trecere, atunci știm că, înainte de a fi, am fost și că, după ce 
ne vom fi încarnat, vom fi. Indiferent de convingerile noastre, 
putem părăsi acest corp într-o detașare însoţită de liniște, ca să 
ne îndreptăm spre Lumina de mâine și să obținem libertatea su- 
premă. O libertate care nu mai este stingherită de corpul fizic. 
Acesta este obiectivul travaliului bazat pe memoria celulară. 

Moartea este rezultatul continuității conștiinței. Aceasta va 
evolua încontinuu, îndreptându-se către planuri superioare, 

ceea ce va presupune la un moment dat renunțarea la învelișul 
nostru fizic. Evoluţia către planul superior implică întotdeauna 
dispariţia planului inferior. Moartea readuce materia în materie 
si sufletul în suflet. O persoană inițiată parcurge acest drum în 
mod conștient. Travaliul care are la bază memoria celulară ne 
invită să pornim pe acest drum, cel în care să putem vedea viața 
ca pe un tot caracterizat de un continuum de conștiință: într-o 
zi ne incarnăm și acceptăm să intrăm în materia acestei lumi, 
pentru a ne transforma. 

„Viaţa este un ciclu continuu, compus din viață, moarte și 
renaștere... Telul acestui ciclu este acela de a permite conștiinței 
active să capete o forță din ce în ce mai mare, contribuind ast- 
fel la trezirea umanităţii, deci inclusiv a ta. Pe parcursul vieţii, 
omul poate descoperi chiar temelia conștiinței, învățând astfel 
să trăiască în absenţa fricii şi având certitudinea nemuririi sale“, 
scria Arnaud Desjardin, în cartea Curajul de a trăi”. 


Imblânzirea morții 


Încearcă putin să vezi somnul într-un mod diferit. În fața 
morţii, suntem ca niște copii cărora le e frică să meargă la cul- 
care: la o scară mai mică, somnul este un fel de moarte. 

Gândește-te la momentul în care te-ai născut. Nu ai avut de 
ales, trebuia să treci dintr-o lume în alta. A fost înspăimântător, 
dar ai făcut-o. 

Gândeşte-te la semnificaţia proiectului tău de viață. Înainte 
să fi fost conceput, erai o energie și ai intrat în vibrația părinți- 
lor tăi. După moarte, corpul tău va dispărea, însă energia iti va 
rămâne, fiindcă face parte din ciclul Universului. 


% Vezi bibliografia. 

Descoperă o nouă fatetâ a morţii 


Vizualizează cordonul de argint. Constiinta noastră este 
reținută de ceea ce numim „cordon de argint“ — o legătură 
subtilă care nu se rupe nici măcar în momentul morţii, un fel 
de cordon ombilical, cu o luminiscentâ argintie. De aceea, in 
momentul morții, pielea din jurul buricului devine din ce in 
ce mai maronie, semn că acest cordon de argint a fost tăiat. 
Uimitor este că buricul femeilor care sunt pe cale să nască are 
aceeași culoare. 


Ajutorul acordat unui muribund 


Dacă stai lângă o persoană aflată pe patul de moarte, o poți 
ajuta să accepte această trecere astfel încât ea să se petreacă în- 
tr-o manieră cât mai liniștită cu putință. 

În actul propriu-zis al morţii, separarea de vehiculul fizic este 
un adevărat șoc și se derulează de la sine, indiferent de calitatea 
celor din jur. Ea se va petrece cu atât mai bine în prezenţa con- 
științei. Putem îndrăzni să o comparăm cu lansarea unui satelit 
și trimiterea lui pe orbită: satelitul are nevoie de forţa rachetei 
pentru a se propulsa. Racheta este echivalentul conștiinței, dar 
și iubirea și prezența celor care ne sunt alături. Ajunsă la „al- 
titudinea“ potrivită, racheta se desprinde și nava își continuă 
singură traiectoria. Un șoc de care ne temem și care se produce 
de la sine. În ceea ce priveşte travaliul bazat pe memoria celu- 
lară, organizăm seminarii in care abordăm tema morţii, în care 
învăţăm cum să o privim ca pe o trecere. 


Îi putem ajuta pe cei trecuţi în neființă? 


În funcţie de credinţe, există diferite practici și toate se ba- 
zează pe viaţa de apoi și/sau pe ajutorarea celor care tin doliu. 

CORPUL NE VORBEȘTE 


Tibetanii acordă o atenţie specială persoanelor care au mu- 
rit violent sau brusc, ce pot fi acaparate de o suferință care să 
împiedice procesul de recunoaștere. 

Indiferent de modul în care ajutăm pe cineva apropiat să 
moară, să nu uităm că, în general, conștiința are clarviziune. 
Simpla directionare a unor gânduri pozitive către defunct îi va 
fi de mare ajutor. 

Cea mai importantă sarcină constă în deschiderea și trezirea 
conștiinței, pe tot parcursul vieții. 

Concluzie 


„Depindem inevitabil unii de ceilalți, blocaţi în 
aceeași haină a destinului. Tot ceea ce afectează un 
singur individ îi afectează indirect pe toți ceilalți“ 
— Martin Luther King 


În acest moment, în care termin de scris cartea, evenimen- 
tele care afectează întreaga planetă unesc toate ființele umane 
într-un destin funest. Epidemia de COVID-19 are un impact 
uriaș asupra oamenilor și a obiceiurilor lor „letale“. 

Starea de urgenţă și izolarea la domiciliu ne-au obligat pe toți 
să ne oprim putin din ritmul infernal al vieţii de zi cu zi și să as- 
cultăm tăcerea din noi și din jurul nostru. Afară, ciripitul păsărilor 
se aude acum mai tare decât cel al mașinilor. Am văzut căprioare 
aventurându-se pe plajă sau arici traversând bulevardele. În li- 
nistea forțată de carantină, am fost obligaţi să ne privim drept în 
față, ca într-o oglindă. Gata cu momentele în care alergam după 
un autobuz aglomerat sau cu blocajele din trafic. Toată presiunea 
tipică modului de trai modern, care ne-a obturat ani la rând acce- 
sul către interioritate, a dispărut deodată. Unii dintre noi ne-am 
trezit complet singuri, în timp ce alţii s-au ocupat nonstop de co- 
piii lor. Indiferent de situație, am stat față în faţă cu noi înșine, cu 
blocajele si conditionärile noastre, cu greșelile mai mari sau mai 
mici și cu acest nod din stomac pe care refuzam să ni-l ascultăm. 


191 


CORPUL NE VORBESTE 


Imposibil de ieșit de aici sau de evadat. Închiși în spatele 
ușilor, între patru pereți, asemenea lui Sri Aurobindo în celula 
sa, am fost obligaţi să încetinim ritmul și să reflectăm la ceea 
ce e cu adevărat esenţial. Nu cred că e o întâmplare că termin 
de scris cartea de față în circumstanţe atât de stranii. În timpul 
carantinei totale, și eu am luat contact cu propriul corp și am 
mers de mai multe ori la spital. Suferinta uriașă care a cuprins 
peste noapte umanitatea a ieșit deodată în lumina reflectoarelor, 
astfel că am putut vedea ce nu merge bine. Oamenii nu pot trece 
peste asta dacă nu își schimbă din temelii obiceiurile „letale“. 
Epidemia ne-a arătat cât de greșit e drumul pe care o apuca- 
serăm. Acum important este să nu ne mai agätäm cu dinţii de 
vechiul stil de viaţă, care urmărea neincetat creșterea, cu prețul 
distrugerii noastre. Să înlocuim drumul clădit de întregul arbore 
genealogic personal și să presărăm pe el un nisip fin, nu să tur- 
năm plumb. Să ne urmăm calea, cea înscrisă în corpul nostru. 
Ascultâ-ti corpul, fiindcă iti cântă, la fel ca păsările. E suficient 
să ne oprim putin dacă vrem să îl auzim. Mama scria: ,Trece- 
rea se face prin trup“. Această scurtă propoziție poate părea de 
neînțeles, însă e suficient să o interpretăm ca atare. 

Să ne ascultăm corpul, căci el ne va ghida. 


192 


„lubirea care mișcă sori și stele“ 
— Dante, ultimul vers din Divina Comedie 

Mulţumiri 


Toată tandretea și recunostinta mea se îndreaptă către tine, 
tovarășul meu de viaţă, pentru prezenţa ta plină de atenţie, 
pentru sprijinul zilnic, pentru dorința ta de a spune adevărul 
ca să ajungi la sufletul oamenilor, pentru înălțarea ta spirituală. 

Toată dragostea mea pentru tine, fiica mea, fiindcă ai știut 
să primesti și să impärtäsesti toate experienţele mele și fiindcă 
ai acceptat acum să le transmiti mai departe. 

Le mulțumesc din suflet celor care mi-au vorbit despre ex- 
perientele lor în perioada în care am scris această carte. 

Recunostinta mea profundă se îndreaptă către Françoise 
Tardy, care mi-a împrumutat practic ochii ei când a recitit car- 
tea de faţă. 

Le mulțumesc și celor care au participat la seminarul „Re- 
nașterea“ (în octombrie 2019) și care au primit acest proiect cu 
entuziasm și amabilitate. 

Îți mulțumesc si tie, Sioux, fiindcă ai contribuit la redacta- 
rea cărţii si fiindcă ai avut grijă să transpui în cuvinte roadele 
cercetărilor mele. 

Julien Venesson — Glutenul. Cum ne intoxică grâul cultivat în prezent 

Corpul ne este împânzit de amintiri adânc îngropate în el încă din perioada 
din jurul nașterii noastre, dar și de experienţe trăite de propriii părinţi și stră- 
moși, care generează uneori suferințe și eșecuri ce apar în mod repetitiv 
și inexplicabil. Din experiența personală, dar și cea de terapeut (profesie 
pe care a practicat-o mai multe decenii), Myriam Brousse a descoperit 
existența amintirilor engramate în corp, care se İncâpâtâneazâ să rămână 
acolo, chiar si după ce am lucrat cu noi înșine si am fost convinşi că ne-am 
eliberat de toate problemele. 


Ea ne explică modul în care funcționează travaliul bazat pe memoria celu- 
larâ şi ne prezintă metode și instrumente care să ne ajute să ne vindecăm 
traumele. De asemenea, ne ajută să înțelegem dimensiunea spirituală a 
existenței noastre, astfel încât să avem o viziune mult mai profundă și mai 
ancorată în corp asupra vieții și să ne alegem, în mod conștient, drumul 
care ni se potrivește, unul eliberat de frici și trăit în iubire. 


Memoria corpului — sau ceea ce numim „memorie celulară“ — nu reprezintă, 
așa cum am putea crede, tot ceea ce ne închide şi ne înlănţuie în trecut, 
ci cheia pentru a scăpa de toate conditionärile și a ne construi o viaţă în 
deplină conștiință. lată povestea pe care ne-o spune această carte: cea a 
libertăţii. O carte care ne va ajuta să ne vindecăm nu simptomele, ci cau- 
zele suferinței și ale bolilor. 

